
PREFATA 


Civilizatia etruscà suscità, de mai bine de patru secole 
si în egală măsură, interesul amatorilor şi al oamenilor de 
ştiinţă prin caracterul său complex, dar mai ales prin aura 
de mister pe care o dă orice cunoaştere parțială sau o 
lipsă de cunoaştere. Imposibilitatea înţelegerii totale a 
limbii pe care au folosit-o locuitorii provinciei numită azi 
Toscana (tocmai de la numele de tusci, dat de către romani 
etruscilor), ca şi impreciziile legate de originile acestui 
popor constituie cauza esenţială a acestui mister. Cititorul 
român este nevoit, în general, să apeleze la lucrările edita- 
te în afara spaţiului nostru de cultură pentru a lua cunoş- 
tinfä de toate aceste aspecte. Puţine sunt traducerile 
despre istoria şi cultura poporului etrusc. Practic, cele mai 
importante sunt traducerea din 1985 a operei lui George 
Dennis, arheologul amator din veacul al XIX-lea, despre 
Civilizaţia etruscă şi cea, din 1966, a lui R. Bloch, a lucrării 
apărută iniţial în limba engleză, în 1958, şi intitulată The 
Etruscans. Se cuvine totuşi amintit efortul de integrare a 
fenomenului etrusc în cadrul civilizatiilor fierului din spatiul 
mediteraneano-oriental, realizat cu o înaltă ţinută ştiinţifică 
de către regretata prof. dr. Ligia Bârzu, de curând dispă- 
rută dintre noi, în paginile cursurilor universitare recent 
tipărite. Acest efort, însă, se adresează mai putin publicu- 
lui neavizat. lată de ce prezentul demers al Editurii Corint 
este o dată în plus mai meritoriu, şi el vine să contribuie la 
umplerea unui spaţiu sărac în publicaţii. 


Sinteza profesorului R. Bloch, pe care o oferim acum 
cititorilor români, este o actualizare a ediţiei din 1954, care 
valorifică ultimele activităţi de cercetare istorică şi lingvis- 
tică privitoare la originile poporului etrusc, la limba lui şi la 
civilizaţia pe care a durat-o în centrul peninsulei Italia între 
veacurile VIII-V î.Hr. 

Expunerea celor mai importante teorii despre rădăcinile 
etruscilor, trei la număr, dintre care două sunt moşteniri 
ale Antichității, prilejuieşte autorului creionarea dificultă- 
tilor care se ivesc în legătură cu acest aspect. Dar, fie că 
etruscii din Italia sunt urmaşii lidienilor plecaţi pe calea 
apelor de acasă, în urma unor constrângeri (în speță, o 
„mare foamete”, potrivit mărturiei lui Herodot), fie că sunt 
locuitori „foarte vechi” ai peninsulei (dacă dăm crezare lui 
Dionysios din Halicarnas), sau, în fine, sunt veniţi prin nor- 
dul cizmei italice, aşa cum o doresc unii dintre istoricii 
moderni, importantă rămâne istoria pe care ei au avut-o şi 
raporturile cu vecinii lor din Italia sau cu alte populații extra- 
italice (cartaginezii, grecii din Grecia propriu-zisă). Faptul 
de a se fi extins, printr-un control politic destul de lax, 
înspre nord — până la poalele Munţilor Alpi, înspre sud — 
până în Campania, a permis etruscilor desfăşurarea unui 
amplu comerț, atât cu produse proprii cât şi cu artefacte 
greceşti (ca intermediari). Cea mai mare influenţă de ordin 
politic şi militar s-a manifestat asupra poporului ce le-a dis- 
trus independenţa. Este vorba de romani care, pe lângă 
faptul că au beneficiat de o conducere efectiv etruscă 
(după tradiţie, ultimii trei regi ai Romei sunt de origine 
etruscă), au păstrat structuri de organizare şi elemente de 
simbolistică a puterii (fasciile, de exemplu) proprii celor pe 
care cu mândrie aveau să-i îngenuncheze o dată cu cuce- 
rirea celebrei cetăţi Veii, de către nu mai puțin vestitul 
Furius Camillus, în 396 î.Hr. Si dacă modalitatea proprie 

de gândire a „statului” etrusc, pe principii federative, cu 
relaţii unionale slabe, manifestate doar la nivel religios, nu 
a putut unifica durabil spaţiile ocupate ale peninsulei, 
romanii vor purcede la o cucerire mai sistematică (deşi 
perioadele de recul militar şi chiar de extrem pericol, nu 
lipsesc, în tot cursul republicii romane) a Italiei. Procesul 
este unul anevoios şi îndelungat şi nu se va încheia mai 
devreme de secolul | î.Hr. Dar în acest moment etruscii nu 
mai reprezentau decât o categorie de „aliaţi supuşi” şi o 
„Curiozitate” pentru puterea de înţelegere a anticarilor 
romani. 

Cea mai dificilă problemă, expusă detaliat în capitolul 
al II-lea, este cea privind limba şi scrierea etruscă. Pro- 
gresele cercetătorilor, în acest domeniu, nu sunt puţine. 
Ele se raportează la caracterul alfabetic al scrierii utilizate 
de etrusci, la fonetică, la anumite aspecte de morfologie 
(substantivul, în parte; verbul, numeralul). Greutatea 
înaintării cunoaşterii în acest sector este dată de carac- 
terul particular al documentaţiei de care dispunem (numai 
surse epigrafice, uneori foarte scurte şi monotone — fiind 
epitafuri, şi doar o singură mărturie scrisă pe bandajele 
unei mumii păstrate azi în Muzeul de la Zagreb) şi, mai 
ales, de lipsa unui text bilingv, care să permită (ca în cazul 
limbii transcrisă pe hieroglifele egiptene) pătrunderea mai 
completă a sensului cuvintelor acestei limbi. Chiar dacă 
speranţele nu trebuie să dispară, după cum susţine 
R. Bloch, ale cărui competenţe filologice sunt demne de 
remarcat, se impune totuşi, fără putinţă de tăgadă, accep- 
tarea faptului că doar o descoperire cu caracter senzafio- 
nal poate scoate din impas înaintarea cercetării de tip 
filologic. 

Senzationalul privind lumea etruscilor s-a născut iniţial 
datorită extraordinarei diferente dintre vestigiile de 

suprafaţă (absolut nespectaculoase, în bună parte, din 
pricina caracterului lor degradat) şi cele subterane, oferite 
de mormintele tip cameră, al căror inventar rivalizează, 
într-o anumită măsură, cu cel al mormintelor egiptene. 
Bogăția unora dintre aceste sălaşuri funerare i-a uimit 
într-atât pe primii privitori, dar şi pe cei ce le-au urmat, 
încât s-a creat o adevărată ,etruscomanie” si o dorinţă de 
excavare a solului Toscanei, care au necesitat luarea de 
măsuri restrictive şi uneori punitive. O lume vie, cu perso- 
naje care benchetuiesc, dansează, practică diferite jocuri, 
apare uluitor în frescele de pe pereţii mormintelor. O gamă 
extrem de largă de obiecte însoțesc defunctii a căror con- 
ceptie despre lumea de dincolo trimite la arii culturale 
orientale. | 

De altfel, un alt capitol, destul de fertil în privinta multi- 
plicării semnelor de întrebare, este acela al asemänärilor, 
uneori al similitudinilor cu spaţii de cultură orientală, pro- 
blematică pe care autorul o atinge în punctele sale iniţiale. 
Domeniul religios nu numai că reprezintă indicatorul unei 
mentalități, dar este, în mod implacabil (alături de creaţia 
artistică), terenul principal de reflexie a unei evoluții eco- 
nomico-politice care a avut un destin nu tocmai fericit. 

Frazele scurte şi precise, sau dimpotrivă elaborate şi 
pline de nuantäri complexe, uneori descrieri picturale si 
chiar întâmplări anecdotice dau contur unei lumi nu tocmai 
familiare nouă, unei lumi care ştia ca nimeni alta, în spa- 
tiul european, să intre în dialog cu divinitatea, prin ştiinţa 
haruspicării. Este un univers bine precizat, susţinut în 
permanenţă de o bază documentară consistentă, pe care 
lectura acestor pagini îl face accesibil oricui doreşte să 
afle aspecte ale existenţei istorice a etruscilor. 


Florica Mihut 


Capitolul I 


ORIGINILE POPORULUI ETRUSC 


Italia îşi deschide târziu porţile spre civilizaţie. Nimic nu 
corespunde, pe solul ei, progresului strălucitor şi precoce 
al civilizaţiilor orientale. Marile evenimente care marchea- 
ză trecutul cel mai îndepărtat al peninsulei sunt apariţia 
tehnicii bronzului, în mileniul al Il-lea î.Hr., şi a tehnicii 
fierului, la începutul primului mileniu î.Hr. Ambele tehnici 
au fost aduse succesiv de valurile de invadatori, veniţi 
din nord şi din est şi vorbind graiuri indo-europene. Dar 
împărţirea de-a lungul peninsulei, trasată de lanţul Apeni- 
nilor, avea sà determine un particularism al diferitelor 
regiuni care s-a făcut simţit în întreaga sa istorie. Nu 
există, în nici un moment, vreun paralelism în dezvoltarea 
culturală a diverselor provincii italice şi acest fapt rămâne 
perceptibil până în zilele noastre. Problematica cercetă- 
rilor de preistorie şi de protoistorie a constituit subiectul 
celui de-al VI-lea Congres International al Științelor preis- 
torice şi protoistorice, care s-a ţinut, la Roma, în august 
1962. De aceea, trimitem la consultarea rezultatelor aces- 
tor dezbateri. 

Debutul primului mileniu a cunoscut, în anumite regiuni, 
şi începutul unei evoluţii decisive. Se poate observa, 
înainte de toate, naşterea şi dezvoltarea unei civilizaţii, 
care a fost numită, convenţional, vilanoviană, după nume- 
le cetăţii din apropierea oraşului Bologna, Villanova’. În 


1 Cf. volumul colectiv care a comemorat centenarul descoperirii 
Villanovei şi intitulat Civiltà del Ferro, Bologna, 1960. (n.a.) 


preajma acestui oras a fost descoperità o necropolà ca- 
racterizatà prin ritul incineratiei. Mormintele au formà de 
put, cenusa mortilor este depusà în urne din lut, de formà 
biconicä. Punctul de început al acestei civilizatii a fierului 
este coasta tireniană, între Tarquinia si Vulci, dar ea se 
ràspàndeste amplu, înspre nord, pànà la Bologna, înspre 
sud, până la Munţii Albani. În zonele latine, urna funerară 
prezintă aspectul de urnă-cabană, după modelul locuin- 
telor celor vii. 

Populatiile italice care ne sunt puse în evidenţă, într-o 
epocă destul de târzie, prin vestigiile lor materiale şi prin 
scrierea lor, ocupau încă de atunci regiunile unde le vom 
vedea mai târziu. Limbile lor erau, bineînţeles, deja con- 
stituite, ca limbi indo-europene şi, în mod curios, înrudite 
cu celtica. Cele pe care le cunoaştem mai bine sunt latina, 
vorbită pe cursul inferior al Tibrului, osca şi umbriana, 
strâns înrudite, vorbite în sudul şi, respectiv, în nordul 
Latium-ului. Un ansamblu complex de populaţii, denumite 
umbro-sabelice, ocupau cea mai mare parte a peninsulei. 

Aceasta era situaţia Italiei, în mersul ei lent spre pro- 
gres, în momentul în care se vor produce două evenimen- 
te de o importanţă capitală: sosirea? primilor greci pe 


2 Cel mai bine cunoscut fenomen de colonizare este cel modem, în 
care indivizi sau familii pleacă, pe cont propriu, în căutare de tărâmuri 
care să le ofere mijloace de trai. Spre deosebire de acest tip de colo- 
nizare, care abia în a doua fază este urmat de o decizie de organizare 
la nivel statal, colonizarea greacă are un aspect organizat de la 
început. Din motive diferite (economice, dar şi socio-politice) cetăţenii 
unui oraş grec (care va deveni metropolă, oraş-mamă) vor hotărî 
împreună care parte dintre ei vor pleca, sub conducerea unui personaj 
numit oikistes, pentru a întemeia o altă cetate, colonia (fenomen com- 
parat cu roirea albinelor, chiar de către grecii înşişi). Colonistii iau cu ei 
un pumn de pământ din oraşul de baştină şi foc din vatra cetăţii, con- 
sultându-se totodată voinţa zeilor (cel mai des se apelează la oracolul 
lui Apolo de la Delfi). Pe locul unde aceştia se vor stabili sunt trasate 

coasta meridională a cizmei italice si în Sicilia, şi naşterea 
si dezvoltarea civilizatiei etrusce în Toscana. Primele 
colonii greceşti au fost întemeiate către anul 750, dar abia 
o jumătate de secol mai târziu apar, în regiunea Toscanei, 
primele forme ale activităţii meşteşugăreşti şi ale artei 
etrusce propriu-zise. Cele două tipuri de civilizaţie care se 
vor implanta şi se vor dezvolta pe solul italic, una în sudul 
peninsulei, cealaltă în chiar centrul ei, prezintă caracteris- 
tici infinit mai evoluate decât cele ale populațiilor italice, 
încă semibarbare la acea dată, şi prezenţa lor va avea o 
influenţă decisivă asupra acestor din urmă teritorii. În ceea 
ce priveşte destinul regiunii Magna Graecia, nu există o 
interpretare unitară asupra datei exacte a înfiinţării uneia 
sau alteia dintre cetăţi, dar, în ansamblu, originea şi viaţa 
grecilor vestici nu pune serioase probleme de interpretare. 
Nu acelaşi lucru se întâmplă şi cu Etruria. 

În spaţiul occidental, civilizaţia etruscă prezintă o serie 
de trăsături care îi conferă o poziţie aparte şi îi imprimă o 
fizionomie particulară. Viaţa şi arta acestui popor oferă o 
imagine pe care nu o întâlnim în regiunile dimprejurul 
Italiei sau în spaţiile învecinate, iar limba etruscă rămâne 
izolată în mijlocul seriei de idiomuri italice antice. Acest 
sentiment de singularitate şi, uneori, de bizazerie nu 


zonele pe care urmează să fie ridicate lăcaşurile sfinte şi piaţa publică, 
iar restul pământului este distribuit între colonişti. Între metropolă şi 
colonie se păstrează, cel puţin în prima etapă, relaţii strânse, de ordin 
politic şi cultural-religios. Au existat două tipuri de colonii greceşti. Cele 
cu caracter agrar — apoikiai, şi cele care funcționau mai cu seamă ca 
şi contoare comerciale — emporia. Cele mai importante direcţii de 
colonizare a grecilor au fost înspre nord-est, prin strâmtori, până pe 
coastele Mării Negre, şi spre vest, pe coastele sudice ale Italiei şi în 
Sicilia. Numărul mare de cetăţi întemeiate în bazinul central-vestic 
mediteranean a făcut ca regiunea sud-italică şi siciliană să se 
numească Magna Graecia - Grecia Mare. (n.tr.) 

încetează de a-l încerca pe călătorul care parcurge cu 
curiozitate siturile pitoreşti din vechea Etrurie, ca şi pe 
savantul care se apleacă asupra trecutului acestui popor. 
În fond, este legitimă această mirare? Antichitatea avea 
deja această impresie şi, într-o Romă care-i mostenise, 
totuşi, anumite practici, poporul etrusc părea deja să 
constituie o entitate bine diferențiată şi suscita curiozitatea 
anticarilor. 

Eruditii timpurilor moderne nu l-au privit cu alti ochi. Si 
de secole ei insistă, fără încetare, asupra unor întrebări 
care nu au menirea de a satisface şi de a preciza, în anu- 
mite aspecte esenţiale, vanitatea eforturilor lor. Aceste 
eşecuri nu-i descurajează, totuşi, nici pe amatori, nici pe 
cercetători, căci nimic nu atrage spiritul uman, avid de a 
lupta contra necunoscutului, ca problemele încă pline de 
enigme şi de mistere. De aceea, nu vom mai trece în re- 
vistă lucrările fanteziste sau serioase care au fost consa- 
crate acestei probleme privind originile acestui popor’. 

Cu toate acestea, tradiţia antică pare aproape unanimă 
în această privinţă. Potrivit anticilor, etruscii proveneau din 
Lidia şi printr-o migrare pe calea apei au venit de timpuriu 
pe coastele occidentale ale ltaliei. Herodot ne transmite 
detaliile acestei versiuni într-un pasaj celebru din /storiile 
sale (I, 94) şi aproape toţi scriitorii greci sau romani, care 
vorbesc despre etrusci, acceptă pe de-a-ntregul varianta 
„părintelui istoriei”. O foamete severă îi lovise pe lidieni, în 
vremea regelui Atys, fiul lui Manes. Cum nici un remediu 
nu se dovedise eficace contra acestui flagel, regele a luat 
o decizie extremă. El rămâne în ţara sa cu jumătate 


3 Autorul foloseşte adesea apelativul de toscans (toscani) pentru 
a-i desemna pe etrusci; pentru a nu exista nici o confuzie cu italienii de 
azi din Toscana, am optat pentru termenul de „etrusci”. (n.tr.) 

dintre supusii säi, dar pe cealaltà jumätate o trimite în 
necunoscut, sub conducerea fiului său, Tyrrhenos. O flotă 
este formată la Smirna pentru grupul emigranților, care se 
îndreaptă spre Occident, pe calea apelor. După o îndelun- 
gată călătorie, ei sosesc în Italia, în regiunea umbrienilor, 
printre care se instalează, schimbându-şi numele de lidi- 
eni cu unul derivat de la numele conducătorului lor, numin- 
du-se de atunci tirenieni. De aici se trage, la rândul ei, şi 
denumirea mării pe ale cărei coaste au debarcat. Dacă 
analizăm cronologia lui Herodot, migrarea ar fi avut loc în 
secolul al XIII-lea î.Hr. 

Herodot scria spre mijlocul secolului al V-lea î.Hr. 
Mărturiile antice care ne-au parvenit şi care conţin acelaşi 
punct de vedere, sunt mult mai târzii. Aproape toţi istoricii 
greci, apoi romani, prozatori sau poeţi, sunt unanimi în a 
recunoaşte originea lidiană a etruscilor pe care le-o atri- 
buie Herodot. Mulţi dintre ei, fără îndoială, îl folosesc ca 
izvor. Cvasiunanimitatea lor nu încetează a fi impresio- 
nantä. Titus Livius (V, 33) susţine, cu sobrietate si cu 
obişnuita sa tărie, că imperiul etruscilor s-a dezvoltat 
între tuscum mare, marea datorându-şi numele chiar 
acestei populaţii, şi Marea Adriatică. Vergilius, Horaţiu“ si 


4 Titus Livius (c. 59 î.Hr-19 d.Hr.), originar din Patavia, azi Padova, 
se mută la Roma după bătălia de la Actium (31 î.Hr.). A scris o lucrare 
monumentală (anticii vorbesc de 150 de cărţi) despre originile şi evo- 
lutia istorică a Romei, intitulată De /a fundarea Romei — Ab Urbe 
Condita, din care nu s-au păstrat decât 35 de cărţi şi câteva rezumate. 
(n.tr.) 

5 Vergiliu (c. 70-19 î.Hr.), originar din regiunea Mantua de azi, a 
compus Bucolicele, Georgicele şi, cea mai importantă operă a sa, 
Eneida, despre formarea Romei. (n.tr.) 

6 Horaţiu (65-8 î.Hr), fiu al unui libert din micul oraş sud-italic 
Venusia, scrie Ode, Epode, Satire. (n.tr.) 

Ovidiu” îi desemnau frecvent pe etrusci cu numele de lidi- 
eni. În timpul domniei lui Tiberius, o delegaţie a locuitorilor 
din Sardes, care se luptau pentru a primi onoarea de a 
ridica un templu în cinstea împăratului şi a mamei sale 
Livia, citeşte în faţa senatului un decret din Etruria, numin- 
du-se fraţi ai etruscilor, făcând apel la originea lor comună. 
Tacit ne-a păstrat amintirea acestui episod singular şi 
semnificativ (Anale, IV, 55). În a sa Consolatie pentru 
Helvia, Seneca, exilat în Corsica, la începutul domniei lui 
Claudiu, evocă, pentru a calma suferința maternă, soarta 
unor popoare întregi care şi-au schimbat locul de trai. 
Videbis gentes populosque universos mutasse sedem 
(VII, 1). Printre numeroasele exemple de astfel de migrații 
masive, scriitorul exilat nu omite să-l citeze pe acela al 
etruscilor, Tuscos Asia sibi vindicat, Asia revendică pater- 
nitatea tuscilor (adică a etruscilor). 

Există o singură voce discordantă în acest concert de 
opinii, aceea a retorului grec care trăia la Roma, în vremea 
lui August, Dionysios din Halicarnas. În prima carte a 


7 Ovidiu (43 î.Hr.—17 d.Hr.), fiu al unei familii nobile de cavaleri, s-a 
născut la Sulmo, azi Sulmona, şi a compus, printre altele, Metamor- 
fozele, Fastele (un calendar religios al Romei pe primele şase luni ale 
anului), iar în timpul exilului său de la Tomis, azi Constanţa, poemele 
Tristele si Ponticele. (n.tr.) 

8 Tiberiu este fiul adoptiv al lui August si fiu al Liviei; va domni la 
Roma, ca primul reprezentant al dinastiei lulia-Claudia, între 14-37 d.Hr. 
(n.tr.) 

9 Tacit, Anale, IV, 55: „Tiberiu ascultă timp de mai multe zile dele- 
gatii Asiei, discutând între dânşii în care cetate să fie înălţat templul lui. 
Unsprezece oraşe se luau la întrecere între ele, cu aceeaşi ambiţie, 
însă cu mijloace diferite. [...] fiecare vorbea de vechimea neamului său, 
de devotamentul arătat faţă de poporul roman [...]. Solii cetăţii Sardes 
dădură citire unui decret al Etruriei, numindu-i pe etrusci rude ale lor de 
sânge. Tyrrhenos si Lydos, fiii regelui Atys, au împărţit între ei poporul 
din pricina înmultirii lui...” (n.tr.) 

operei sale, acest autor pune problema originii etruscilor 
(I, 27-30). El trimite la autoritatea unui istoric grec, care a 
tràit dupà Herodot, Hellanicos din Mytilene. Potrivit acestu- 
ia din urmă, etruscii proveneau dintr-un grup de pelasgi° 
care ar fi debarcat, de fapt, în apele golfului Adriaticii, apoi 
s-ar fi stabilit, traversând peninsula, în Toscana. Dionysios 
reproduce şi versiunea tradiţională a lui Herodot, dar criti- 
că opiniile înaintaşilor lui. El constată"! că etruscii sunt un 
popor foarte vechi, limba şi moravurile lor îi îndepărtează 
de toate celelalte populaţii cunoscute, aşadar, se cuvine 
să fie conchisà cu justete autohtonia lor. 

În timpurile moderne, disputa a fost reluatä în jurul 
acestor douà opinii contradictorii, originea orientalà sau 
autohtonia etruscilor. Dar imaginaţia, totdeauna fecundă, 
a cercetătorilor a găsit cu cale să propună şi o a treia solu- 
tie, necunoscută de antici, potrivit căreia etruscii, ca toţi 
ceilalţi invadatori indo-europeni în peninsulă, au descins 
din nord. În pofida incontestabilei valori a anumitor eruditi 
care s-au pronunţat în favoarea acestei teze, slaba docu- 
mentare a ei pare evidentă şi se cuvine, mai înainte de 
toate, să se purceadă la o decantare a discuţiilor. În plus, 
este o situaţie ieşită din comun prin faptul că istoricii mo- 
derni trebuie să adopte, în raport cu problemele de istorie 


10 Despre legendele complexe privindu-i pe pelasgi, cf. D. Briquel, 
Les Pélasges en Italie. Recherches sur l'histoire de la légende, 
BEFAR, 1984. (n.a.) 

1 Dionysios din Halicamas, Antichitäfi romane, |, 30: „Eu nu cred că 
tirenienii au emigrat din Lidia. De fapt, ei nu au aceeasi limbä cu lidienii 
[...], nu se închină la aceiaşi zei, nu au aceleaşi legi si, cel putin din 
acest punct de vedere, se deosebesc încà si mai mult de lidieni decât 
de pelasgi. Mi se pare, deci, cä au dreptate cei care sustin cà etruscii 
nu au venit din afară, ci sunt o populaţie indigenă; această opinie se 
bazează pe faptul că ei sunt un popor foarte vechi, care nu se 
aseamănă cu un altul, nici prin limbă, nici prin obiceiuri”. (n.tr.) 

antică, poziţii absolut opuse datelor tradiţionale transmise 
de antici. Informaţiile sigure, care nu încetează de a se 
îmbogăţi prin cercetările lingvistice, epigrafice şi arheolo- 
gice converg, cel mai adesea, în a demonstra pertinenta 
tradiţiei, care câştigă astfel în ochii noştri o valoare şi o 
importanţă pe care n-ar trebui să le piardă niciodată. Se 
cuvine, bineînţeles, ca această tradiţie să fie apreciată 
critic şi interpretată cu grijă, pentru a se decela substanţa 
adevărului de care este câteodată privată. 

Teoria originii nordice a etruscilor se sprijină pe o falsă 
interpretare a unui pasaj din Titus Livius (V, 33). „Chiar şi 
populaţiile alpine, declară acesta, au aceeaşi origine ca şi 
etruscii, mai ales raetii. Natura sălbatică a acestor ținuturi 
este aceea care i-a făcut crânceni până într-atât, încât ei 
n-au mai păstrat din vechea lor patrie decât accentul şi 
acela foarte alterat.” Anumiți istorici au fost frapati de 
acest pasaj şi de asemănarea aparentă dintre numele de 
reti şi acela al lui Rasenna prin care etruscii se denumesc 
pe ei înşişi. De aici s-a născut ipoteza conform căreia 
etruscii veniseră din nord şi làsaserà în spatele lor o popu- 
latie alpină. Toate acestea nu se susţin. Titus Livius decla- 
ră, de fapt, că etruscii vor întemeia 12 cetăţi, mai întâi pe 
coasta tireniană, apoi un număr egal de oraşe dincolo de 
Apenini, până la Alpi. Când, la capătul acestei precizări 
sobre şi clare, vorbeşte despre raeti, autorul nu îi conside- 
ră, în mod evident, ca pe strămoşii cei mai îndepărtați ai 
etruscilor, ci ca pe nişte etrusci veniţi să se stabilească în 
Alpi şi care au fost reduşi la sălbăticie de înseşi aceste 
locuri. Data acestei stabiliri este, în mod sigur, secolul al 
IV-lea î.Hr., când are loc cucerirea Etruriei circumpadane 
de către gali şi fuga grupurilor etrusce din faţa invadatoru- 
luit2. Caracterul târziu al inscriptilor etrusce din Raetia, 


12 Pliniu cel Bătrân, Hist. Nat., III, 24, 133. (n.a.) 

care nu există înainte de secolul al Ill-lea î.Hr., vine în 
acord perfect cu acest eveniment istoric. Unii istorici mo- 
derni şi-au dorit, de asemenea, să stabilească o filiatie 
între teramarele epocii bronzului, aşezările vilanoviene ale 
epocii fierului şi civilizaţia etruscă. Dar soliditatea continu- 
itàtii, a înlAntuirii nu este decât aparentă si, în orice caz, 
nimic nu permite stabilirea unei asemenea filiaţii. Teza 
nordică, fruct al imaginaţiei modernilor, poate fi, aşadar, 
abandonată fără ezitare. Trebuie totuşi avută în vedere, 
căci ea continuă să formeze substratul unor opere, de 
altminteri foarte solide şi astfel poate produce încă greşeli 
de interpretare?3. 

Teza autohtoniei, bazată pe asertiunea lui Dionysios 
din Halicarnas a cunoscut în ultima perioadă o nouă 
atenţie. Pentru anumiţi lingvişti, ca A. Trombetti, urmat de 
unii dintre elevii săi, etruscii ar reprezenta un substrat 
etnic instalat în Italia înainte de invaziile indo-europene, 
poporul etrusc fiind ceea ce a rămas din populaţiile medi- 
teraneene, stabilite în peninsulă în epoca eneolitică şi cea 
a bronzului. În acest fel s-ar explica caracterul esenţial 
medieranean al limbii etrusce şi înrudirea sa cu anumite 
graiuri preelenice din Asia Mică, aparţinând, în cadrul 
acestei ipoteze, aceluiaşi strat lingvistic. 

O astfel de teorie, care nu apelează la o migraţie ori- 
entală şi la un nou aport de populaţie orientală pe solul 
italic, nu a încetat să frământe mintea celor înclinați să 
recunoască, în dezvoltarea civilizaţiei din Italia, existenţa 


13 Astfel, în cartea sa despre mormântul Regolini-Galassi, M. L. Pareti 
reia integral această teză pe care o expusese, în 1926, în lucrarea sa 
intitulată Le origini etrusche. Cf. L. Pareti, La tomba Regolini- 
Galassi del Museo gregoriano etrusco e la civiltà dell'Italia centrale nel 
sec. VII a.C., Vatican, 1947 si recenzia detaliatà pe care M. Pallottino 
a făcut-o acestei lucrări în Studi Etruschi, vol. XX, pp. 335-342. (n.a.) 

unei linii continue, fără intruziuni etnice străine sau 
îndepărtate. Dar ea ridică, totuşi, o mare obiectie de factu- 
ră arheologică. Cum se explică, în realitate, apariţia unui 
tip de civilizaţie cu caracteristici neprevăzute şi noi, plină 
de resurse şi de posibilităţi neaşteptate? Cui s-ar datora 
această deschidere a vechilor populaţii la influenţe comer- 
ciale şi culturale sau la apariţia corăbiilor greceşti pe 
coastele Mediteranei Occidentale? Este dificil să se admi- 
tă ca adevărat acest fapt şi explicaţia nu pare suficientă. 
Această apariţie a nihilo a unei civilizaţii cu trăsături origi- 
nale şi influențând în mod clar destinul populațiilor vecine 
pare puţin credibilă. 

Teza se prezintă sub o formă mai nuanţată şi foarte 
interesantă în scrierile a doi specialişti, M. Pallottino!‘ si 
F. Altheim's. Aceşti doi savanţi apreciază că problema nu 
a fost corect dezbătută până acum. În general, este vorba 
mai puţin de originea etruscilor şi mai mult de formarea 
acestui popor. Civilizaţia etruscă se dezvoltă pe pământ 
italic şi despre aceasta nu se ştie nimic. Poporul etrusc 
este format din elemente etnice extrem de variate şi nu a 
avut o individualitate şi o unitate aşa cum i se atribuie, în 
general, de către apărătorii uneia dintre cele trei teze 
referitoare la originea lor. Trebuie, deci, să se studieze 
procesul de formare a acestui popor, proces complex care 
nu corespunde concepţiilor prea simpliste despre un eth- 
nos constituit încă de la apariţia lui şi odată pentru tot- 
deauna. Studiul acestei formări pare să elimine, pentru 
M. Pallottino, ideea tradiţională a unei migrații orientale, în 
timp ce F. Altheim, care admite existenţa elementelor 
orientale, crede, totuşi, în caracterul italic al ansamblului 
acestui popor. Fenomenul etrusc este unul italic, poporul 


14 L'origine degli Etruschi, lucrare apărută în 1947. (n.a.) 
15 Der Ursprung der Etrusker, carte publicată în 1950. (n.a.) 

etrusc s-a format în Italia, aici a vietuit, si-a purtat destinul, 
deci în această regiune trebuie să-i fie urmărită istoria fără 
apelul la sursele legendare, care devin incontrolabile şi se 
dovedesc inutile. 

Există, în această poziţie, aprecieri incontestabil juste. 
În mod evident, este necesar să se facă raportarea la isto- 
ria etruscilor şi nu să se confrunte la nesfârşit diversele 
teze opuse privind originea lor. Pe de altă parte, complexi- 
tatea ethnos-ului etrusc este sigură şi acest popor rezultă 
din fuziunea unor elemente diverse şi variate. Se cuvine, 
aşadar, să se facă deosebirea dintre aporturile populațiilor 
italice pe care le cunoaştem din vestigiile şi limbile lor. Se 
poate totuşi vorbi, aşa cum ne este propus, despre falsita- 
tea versiunii lui Herodot? În legătură cu acest aspect ne- 
gativ, ipoteza care ne este prezentată devine mai puţin 
acceptabilă. În interiorul acestui ansamblu de populaţii, cu 
siguranţă complex, care au format poporul etrusc, este 
dificilă eliminarea prezenţei elementelor venite din Asia 
Mică, într-o epocă ce urmează a fi stabilită şi despre care, 
astăzi, se crede că poate fi considerată cumpăna dintre 
mileniile doi şi întâi î.Hr. Este chiar foarte probabil ca 
apariţia unui nucleu venit din Orient să fi fost cauza deter- 
minantă a unui progres cultural neaşteptat în centrul aces- 
tei Italii, încă semibarbară. 

Într-adevăr, oare cum s-ar explica altfel strania asemă- 
nare dintre anumite trăsături religioase şi lingvistice ale 
etruscilor şi ceea ce cunoaştem despre civilizațiile Orien- 
tului Apropiat? Anumite aprecieri, rostite de multă vreme, 
şi grupate de P. Ducati în lucrarea sa Problema 
etruscă, scrisă în 1937, rămân valabile şi vin să confirme 
autenticitatea tradiţiei, în elementele sale de bază. Acest 
ansamblu de observaţii este cel care conduce spre elabo- 
rarea unor decizii. Una sau alta dintre caracteristicile 

asiatice ale civilizatiei etrusce ar putea, de fapt, sà fie 
rezultatul întâmplării si sà se potrivească, prin jocul hazar- 
dului, cu tradiţia. Dar numărul acestor asemănări este 
prea mare şi constituie un ansamblu prea important pen- 
tru a nu exclude ipoteza simplelor coincidente. Luate în 
parte, asemănările ar putea fi reduse la o analiză riguroa- 
să a unei întâmplări care se străduieşte să se pună în 
acord cu o tradiţie foarte îndelungată. Amploarea acestor 
asemănări face, însă, neverosimilà o astfel de supozitie. 

Chiar numele de Rasenna, pe care ni-l transmite 
Dionysios din Halicarnas, prin care etruscii se numeau pe 
ei înşişi, şi care este întâlnit în anumite inscripţii, ne con- 
duce spre Asia Mică unde rădăcini asemănătoare apar 
frecvent. În ceea ce priveşte numele de Tyrrhenoi, prin 
care grecii îi desemnau pe rivalii lor şi care a avut evoluţia 
pe care am semnalat-o, el pare a fi în legătură cu numele 
geografic de Tyrrha, atestat în nordul Asiei Mici. Mai rămâ- 
ne loc, oare, de un substrat mediteranean? Faptul în sine 
nu pare imposibil, dar multe alte afinități ale etruscilor cu 
Orientul şi Asia Mică conduc la gândul că acest caracter 
asiatic pe care-l prezintă chiar numele populaţiei etrusce se 
explică prin venirea anumitor elemente de pe coastele 
îndepărtate ale Asiei. 

Dar nu există, oare, în Orient vreun document apropiat 
de această limbă etruscă, încă puţin înţeleasă şi a cărei 
structură este atât de particulară, de originală în cadrul re- 
giunii italice şi occidentale? O descoperire fericită, făcută 
în 1885 de membrii Şcolii franceze de la Atena în insula 
Lemnos, oferă cercetării ştiinţifice textul mult dorit. O stelă, 
descoperită în aşezarea rurală de la Kaminia, prezintă 
imaginea unui profi de războinic înarmat cu lance si 
având în jurul său o inscripţie. O a doua inscripţie este 
gravată pe partea laterală a stelei. Aceste texte ajung pâ- 
nà în veacul al VIll-lea, într-o perioadă anterioară cuceririi 


20 


17 


Fig. 1 — Centrul gi estul Mediteranei (regiunile locuite de greci sunt hagurate) 


insulei Lemnos de către atenieni, în anul 510 î.Hr. 
Locuitorii din Lemnos nu aveau, aşa cum ştiau si grecii, 
caractere greceşti. Or, inscripţiile de la Kaminia prezintă 
trăsături morfologice şi lexicografice foarte apropiate cu 
etrusca. Desinentele, formările de cuvinte, chiar termeni 
se regăsesc în textele etrusce cunoscute de noi. Este aşa- 
dar vorba despre o limbă etruscoidă, vorbită de o popu- 
latie înrudită cu etruscii. Aceasta se constituie totodată 
într-un jalon preţios pe ruta ce uneşte coasta Asiei Mici de 
cea a Toscanei. 

Textul din Lemnos nu ne este descifrat în ansamblul 
său. Se pot distinge, totuşi, nume de oraşe şi de etnii în 
cuvintele Phoke, Phokiasiale (care evocă cu siguranţă 
cetatea Foceea), Morinail (în legătură probabil cu cetatea 
Murinai, din insula Lemnos). Cuvântul naphoth trimite la 
etruscul nefts (termen de rudenie) sau napti, maraz — la 
etruscul mar şi maru. Formula Zivai sialxveiz aviz, care 
mai apare, aproape identic, încă o dată în text, ar putea să 
indice vârsta la care ajunsese defunctul şi a fost asociată 
cu formule etrusce asemănătoare ca lupum avils mays 
sealyslc (Corpus Inscriptionum etruscarum 5525), el a 
murit la vârsta de atâţia ani. Sufixul formativ al cifrelor 
zecilor în etruscă — al% — pare să fie folosit şi în inscripţia 
din Lemnos. Dacă această stelă rămânea o descoperire 
singulară, am fi putut considera inscripţia ca aparţinând 
unui străin, asiatic sau chiar etrusc, sosit solitar în insulă. 
Dar descoperirea a numeroase inscripţii, foarte scurte şi 
fragmentare, gravate pe pereţii vaselor şi prezentând ace- 
leaşi caracteristici generale cu textul iniţial, pare să dove- 
dească faptul că limba utilizată nu era decât aceea a 
locuitorilor din insulă înainte de cucerirea lui Temistocle". 


16 Cf. articolul lui A. Della Seta, în Scritti in onore di B. Nogara, 
Roma, 1937, p. 15 sq. (n.a.) 

— Stela din Insula Lemnos 


Fig. 2 

Anumite documente egiptene permit, poate, recunoas- 
terea prezentei, în Mediterana Orientalà, spre mijlocul 
mileniului al ll-lea î.Hr., a tirenienilor, strămoşii îndepărtați 
ai tirenienilor din Occident. Texte hieroglifice, datànd din 
ultimele decade ale secolului al XIII-lea î.Hr., mentionea- 
zà, printre populaţiile invadatoare ale Egiptului si venite 
din nord, pe T”rš', aşa-numiţii Tursa. Asemănarea nume- 
lui cu acela de Tuppnvoi nu încetează să frapeze şi aceşti 
tirenieni, al căror nume apare alături de cel al libienilor, 
acheilor şi al altor populaţii, veniseră, poate, într-o epocă 
timpurie, de pe coastele asiatice care reprezentau sălaşu- 
rile lor. Este aici mai mult un indiciu decât o certitudine. 

În domeniul vieţii şi al religiei elementele de analiză 
care ne sunt oferite înainte de toate de către arheologie 
sunt numeroase şi nu se pune problema de a le enunta 
pe toate, rând pe rând. Afinitätile pe care civilizaţia etruscă 
le-a manifestat faţă de lumea creto-miceniană şi de popu- 
latille anatoliene concordă cu concluziile care se degajă 
din studiul limbii etrusce. Nu vom indica decât aspectele 
cele mai importante şi cele mai frapante. O problemă deli- 
cată este aceea care priveşte compararea în detaliu a 
uneia sau alteia dintre formele artistice, a uneia sau alteia 
dintre aplicaţiile tehnice ale creatorilor etrusci, cu monu- 
mente sau obiecte provenind dintr-o anumită regiune din 
Orient. Este uimitor, într-adevăr, să se constate că pro- 
cedeele etrusce, forme atestate în plastică sau orfevrărie, 
de altfel necunoscute altundeva în lumea antică, nu se 
regăsesc decât în anumite civilizaţii ale Asiei Mici, spre 
exemplu la hititi. Există bijuterii etrusce al căror singur 
corespondent cunoscut este cel lidian”. Să fie iarăşi o 

17 În lucrarea lui M. Coche De la Ferté despre Les Bijoux antiques, 
col. „L'oeil du connaisseur”, Paris, PUF, 1956, sunt analizate aceste 


curioase exemple de giuvaieruri etrusce a căror formă şi decorație nu 
se regăsesc decât în Orient şi în special în Lidia. (n.a.) 

pură întâmplare sau o coincidenţă datorată unui fond 
comun şi îndepărtat al populațiilor? Rezolvarea se află 
poate în altă parte. 

Locul privilegiat al femeii la etrusci, utilizarea „matroni- 
micului” în inscripţiile funerare din Etruria, ceea ce nu 
exclude, desigur, şi patronimicul, dar care se alătură 
primului, evocă cutuma liciniană, atestată de Herodot 
(I, 173), de a se desemna descendența prin numele ma- 
mei şi nu prin cel al tatălui. Această uzantà apare chiar în 
vechea societate lidiană. În domeniul religios, cercetarea 
istorică dezvăluie înmulţirea caracteristicilor orientale ale 
credințelor si riturilor'8. Ca atâtea alte popoare ale Orien- 
tului, etruscii credeau într-o religie revelată, a cărei doctri- 
nà era conținută de cărţile sacre, fundamentul vieţii indi- 
vizilor şi al statelor. Zeii lor supremi constituiau o triadă 
venerată în temple triple şi aceasta ne duce cu gândul la 
divinitätile creto-miceniene si la sanctuarele lor triple. 
Cercetarea arheologicà descoperà, fàrà încetare, în anu- 
mite regiuni ale Toscanei, stele funerare plasate dedesub- 
tul mormintelor, uneori lucrate si sculptate, dar si simple 
pietre nefinisate, în formă de ou, din materie vulcanică, 
diorit sau bazalt. Este vorba despre un obicei specific, 
venind din timpuri mai îndepàrtate, ca expresie a cultului 
pietrei din civilizaţia creto-miceniană şi din Anatolia. 
Teribilii demoni funerari din admirabilele fresce de la 
Tarquinia, asa-numitii Tuchulcha si Charun, cu chipuri si 
trupuri semiumane, ne conduc spre o lume a reprezen- 
tărilor străine spiritului clasic dar evocând redutabilii 


18 Asupra problemei în general, cf. Religions étrusque et romaine, 
a lui M. A. Grenier, în colecţia „Mana”, Paris, 1948 şi, în prezent, lucra- 
rea mea despre miracole şi prevestiri: Les Prodiges dans l'Antiquité 
classique (Grăce, Etrurie et Rome), în seria „Mythes et Religions”, 
Paris, PUF, 1963. (n.a.). 

demoni pläsmuiti de mintile nelinistite si crâncene ale 
asirienilor. În sfarsit, disciplina etrusca se ocupà în mare 
parte de studiul si interpretarea semnelor prevestitoare si 
a miracolelor. Haruspiciii, preotii etrusci care-si vor pàstra 
notorietatea până în Imperiul Tàrziu'9, au fost întotdeauna 
considerati, pe bună dreptate, ca maestri în arta divinatiei. 
Examinând semnele trimise de zei, ei excelau în formula- 
rea de concluzii foarte detaliate privind viitorul pe care 
aceste semne îl anunțau. Ştiinţa lor se sprijinea pe vechea 
doctrină conținută de cărţile sacre, fundamentul vieţii civile 
şi religioase a Etruriei. Asa-numitele /ibri fulgurales conţin 
învățături despre delicata artă a interpretării fulgerelor, libri; 
haruspicini vorbesc despre arta examinării măruntaielor 
victimelor, iar ostentaria — care formează o parte impor- 
tantă a cărţilor ritualice (/ibri rituales) — despre căutarea 
originii şi cauzelor producerii miracolelor, înţelegerea sen- 
Sului relativ la viitor si, în fine, modalitatea de expiere. 

Un anumit număr de pasaje din autorii latini reproduc 
traducerile acestor ritualuri etrusce şi, de la început, 
minutiozitatea răspunsurilor date de haruspicii nu încetea- 
zà sà uimeascä. Aceastà tendintà conduce spre religiile 
babiloniene care, de la o datà foarte timpurie si de-a lun- 
gul întregii lor istorii, prezintă acelaşi gust profund pentru 
studiul divinatoriu. Şi aici există o asemănare generală 
pentru structura spiritului şi gustului, şi o coincidenţă uimi- 
toare, în acelaşi timp, care merge până la detalii, a meto- 
delor de aplicare. Să ne gândim numai la neobişnuitul 


19 Începând cu dinastia constantiniană, sacrificiile (principalul act în 
urma căruia apărea necesitatea interpretării ficatului sau a altor organe 
interne ale animalelor care serveau drept victime) încep să fie interzise, 
mai întâi cele nocturne, apoi cele diurne care nu privesc sănătatea indi- 
vizilor şi, în final, toate tipurile de sacrificii. De asemenea, arta ghicirii 
viitorului sau divinatia este scoasă în afara practicilor legale. (n.tr.) 

calendar brontoscopic pe care ni l-a transmis lucrarea De 
Ostentis a lui loanes Lydos, care a fost studiat cu multà 
profunzime2. Este vorba despre un calendar etrusc, 
atribuit în mod tradiţional unui personaj mitic, numit Tages. 
Nigidius Figulus l-a tradus în latină si Lydos îi va da o 
versiune greacă; aşa cum a făcut şi cu liber fulguralis de 
origine etruscă. Semnificaţia tunetului este prezentată cu 
cea mai largă detaliere, cu trimitere la fiecare zi din fiecare 
lună. Semnul prevestitor pe care-l conţine este, după caz, 
bun sau rău şi priveşte viaţa ţăranilor, a orăşenilor sau a 
statului. Este tentant să ne gândim la amprenta babiloni- 
ană a textelor de acest gen; dispunem, într-adevăr, de 
texte astrologice babiloniene care conţin, pentru fiecare zi 
a anului, posibilele prevestiri, indicând valoarea lor în 
funcţie de data calendaristică. Calendarul brontoscopic 
insistă puternic asupra semnificației politice a semnelor, 
asupra opoziţiei dintre cei puternici şi popor, asupra disen- 
siunilor şi riscurilor instaurării tiraniei. Hemerologiile babi- 
loniene manifestă aceeaşi grijă şi arată cum fusese ame- 
nintatà neîncetat pacea internă a cetăților. Anumite 
analogii de detaliu sunt frapante şi calendarul brontosco- 
pic transmis de Lydos nu poate fi separat de aceste texte 
provenite din Orient. 

În fine, atenţia maximă pe care etruscii au acordat-o 
divinatiei prin examinarea ficatului victimelor ne conduce, 
încă o dată, spre Orient, Asia Mică şi Babilonia. Cerceta- 
rea arheologică modernă a scos la iveală un mare număr 
de asemenea organe din lut ars, babiloniene şi hitite, 
având adesea gravate semnele prevestitoare corespun- 
zătoare conformatiei lor. Însăşi tehnica divinatiei este 


20 Cf. A. Piganiol, ,Sur le calendrier brontoscopique de Nigidius 


Figulus”, în Studies in Roman economic and social History in Honour 
of Allan Chester Johnson, Princeton, 1951, pp. 79-87. (n.a.) 

foarte asemänätoare aici si acolo. Ficatul de bronz, gäsit 
în 1877 în împrejurimile Piacenzei, este în mod deosebit 
plin de semnificaţii!. Este un fel de îndreptar, servind la 
îndrumarea haruspiciilor în examinarea märuntaielor vic- 
timelor. Fata sa concavă prezintă un mare număr de 
inscripţii, desemnând numele. divinităţilor etrusce, nume 
încadrate în mici casete desenate cu grijă. În fond, este 
vorba despre proiectarea, pe suprafaţa redusă a ficatului, 
a topografiei sălaşurilor cereşti ale zeilor. Există o orien- 
tare precisă şi o repartiție în două zone opuse, cea de la 
est şi cea de la vest, a zeilor buni şi a zeilor răi. Valoarea 
prevestirii depinde de amplasarea semnului pe suprafaţa 
ficatului, aşa cum depinde de sensul zborului şi de locul 
păsării pe cer. Astfel, ficatul victimei sacrificate este, pen- 
tru conştiinţa religioasă etruscă, un veritabil microcosmos, 
reproducând, la scară redusă, planul general şi organi- 
zarea lumii. 

Astfel, tradiţia antică privind originile poporului etrusc 
nu este infirmată de studiile şi cercetările cele mai recente. 
Desigur, etruscii s-au format din elemente complexe ale 
unor populaţii diferite şi o viziune prea simplistă şi prea 
unitară asupra ethnos-ului lor nu este, cu siguranţă, perti- 
nentà?2. Dar caracteristicile orientale care se manifestă în 


21 Cf. A, Grenier, „L'orientation du foie de Plaisance”, în Latomus, 
1946, p. 293 sq. si M. Pallottino, „Deorum sedes”, în Studi Calderini- 
Paribeni, III, 1956, p. 223 sq. (n.a.) 

22 Aceasta a fost bine pusà în evidentà cu ocazia Congreselor 
reunite ale Institutului de Studii Etrusce si Italice, în 1957 la Ferrara, în 
1958 la Ancona, în 1959 la Chiusi, Sienna si Volterra. Cf. Spina e 
l'Etruria Padana (Atti del | convegno di Studi Etruschi), 1959; / Piceni e 
la civiltà etrusco-italica (Atti del || convegno di Studi Etruschi), 1959 şi 
cf. si articolul lui Hugh Hencken, ,Archaeological evidence for the origin 
of the Etruscans”, în volumul intitulat Ciba Foundation Symposium on 
Medical Biology and etruscans origins, Londra, 1959 si H. Hencken, 
Tarquinia, Villanovans and Etruscans, 1968. (n.a.) 

Fig. 3 — Fata convexä a ficatului din Piacenza 


anumite domenii ale gândirii, culturii, religiei şi artei nu se 
pot deloc explica decât prin recursul la ipoteza venirii unui 
nucleu de navigatori asiatici în Italia. Aceştia din urmă au 
urcat până pe coastele Toscanei şi bogăţia şi frumuseţea 
ținutului le-au oferit nădejdea unei colonizări eficientă. Prin 
urmare, istoria poporului etrusc va fi complexă şi bogată. 
Dar începutul său pare să coincidă, în opinia mea, cu 
sosirea acestor elemente orientale a căror amintire a fost 
păstrată de Herodot. Astăzi, printre istoricii care susţin 
teza orientală şi cei care se pronunţă în favoarea auto- 
htoniei, se conturează tendinţa de a situa naşterea civi- 
lizatiei etrusce cu mult mai devreme decât se accepta în 
mod general şi chiar de a reveni la cronologia lui Herodot. 
Această perspectivă a fost iniţiată de regretatul nostru 
coleg şi prieten, Jean Bérard. Vilanovienii ar fi, în acest 
caz, protoetrusci. 

M. Pallottino, urmat de majoritatea etruscologilor, iden- 
tifică printre popoarele din centrul şi vestul Italiei pe acela 
care se afla în faza vilanova de civilizaţie?4, cu un fond 
etnic căruia îi aparţineau şi etruscii şi mai multe grupuri 
etnice înrudite, identificate în urma săpăturilor succesive 
de la Capua, Pontecagnano şi Sala Consilina?5. 


23 Cf. J. Bérard, ,La question des origines étrusques”, în Revue des 
Etudes Anciennes. LI, 1949 si M. Pallottino, ,Nuovi studi sul problema 
delle origini etrusche”, în Studi Etruschi, XXIX, 1961. (n.a.) 

24 Cf. M. Pallottino, Riflessioni sul concetto di Villanoviano”, în 
Miscellanea archeologica Tobias Dohm, Roma, 1982, pp. 68, 71. (n.a.) 

25 Cf. J. de la Génière, L'âge du fer en Italie méridionale, Sala 
Consilina, Neapole, 1968. (n.a.) 

Capitolul II 
ISTORIA ETRURIEI 


Cu mult înainte de Roma, etruscii au fost pe punctul sà 
unifice peninsula italicà în beneficiul lor si, astfel, sà modi- 
fice complet cursul istoriei. Anticii nu tägäduiesc puterea la 
care ajunsese imperiul etrusc la apogeul säu. Titus Livius 
scria (I, 2, 5): Tanta opibus Etruria erat, ut iam non terras 
solum sed mare etiam per totam Italiae longitudinem ab 
Alpibus ad fretum siculum fama nominis sui implesset — 
„atât de mare era puterea Etruriei, încât renumele său 
acoperea pământurile şi marea, de la un capătia altul al 
Italiei, de la Alpi la strâmtoarea Messina”. Istoria dezvoltă- 
ri acestui imperiu, apoi declinul säu si cäderea finalà 
ocupà primele secole ale destinului Italiei. 

Materialul arheologic continut de mormintele din seco- 
lul al Vil-lea î.Hr. atestă faptul cà, din această perioadă 
timpurie, arta şi civilizaţia etruscă cunosc o strălucitoare şi 
rapidă dezvoltare. Camerele funerare, săpate în tumuli de 
pământ şi piatră, oferă o mare cantitate de aur, argint, fil- 
deş, şi decorul linear şi geometric al materialului vilanov- 
ian din secolele precedente este înlocuit cu o decorație 
nouă şi complexă, în care un loc aparte îl au motivele care 
redau animale sălbatice şi fiinţe fantastice. Inspirația indi- 
genă face loc unei inspiratii de sorginte orientală cu carac- 
teristici diferite. Populonia, Vetulonia, cu mormintele 
numite al Ducelui (Del Duce) si al Lictorului, Marsiliana 
d' Albegna, cu circoli din fildeş şi fibule, Tarquinia, Vulci, 
cu mormântul lui Isis, Cerveteri, cu mormântul Rego- 
lini-Galassi26, sunt situri etrusce în care descoperirile, 


26 Numit astfel după numele preotului Regolini şi al generalului 
Galassi, primii care au deschis mormântul, în 1836. (n.tr.) 

corespunzând secolului al Vil-lea î.Hr., sunt cele mai 
bogate si mai numeroase. Numärul incredibil de obiecte 
de origine sau influenţă exotică, siriană, urartiană??, ciprio- 
tă şi greacă dovedeşte o mare prosperitate economică, o 
mare putere de cumpărare, care trebuia să-şi afle expli- 
catia în exploatarea minelor de fier şi cupru, atât de 
bogate în ţinutul toscan, şi, fără îndoială, în exportarea 
acestor metale. Progresul cercetărilor arheologice permi- 
te, astăzi, să se dovedească comerţul etrusc cu exteriorul: 
se regăsesc vestigii de origine toscană şi, în special, 
ceramică tipică Toscanei, aşa-numitele vase bucchero, nu 
doar în Italia, în Latium şi Campania, ci şi dincolo de 
peninsula propriu-zisă, în Sicilia, Sardinia, de-a lungul 
arcului format de coastele ligure şi iberice, din Marsilia 
până în Catalonia, în Cartagina şi chiar în Grecia. 

Aceste schimburi comerciale şi culturale presupun o 
forţă maritimă apreciabilă28. Potrivit mărturiei lui Pliniu cel 
Bătrân, ancora este de origine etruscă (VII, 46, 209). 
Reprezentarea navelor pe cele mai vechi monumente 
figurate din Etruria nu este un fapt rar. Etruscii întâlneau 
pe mare rivali redutabili, fenicienii şi grecii, şi pentru 
menţinerea superiorității în anumite zone, a fost necesară 
alierea etruscilor cu unele sau altele dintre aceste 
popoare. Mediterana Occidentală a fost teatrul unei lupte 


27 Urartu — stat antic din Pod. Armeniei, constituit în vecinătatea 
lacului Van. Istoria sa este una de scurtă durată (sec. IX-VI î.Hr.): în 
pofida apogeului atins sub domniile lui Argişti | şi Sardur al II-lea, când 
stătul înglobează teritorii din sud-estul Anatoliei, nordul Siriei, Urartu va 
recunoaşte suzeranitatea asiriană, pe la mijlocul veacului al VIII-lea î.Hr., 
apoi, sub loviturile scitilor, veniţi din nord şi nord-vest, va fi integrat de 
regatul mezilor, la începutul secolului al V-lea. (n.tr.) 

28 Cf. M. Cristofani, „Nuovi spunti sul tema della talassocratia 
etrusca”, în Xenia, 8, 1984, pp. 3-20. (n.a.) 

tenace pentru o talasocraţie2 care nu putea aparţine nici 
unuia dintre cele trei popoare. La începutul timpurilor 
istorice, un elan asemănător îi antrena spre vest, spre 
cucerirea aşezărilor comerciale şi, de asemenea, a mine- 
lor preţioase din Spania şi Sardinia. Raporturile dintre 
etrusci şi cartaginezi se vor stabili în condiţiile unei pacifi- 
cări şi chiar ale unor raporturi amicale şi împărţirea zone- 
lor de influenţă între ei nu a fost anevoioasă. Dar şi unii şi 
alţii se vor opune, adesea prin forţă, acţiunilor grecilor 
care, din a doua jumătate a secolului al VIll-lea î.Hr., înce- 
puseră să transforme sudul peninsulei şi Sicilia într-un 
adevărat pământ grecesc. 

Prosperitatea economică şi forţa militară îi vor determi- 
na foarte repede pe etrusci să dorească să se extindă în 
ltalia. Controlând coasta între Arno şi Tibru şi stăpâni 
peste văile care duceau spre interiorul Apeninilor, ei vor fi 
tentaţi, în mod firesc, să se îndrepte spre sud, înspre 
Latium şi Campania. În a doua jumătate a veacului al 
VII-lea, dominaţia etruscă se instaurează în ţinuturile 
latine, asupra ligii care aduna patruzeci şi şapte de popoa- 
re minore, unite între ele în cadrul unei confederaţii cu 
caracter religios, şi asupra Romei, ea însăşi membră a 
acestei ligi. Din nou tradiţia este confirmată de descoperi- 
rile arheologice. Potrivit mărturiei anticilor, o dinastie 
etruscă originară din Tarquinia, dinastia Tarquinilor, îşi va 
fi instalat puterea, în 616 î.Hr., păstrând-o până în 510 î.Hr., 
dată la care se instaurează Republica. Într-adevăr, impor- 
tanta poziţiei geografice a Romei, cap de pod pe Tibru, 


29 Termenul provine din limba greacă şi înseamnă putere sau 
stăpânire asupra mării. (n.tr.) 

30 Recent, în legătură cu acest subiect, Gli Etruschi e Roma, Atti del 
incontro di Studio in onore di Massimo Pallottino, Roma, 11-13 decem- 
brie 1979, Roma, 1981. (n.a.) 

fàcea indispensabilà actiunea de ocupare a ei pentru o 
înaintare spre sud; Tarquinius Priscus ar fi fost de origine 
greacä, tatäl sàu, Demaratus, fiind nevoit sà se refugieze 
din patria sa, puternica cetate Corint. Aceastà pretinsà 
filiatie atestă legăturile strânse care uneau, din secolul al 
VI-lea î.Hr., Etruria de Grecia, îndeosebi de Corint. Plinius 
cel Bătrân ne vorbeşte de meşterii, de fictores corintieni 
care. se vor instala pe solul etrusc, prin 650 î.Hr.31 Astfel, 
influenţa elenismului asupra Etruriei arhaice se manifestă, 
deopotrivă, pe cale directă şi, mai ales, prin intermediul 
mai apropiaților greci din sudul Italiei. Purtători ai unor 
caracteristici culturale originale, etruscii vor fi profund 
influenţaţi de arta şi religia greacă şi apoi de Roma. 
Tradiţia romană referitoare la domniile etrusce trebuia 
să corespundă mărturiilor anoloage, transmise de Etruria 
însăşi. Cel de-al doilea rege, Servius Tullius, pe care anti- 
cii, inclusiv împăratul Claudius: în faimosul său discurs 
rostit în faţa senatului şi păstrat în Tabula de la Lyon, îl vor 
asimila personajului etrusc legendar numit Mastarna, 
apare pe frescele mormântului Frangois de la Vulci. În 
aceste celebre picturi, el stă în mijlocul altor condotieri 
etrusci care luptă unii contra altora, în confruntări sânge- 
roase. Aceste imagini datează, cel mai devreme, de la 
sfârşitul veacului al IV-lea î.Hr., şi chiar mai târziu, potrivit 
opiniei unora dintre specialişti. Este deci vorba doar de o 
tradiţie, cu mult posterioară evenimentelor. Dar istoricita- 
tea unora dintre aceste episoade se confirmă prin desco- 
perirea unui fragment de vas de tip bucchero datând din 


31 Hist. Nat., XXXV, 152. (n.a.) 

32 Împăratul Claudius (41-54 d.Hr.), al treilea împărat al dinastiei 
lulia-Claudia, este interesat de istoria timpurie a Italiei, de credinţele 
religioase ale popoarelor italice şi a celor din afara peninsulei, cu care 
Roma vine în contact. (n.tr.) 

Fig. 6 — Cucerirea romană a Etruriei 


Cf. M. Pallottino, Gli Etruschi, pl. XIX si M. Renard, /nitiation à 
l'Etruscologie, Bruxelles, 1941, p. 23. 


1. Prima jumătate a secolului al IV-lea. 


2. A doua jumătate a secolului al IV-lea. 
3. În jurul anului 280 î.Hr. 

secolul al VI-lea î.Hr. şi având gravat numele unuia dintre 
tovarăşii lui Mastarna, Aulus Vibenna, nume care apare 
sub forma lui etruscă, Avile Vipiennas. Potrivit seducă- 
toarei ipoteze a lui M. Pallottino (CRAI, 1977), Tarquinii au 
domnit asupra Capitoliului, dar Servius Tullius, cu tovaräsii 
săi (sodales) de la Vulci, au avut probabil în Forum-ul 
Boarium3 un rol revoluţionar, de unde şi caracterul „liberal” 
pe care tradiţia îl asociază cu persoana sa. 

Descoperirile arheologice, care nu contenesc pe solul 
oraşului (Urbs), ne permit trasarea destinului Romei 
arhaice%. Natura şi amplasarea obiectelor descoperite 
demonstrează marea extindere a oraşului începută din 
jurul anului 650 î.Hr. şi predominanta etruscă de aici. 
Între mijlocul secolului al VIl-lea şi jumătatea veacului 
al Vi-lea, Roma devine deja o cetate importantă, cu un 
anumit număr de sanctuare, este adevărat că relativ mo- 
deste încă. Numai începând cu 550 î.Hr., Roma, condusă 
de Tarquini, capătă aspectul unui mare oraş etrusc, 
comparabil cu lucumoniile vecine din Etruria Meridională. 
Importanţa ceramicii atice importate demonstrează 
prosperitatea sa economică. Calitatea antefixelor sau a 
basoreliefurilor dovedeşte valoarea şcolilor artistice. O 
vastă incintă din tuf, pe care tradiţia i-o atribuie lui Servius 
Tullius, o protejează încă de atunci contra agresiunilor 
duşmane. Un sistem perfecţionat de canale de scurgere, 
Cloaca Maxima, asigura drenarea terenului mlăştinos din 


33 Forum Boarium (lat.) — locul unde se desfăşura târgul de vite. 
(n.tr.) 

34 Cf. pentru acest subiect, lucrarea monumentală a lui E. Gjerstad, 
Early Rome, |, II, III, IV, Lund, 1953-1966. (n.a.) 

35 Cf. M. Pallottino, ,Lo sviluppo socio-istitutionale di Roma arcaica 
alla luce di nuovi documenti epigrafici”, în Studi Romani, 27, 1979, 
pp. 1-14. (n.a.) 

forum. Pe Capitoliu se profileazà statura impozantă a tem- 
plului lui lupiter Capitolinul, templu cu o cella® triplă, a 
cärui bazà era din piatrà si, ca la majoritatea sanctuarelor 
etrusce, suprastructura era din lemn si lut ars. Încă mai 
existà vastele structuri de sub Palatul Conservatorilor. 
Douà inscriptii etrusce, gäsite în ultimii ani chiar la Roma, 
par sà indice folosirea în oras, în acele timpuri, a limbii 
etrusce alături de latină. 

În acelaşi timp, civilizaţia etruscă pătrunsese profund în 
restul Latium-ului şi, în domeniul artei, industriei şi a vieţii 
în general, nu existau deloc diferenţe între cetăţile latine şi 
ţinuturile etrusce. Se are în vedere incredibila bogăţie a 
mormintelor de la Praeneste, Barberini, Bernardini, 
Castelani. Aurul, argintul, fildesul, bronzul sunt elementele 
care abundă în aceste morminte, ca şi în somptuoasele 
locuri sepulcrale de la Cerveteri sau Tarquinia. Teracotele 
decorative din Lanuvium, Velletriae, Satricum sunt înrudite 
îndeaproape cu plăcile de decorare din Veii. Ţinutul falisc, 
foarte apropiat la vest de Tibru, pe direcţia lacurilor Vico şi 
Bracciano, a fost, la fel de timpuriu ca şi Latium-ul, sub 
influenţă directă şi în alianţă cu etruscii. 

Latium-ul*? era un pod de trecere spre Campania. 
Ocuparea bogatelor câmpii campaniene nu se poate data 
cu siguranţă. Ea ar fi trebuit să se manifeste la începutul 
secolului al VI-lea. Faimoasa inscripţie pe ţiglă din Santa 
Maria di Capua, numărul de decoraţii etrusce din lut ars 


3% Cella este ultima cameră a templului în care, de regulă, se 
păstrează statuia zeului. Alte elemente arhitectonice ale unui templu 
erau pronaos-ul, partea din faţă, naos-ul, partea centrală, şi, uneori, 
adython-ul, camera ascunsă, unde se depozita tezaurul templului. 
(n.tr.) 

37 Problema referitoare la care anume dintre etrusci vin sà se 
instaleze la Roma este studiatà recent de G. Colonna, ,Quali Etruschi 
a Roma?”, în Gli Etruschi a Roma, Roma, 1981, pp. 151-172. (n.a.) 

gäsite în numeroase localitäti campaniene demonstreazä 
şi aici prezenţa si cultura etruscă. Capua a fost bastionul 
cel mai solid al noilor ocupanti. Dar aceştia se găseau în 
multe alte oraşe din regiune şi, dacă multă vreme s-a 
pus sub semnul întrebării prezenţa lor la Pompei şi 
Herculanum, astăzi problema pare rezolvată, datorită des- 
coperirii, în săpăturile de la Pompei, a unor fragmente de 
vase din bucchero® cu inscripţii etrusce??. În acest timp, 
grecii se vor menţine pe o bună parte a litoralului, de la 
Neapole la Cumae, de unde etruscii nu i-au putut alunga. 
După spusele lui Dionysios din Halicarnas, Aristodemos 
din Cumae ar fi respins cu succes, în 524 î.Hr., asaltul 
conjugat al etruscilor şi al altor populaţii italice. Hegemo- 
nia etruscă în Campania se limita, aşadar, la ţinuturile din 
spatele cetăţii Cumae, dar mergea spre sud până la fluviul 
Silaris, care forma o barieră între ţinuturile etrusce şi cele 
greceşti. 

Grecii şi etruscii se întâlniseră deja şi se confruntaseră 
pe coastele Corsicii. Interiorul montan şi sălbatic al insulei, 
care se zărea de pe fortăreaţa Populoniei, nu putea deloc 
să-i atragă pe etrusci, dar coastele ferite şi sigure puteau 
să le servească drept puncte preţioase de escală pe dru- 
mul rutelor comerciale maritime. De la coastele ligure şi 
până în Andaluzia, grupuri de oameni din Samos şi 
Foceea îşi instalaseră centrele lor comerciale, printre care 
Massalia, destinată unei mari dezvoltări. Corsica se găsea 
pe ruta de expansiune spre vest şi foceenii fondaseră 
cetatea Alalia, pe coasta estică a insulei, chiar în fata tàr- 
mului etrusc. Când Foceea a fost cucerită în 545 î.Hr. de 


38 Bucchero — argilă de culoare roşie. (n.tr.) 

39 Cf. A. Maiuri, „Greci e Etruschi a Pompei”, în Mémoires de 
l'Académie d'Italie, clasa de ştiinţe morale şi istorice, IV, 1943, p. 121 
sq. (n.a.) 

persi, numerosi refugiaţi din Asia Mică şi-au căutat un 
adäpost în aceastà cetate. Amenintarea elenà era însà 
mai, aproape si mai directà, de unde si semnarea tratatu- 
lui de alianţă dintre etrusci şi cartaginezi, stăpâni de 
curând ai Sardiniei şi nelinistiti şi ei de înaintarea grecilor. 
În lucrarea sa Politica, Aristotel evocă amintirea acestei 
aliante, îndreptată contra elenismului (III, 9, 36). Herodot 
ne-a păstrat memoria bătăliei navale de la Alalia care a 
avut loc în preajma anului 540 î.Hr. Potrivit mărturiei sale, 
grecii îşi fortaserä adversarii, organizaţi într-o coaliţie, să 
se retragă. Dar rezultatul conflictului le-a fost totuşi deva- 
forabil, căci au-trebuit să evacueze Corsica pe care o vor 
ocupa curând etruscii. Aceştia din urmă vor fonda aici o 
cetate al cărei nume, după Diodor din Sicilia, poartă 
numele victoriei (Diodor, V, 14). Fără îndoială, Cartagina a 
fost adevărata câştigătoare a acestor confruntări. Sfera de 
influenţă etruscă s-a limitat la nordul Mării Tireniene. Dar, 
între Sardinia, Africa şi Spania, Marea Mediterană devine 
o zonă maritimă închisă şi punică. Această perioadă 
anunţă deja sfârşitul talasocratiei etrusce, oprită în sud de 
greci şi în vest de aliaţii puni. Primul tratat între Roma şi 
Cartagina, pe care Polibiu (III, 24) îl plasează în ultimii ani 
ai secolului al IV-lea î.Hr., este un rezultat al acestei stări 
de fapt. 

În cursul secolului al VI-lea î.Hr., perioadă de mare 
expansiune etruscă, locuitorii Toscanei s-au îndreptat şi 
spre nordul Italiei peninsulare si vor atinge arcul tosco- 
emilian al Apeninilor. Din acest eveniment se va naşte 
Etruria circumpadană. Fiesole, la sud de Apenini, exista 
deja la finele acestui secol, după cum o mărturisesc surse- 
le arheologice. Trecerea spre câmpia fluviului Pad trebuie 
să se fi petrecut spre sfârşitul secolului. Putin după aceas- 
ta, necropolele vecine Bolognei îşi vor modifica materialul, 

din punctul de vedere al naturii si al formei, si acesta va 
trece de la tipul vilanovian târziu la tipul numit Certosa, cu 
caracteristici etrusce propriu-zise. Existenta unui dode- 
capol circumpadan, corespunzând Ligii celor 12 cetăţi din 
Etruria, după cum sugerează Titus Livius (V, 33,9), este o 
problemă îndoielnică. Înstăpânirea în aceste câmpii aduce 
etruscilor resurse agricole imense. Ei vor ajunge şi pe 
coastele adriatice, controlând prin portul Spina comerţul 
maritim şi punând stăpânire pe trecătorile alpine care le 
vor deschide calea spre rutele terestre din centrul şi din 
nordul Europei. Această regiune va constitui punctul de 
plecare al drumului cositorului şi cel al ambrei, ce ducea 
până în ţinuturile Nordului îndepărtat şi ale Balticii, pentru 
obiecte de provenienţă italică şi etruscă. Prin comerţul 
etrusc ajung până în regiunea Bourbogne celtică, puţin 
înainte de anii 500 î.Hr., capodopere ale atelierelor din 
Grecia Mare, pe care un norocos arheolog le-a scos la 
iveală în apropiere de Châtillon-sur-Seine“. Este o nouă 
dovadă a importanţei acestor schimburi terestre spre 
Europa Centrală şi de Nord. Insulele britanice oferă ade- 
sea cercetătorului mici produse mestesugäresti italice, 
ajunse până la capătul acestei rute comerciale. Ar fi foarte 
important să se facă o înregistrare exactă a obiectelor 
etrusce şi îndeosebi a vaselor din bucchero nero şi a 
bronzurilor etrusce, materiale exportate în mod frecvent, 
care au fost găsite în afara ltaliei, în special în Galia 
celtică. Până destul de curând, cercetătorii au fost prea 
dezinteresati de fragmentele ceramice prezente în diverse 
niveluri de săpătură. Acestea permit, totuşi, să se 
urmărească direcţia cursurilor comerciale, altminteri 
imposibil de descoperit. În prezent, trebuie să se caute, 


4 Cf. R. Joffroy, „La tombe de Vix", Monuments Piot, t. XLVIII, fasc. 
1, Paris, PUF, 1954. (n.a.) 

lucru destul de dificil, în jurnalele de säpäturä sau în 
inventare, urma unor descoperiri asemănătoare; cerce- 
tările stratigrafice actuale le acordă importanţa pe care 
acestea o merită. 

La sfârşitul secolului al Vi-lea î.Hr., Etruria a atins 
apogeul puterii sale şi s-a extins asupra câmpiei milaneze, 
până la Sele. Ea constituia un vast ansamblu federal, deja 
un imperiu, al cărui teritoriu compact se opunea nume- 
roaselor posesiuni, însă räzletite şi costaliere, ale punilor 
şi grecilor. Dar acest început de unificare a peninsulei, 
care constituia preludiul acţiunilor de mai târziu ale Romei, 
era prematur şi avea să rămână fără viitor. Roma înlătură 
dominaţia etruscă pe uscat, iar Cumae slăbeşte puterea 
maritimă a etruscilor. Aceste două războaie antrenează 
forțele unei federaţii insuficient de puternice pentru a reuşi 
să-şi reducă rapid la tăcere duşmanii. Secolul al V-lea î.Hr. 
este pentru Etruria unul de decadentà şi care marchează 
debutul unei slăbiri progresive. 

Expulzarea Tarquinilor din Roma ne este pe larg 
descrisă de Titus Livius în ultima parte a primei cărţi şi 
începutul celei de a doua a /storiilor sale. Descriere 
admirabilă, poleità cu episoade dramatice sau emotio- 
nante care rămân în memoria fiecăruia. Bineînţeles, 
destul de multe elemente ale tradiţiei sunt legendare; 
Mucius Scaevola, Horatius Cocles şi Clelia par creaţii ale 
analisticii romane. Faptele reale se ascund sub țesătura 
legendei. Etruscii au fost nevoiţi să părăsească Roma la 
începutul secolului al V-lea î.Hr. Dar cauza acestei plecări 
n-a fost un fel de insurecție republicană a romanilor, ci 
foarte probabil alianţa celor din Cumae cu latinii. Asedie- 
rea Romei de către Porsenna, regele puternicei cetăţi 
de la Chiusi, ascunde o reluare în stăpânire a oraşului 
de către armatele etrusce, în cadrul unui război cu sorţi 

schimbători*!. Pierderea Romei a fost foarte gravă pentru 
interesele etrusce. Legătura directă cu Campania este 
tăiată. Roma va ocupa curând un loc mai important în liga 
latină. Vecină cu lucumoniile Etruriei Meridionale, Roma 
va intra în luptă împotriva lor şi va ameninţa, la rândul ei, 
independenţa acestora. Lupta începe împotriva oraşului 
etrusc Veii, situat la mai puţin de 20 de km spre nord de 
cele şapte coline. Fidenae, mică cetate latină de pe malul 
stâng al Tibrului, este fidelă oraşului Veii, care o prote- 
jează. Dar ea este râvnită de Roma. Primele ostilitäti nu 
au fost însă întotdeauna favorabile Romei. 

Hegemonia lor asupra Latium-ului fiind pierdută, etruscii 
aveau nevoie de slăbirea celor de la Cumae pentru a-şi 
asigura legătura pe cale maritimă cu Campania. Dar spriji- 
nul Cartaginei, înfrântă în 480 î.Hr. de armatele Siracuzei 
şi Agrigentului, în apropiere de Himera, le va lipsi etrusci- 
lor foarte mult. Flota de la Cumae, ajutată de vasele sira- 
cuzane venite în ajutorul ei, îi înfrânge pe marinarii etrusci, 
în 474 î.Hr. Această victorie a elenismului îşi va găsi glori- 
ficarea în prima Pythică a lui Pindar. Hieron şi siracuzanii 
vor dedica la Olimpia o cască de bronz cu numele lor, care 
se găseşte în prezent la British Museum“. Situaţia etrus- 
cilor în Campania devine delicată. Descinderea samnitilor 
în câmpia campaniană, începând cu mijlocul secolului al 
V-lea, a însemnat pierderea ei pentru Etruria. Cucerirea 
cetăţii Capua avea să aibă loc începând cu 423 î.Hr. În 


41 Cf. comentariul meu la cartea a doua a Istoriei Romane, a lui 
Titus Livius, ediţia din Les Belles-Lettres şi cartea mea Tite-Live et les 
premiers siecles de Rome, Paris, Les Belles-Lettres, 1965. (n.a.) 

42 O a doua cască de bronz, provenind din prada de război luată 
de la etrusci, a fost găsită la Olimpia, în 1959, cf. G. Daux, în Bulletin 
de Correspondance hellénique, 1960, t. Il, p. 721. (n.a.) 

43 Cf. J. Heurgon, Recherches sur l'histoire, la religion et la civilisa- 
tion de Capoue préromaine, Paris, 1942, p. 87 sq. (n.a.) 

acest timp, siracuzanii îndrăzniseră să pătrundă pe coas- 
tele Etruriei şi să jefuiască oraşele şi porturile. 

Lupta între Veii şi Roma se reia în 438 î.Hr.; Titus 
Livius, în cărţile a IV-a şi a V-a, redă aceste evenimente. 
În 425 î.Hr., Fidenae este distrusă de romani, iar oraşul 
Veii forţat sà se apere. După un armistițiu de douăzeci de 
ani, confruntarea intră în faza sa finală. Descrierea lui 
Titus Livius are o tentă epică. Veii, abandonată în voia 
soartei de către alte cetăţi din Etruria, inconstiente se pare 
de pericolul care le ameninţa şi pe ele, cade în mâinile 
duşmanilor după un asediu de 10 ani, al cărui erou a fost 
dictatorul M. Furius Camillus. Este o victorie răsunătoare 
pentru Roma care reduce la tăcere o puternică cetate, cu 
un trecut ilustru. Populaţia din Veii este masacrată sau 
transformată în sclavi, statuia lunonei Regina transportată 
în templul care fusese ridicat în cinstea zeiţei, pe Aventin. 
Fără a pierde timpul, în 395, Roma pune stăpânire pe 
Capena, Nepi şi Sutri, şi pătrunde astfel 50 de km în teri- 
toriu toscan. 

Dar iată că invaziile celților pe pământ italic aduc un 
nou şi redutabil inamic pentru federaţia etruscă.Venind din 
Europa Centrală, triburile celtice, în căutare de pământuri 
fertile, intră în câmpia fluviului Pad la începutul secolului 
al IV-lea î.Hr., şi toată Etruria circumpadană se găseşte 
astfel în mare pericol. Potrivit tradiţiei, Melpum-ul ar fi 
căzut prin 396 î.Hr., în aceeaşi zi cu cucerirea Veii. 
Primele năvăliri ale triburilor celtice au fost violente şi au 
răspândit panică. O fulgerătoare înaintare îi va aduce 
până la Chiusi, apoi, prin văile apelor Chiani, Paglia şi 
Tibru, până în apropiere de Roma, pe care o ocupă, mai 
putin cetätuia de pe Capitoliu, după bătălia de la Allia, atât 
de funestà pentru acvilele romane. Aceste incursiuni în 
profunzimea terenului peninsular au fost fără urmări. 


45 


Dimpotrivà, venirea succesivà a insubrilor, cenomanilor, 
boiilor, senonilor si lingonilor, care vor invada câmpia flu- 
viului Pad, o va scoate în câteva decenii de sub control 
etrusc. Spre mijlocul veacului al IV-lea î.Hr., Etruria circum- 
padană a fost transformată în Galia Cisalpină. Etruscii au 
trebuit să se retragă fie dincolo de Apenini, fie înspre văile 
alpine. Doar în câteva puncte elementul etrusc va rămâne 
important, de pildă la Mantua“. Celtii vor suporta în mod 
profund influenţa civilizatoare a populaţiei învinse, după 
cum o dovedeşte materialul abundent şi bogat în metale şi 
în aur, pe care-l furnizează mormintele celtice descoperite 
în nordul şi în estul peninsulei. 

Astfel, de la mijlocul secolului al IV-lea î.Hr., imperiul 
etrusc nu mai este decât o amintire. Poporul tuscilor se 
limitează la Etruria propriu-zisă, unde se simte prins ca 
într-o menghină. În mai putin de un secol şi jumătate, 
etruscii îşi pierd chiar şi independenţa. Această rapidă 
cădere este datorată, desigur, numărului şi puterii adver- 
sarilor şi spiritului metodic al cuceririi de care au făcut 
dovadă elitele conducătoare romane. Dar căderea etrus- 
cilor se explică şi prin lipsa uniunii politice şi militare a 
lucumoniilor etrusce, unite doar prin legăturile cu caracter 
religios şi adunările anuale care se ţineau lângă Fanum 
Voltumnae, sanctuar federal situat pe teritoriul cetăţii 
Volsini. Această unitate morală a poporului nu a fost, în 
mod evident, suficientă pentru apărarea ţării, ameninţată 
în structurile sale de bază. 

Profitând de haosul etrusc, grecii îşi vor sfida vechii 
rivali, jefuindu-le țărmurile. Triremele‘5 din Siracuza vor 


44 Pliniu cel Bătrân, Hist. Nat., III, 130. Săpături actuale, desfà- 
şurate aproape de Mantua, dovedesc existenţa unui adevărat habitat 
etrusc, a cărui explorare începe să se anunţe fructuoasă. (n.a.) 

45 Triremă — corabie cu trei rânduri de vâslaşi. (n.tr.) 

ancora în insula Elba si în Corsica si tinuturile sale, ocu- 
pate de greci, vor fi definitiv sustrase controlului etrusc. 
Astfel, se întrerupea comertul intens care unea odinioarà 
Etruria de lonia si Atica. Dionysios din Siracuza% voia si el 
să pătrundă în Adriatica. Prin urmare este înfiinţată 
Ancona, iar cetăţile Adria şi Spina sunt cucerite. 

Rezistenţa Etruriei împotriva inamicilor ei romani a fost 
„spasmodică” şi fără un plan de ansamblu. În jurul anului 
358 î.Hr., Tarquinia, Cerveteri şi faliscii se vor lupta cu 
Roma. În 351 î.Hr., Cerveteri trebuie să accepte supune- 
rea, să se separe de liga etruscă şi să-şi păstreze o 
aparentă autonomie. Fără drept de a încheia pacea sau 
de a declara război, fără putere legislativă şi nici juridică, 
locuitorii anticei lucumonii sunt redusi la statutul de cetà- 
teni din zona politică secundară, fiind privati de drepturi 
politice, cives sine suffragio. Un armistițiu de patruzeci de 
ani a urmat acestei perioade de disolutie pentru Etruria, 
de organizare şi de întărire pentru cetatea romanilor, victo- 
rioasă în cadrul războiului latin şi în primele războaie cu 
samnitii. Doar în 311 î.Hr., etruscii, pe care progresele 
rivalei lor tenace îi vor nelinişti prea târziu, se vor ridica 
împotriva Romei, reţinută de confruntările din Apulia şi 
Campania. Doar faliscii, aflaţi în alianţă cu Roma 
din anul 343 î.Hr., nu se revoltă. Sutri este asediat. Negli- 
jând această ameninţare, un îndrăzneţ general roman, 
Q. Fabius Rullianus, în fruntea a două legiuni trece Munţii 
Ciminieni, ale căror păduri întunecate păreau atunci 
aproape de neatins. Silva erat Ciminia magis tum invia 
atque horrenda quam nuper fuere Germanici saltus*, 

4% Dionysios din Siracuza (405-367 î.Hr.) conduce în chip tiranic 
cetatea si, pentru a putea să-şi păstreze dominaţia, va angaja numerosi 
mercenari. (n.tr.) 


47 Pădurea Ciminia era atunci mult mai de neatins şi de temut decât 
fusese de curând muntele împădurit al germanilor. (n.tr.) 

scrie Titus Livius (IX, 36, 1), evocând această măreaţă 
faptă romană. Aproape de Perusia, trupele etrusce sunt 
împrăştiate şi lucumoniile din inima Toscanei sunt la rân- 
dul lor amenințate. În 308 războiul ia sfârşit, Tarquinia tre- 
buie să cedeze o parte din teritoriul ei şi să semneze o 
pace pe patruzeci de ani. Etruria încheie un armistițiu care 
trebuia reînnoit anual la ceremonia Fanum Voltumnae. 

În pofida slăbirii sale, poporul decadent găseşte forţa 
de a trimite vase pe mări îndepărtate. Printr-o ciudată 
răsturnare a alianțelor, o flotă formată din treizeci de vase 
salvează, în 307 î.Hr., Siracuza, apărată de Agatocles 
împotriva asediului cartaginezilor. Vechea uniune 
etrusco-punică şi ostilitatea etruscilor contra grecilor dis- 
păruseră aşadar. Prin înaintarea sa, Roma îi ameninţa 
deopotrivă pe etrusci, pe grecii din Italia de Sud si din 
Sicilia; Cartagina întretinea cu ea relatii amicale, fondate 
pe împărţirea zonelor de influenţă. Dar apariţia vaselor 
etrusce în apele siracuzane nu avea să anunţe nici un nou 
început, nici o revenire a forţelor. Dimpotrivă, războiul cu 
romanii intra în faza sa finală. 

Cel de-al treilea război samnit, care a avut loc între 299 
si 290, oferă ocazia diferiților inamici ai Romei de a se uni 
în tentativa lor de a-i zdrobi acesteia, printr-un asalt gene- 
ralizat, înaintarea şi cuceririle pe care le-a înfăptuit. 
Efortului samnitilor se adaugă cel al etruscilor, galilor cisal- 
pini, umbrienii şi sabinii. Dar foarte curând trupele etrusce 
sunt înfrânte în apropiere de cetatea Volterra. Bătălia deci- 
sivă se va da în Picenum, aproape de oraşul Sentinum, în 
295 î.Hr. Patru legiuni romane, conduse de Q. Fabius 
Rullianus şi P. Decius Mus, sunt puse în mare pericol de 
forţele mai numeroase ale samnitilor şi galilor, cărora li se 
alătură etruscii şi umbrienii. Consulul Decius se „consa- 
cră” Pământului şi Zeilor Mani în schimbul victoriei 

armatelor sale“, şi acestea ies învingătoare în mod deci- 
siv. A fost în joc soarta populațiilor din Italia Centrală. Din 
294 î.Hr., etruscii încheie pace cu Roma, care se multu- 
meşte pentru moment cu un pact de alianţă cu Volsini, 
Perusia şi Arezzo. În 293 î:Hr., faliscii se vor ridica impru- 
dent şi vor trebui să se supună voinţei învingătorului. 
Etruscii deveniseră susţinătorii din plan secundar ai 
armatelor celților din câmpia fluviului Pad, care dădeau 
asalturi dure trupelor romane. În 284 î.Hr., galii senoni 
coboară în valea fluviului Arno cerând alianţă cu Arezzo, 
dar pentru că cetatea refuză ea este asediată. Volsinienii 
lise alătură. Consulul L. Caecilius Metellus suferă o gravă 
înfrângere sub zidurile cetăţii Arezzo, ceea ce va provoca 
revolta samnitilor şi lucanilor. Însă galii senoni sunt 
înfrânți, iar teritoriul lor este anexat. În 283 î.Hr., este rân- 
dul boiilor să apară în valea fluviului Arno şi să se unească 
cu etruscii. Aliaţii sunt însă înfrânți lângă lacul Vadimon ale 
cărui ape se vor amesteca cu sângele învinşilor. Etruscii 
rămân singuri în fata romanilor; totuşi Pirus, regele 
Epirului, care venise să acorde ajutor Tarentului, urcase 
până la Anagni şi putea să fie un aliat nou şi deloc negli- 
jabil. Etruscii, epuizați de înfrângerile suferite, nu vor aştep- 
ta să se poată realiza joncţiunea cu el şi Vulci şi Volsini 
sunt silite să încheie pace în condiţii dure. O mare parte a 
teritoriului cetăţii Vulci este anexat, iar aici se va înfiinţa, în 
273 î.Hr., colonia romană Cosa. Vechea şi puternica lucu- 
monie, a cărei producţie artistică cunoscuse un atât de 
strălucit progres în epoca arhaică, intra acum în umbră şi 
doar mormintele scoase la iveală de arheologi, în împre- 
jurimile localităţii Canino şi care conţin admirabile obiecte 
greceşti sau etrusce din ceramică, bronz sau aur, evocă 


48 Titus Livius, X; 28. Cf. mai recentul studiu al lui Ch. Guittard, Le 
rituel de la devotio chez Tite-Live et chez Accius, CRAI, 1984. (n.a.) 

îndepărtatele timpuri în care Grecia însăşi admira arta de 
la Vulci. 

După încheierea războiului cu Tarentul, în 272 î.Hr., 
Roma anexează jumătatea terenurilor din Cerveteri şi 
poate să plănuiască distrugerea ultimului bastion de rezis- 
tentà care mai subzista în Etruria, respectiv antica cetate 
Volsini. În 294 şi 280 î.Hr., Roma semnase un tratat de 
alianţă cu ea. Dar forţa poziţiei acesteia, practic inexpug- 
nabilà*, irita orgoliul roman. Patricienii din cetate vor 
apela în mod imprudent la ajutorul Romei contra plebei, al 
cărei număr crescuse ca urmare a sclavilor eliberaţi în 
timpul ultimelor războaie. Plebea ajunsese la conducerea 
cetăţii şi practicase un regim tiranic şi odios. Armata 
Romei începe asaltul asupra oraşului; supraviețuitorii au 
trebuit să abandoneze colinele înalte care le serviseră ca 
bastion natural şi să se deplaseze în apropierea lacului, 
pe pantele domoale, unde se va dezvolta şi va prospera la 
rândul ei cetatea romană Volsini. Supunerea Etruriei este 
practic încheiată o dată cu cucerirea acestei redutabile 
fortărețe. Într-adevăr, ţinutul este liniştit de-a lungul primu- 
lui război care, între anii 264 şi 241 î.Hr., opune pentru 
prima dată Roma şi Cartagina. Din motive necunoscute, 
Roma decide, la capătul acestei lungi confruntări, să 
pornească împotriva oraşului Faleri, aliat al său din 293. 
Cetatea cedează rapid. Locuitorii sunt transportaţi la 5 km 
depărtare de oraşul originar şi astfel se naşte cetatea 
Faleri novi. Jumătate din teritoriul oraşului este confiscat. 


49 Despre cercetările din etruscul oraş Volsini şi descoperirea unui 
punct arhaic de sprijin care depindea de acest oraş, vezi articolele mele 
din Mélanges d'Archéologie et d'Histoire, 1947, p. 9 sq., 1950, p. 53 
sq., 1953, p. 39, 1955, p. 49 sq., 1958, p. 7 sq. şi lucrarea mea 
Recherches archéologiques en territoire volsinien, Paris, 1972. Azi se 
recunoaste Volsini cea veche dupà situl de la Orvieto, iar partea nouà 
aproape de lacul Bolsena. (n.a.) 

Perioada de cucerire se încheiase astfel si Etruria avea 
sà se romanizeze treptat, în cursul ultimelor douà secole 
ale Republicii. Teritoriul sàu a fost unificat de drumuri con- 
stituind o pretioasà retea pentru comertul si viitoarele 
cuceriri ale Romei. Între primul si al doilea rAzboi punic, 
via Aurelia, via Clodia, via Cassia au fost construite pe 
pământ etrusc şi drumurile moderne încă mai urmează 
azi contururile anticelor căi consulare. Cucerirea ținutului 
etrusc a fost completată de ocuparea insulei Corsica, a 
teritoriului Luni luat de la liguri si prin pătrunderea în Galia 
Cisalpină. Calea spre Italia de Nord a fost deschisă roma- 
nilor printr-o teribilă înfrângere a galilor cisalpini ajutaţi de 
O parte a celților transalpini, lângă Telamon, în 225 î.Hr. 
Bătălia s-a desfăşurat în plin teritoriu etrusc, dar fără ca 
etruscii să participe în vreun fel. Foarte curând după 
aceasta, are loc trecerea legiunilor în câmpia Padului, fon- 
darea coloniilor de la Piacenza şi Cremona. În timpul celui 
de-al doilea război punic, Etruria, care suferă totuşi în 
urma traversării din 217 a armatelor lui Hannibal, rămâne 
calmă; dacă ici-colo apar mici agitatii provocate de ame- 
nintàrile punice, nici o revoltă nu marchează totuşi 
această perioadă dură. Dimpotrivă, în 205 î.Hr., populaţiile 
etrusce vor furniza contingente de natură diversă pentru 
ajutorarea armatei lui P. Cornelius Scipio (Titus Livius, 
XXVIII, 45). 

Până la războaiele sociale în Etruria este linişte. În 
91 î.Hr., etruscii, rămaşi fideli Romei, luptă alături de legio- 
nari. Legea lulia (/ex /ulia) le va acorda, ca recompensă, 
dreptul de cetăţenie romană. Războiul civil care-l va opu- 
ne pe Marius Caius lui L. Cornelius Sylla demonstrează 
valoarea acestei situaţii. Sylla va pedepsi crunt oraşele 
etrusce care se aliaseră cu inamicul său. La Volterra, 
Arezzo, Fiesole confiscările de pământuri sunt masive, 

apoi mai multe garnizoane militare vor fi trimise în diferite 
centre. S-a spus adesea cà actele de violentà ale lui Sylla 
au marcat sfârşitul Etruriei şi că romanizarea ținutului şi-a 
găsit astfel împlinirea. Această afirmaţie este exagerată. 
individualitatea poporului etrusc era mult prea marcată 
pentru ca ea să dispară chiar şi în faţa violenţelor unui dic- 
tator nemilos. În fapt, tradiţiile religioase şi artistice s-au 
perpetuat de-a lungul întregii epoci imperiale. Faimosul 
rescript al lui Constantin, găsit în micul oraş Spello, arată 
că, până la începutul secolului al IV-lea d.Hr., populaţiile 
din Toscana îşi păstraseră obiceiul de a trimite delegaţi la 
jocurile anuale ale Ligii toscane, care se ţineau în teritoriul 
volsinian, în apropiere de sanctuarul de la Voltumna. 
Aceasta implică o persistentà surprinzătoare a unui real 
sentiment de fraternitate între nişte popoare cu o origine 
comună şi care, totuşi, nu ştiuseră niciodată, nici chiar în 
momentul lor de putere şi glorie, să se unească eficient 
pentru a-şi transforma federaţia, slab închegată, într-un 
adevărat imperiu®!. 


50 CIL, XI, 5265. (n.a.) 

51 Pentru prezenţa etruscă la nord de fluviul Pad, în momentul în 
care Etruria este o mare putere, cf. Gli Etruschi a Nord de Po, catalogul 
Ştiinţific al unei expuneri conduse de R. De Marinis, Mantua, 1986. 
Pentru raporturile dintre etrusci şi gali, cf. actele congresului desfăşurat 
la Bologna, în 1985, intitulate: Celti e Etruschi nell'Italia centro-setten- 
trionale dal V secolo alla romanizzazione. (n.a.) 


50 


Capitolul Ill 
SCRIERFA SI LIMBA ETRUSCA 


Problema originii poporului etrusc îi opune si astăzi, 
după cum am văzut, pe savanţi: progresul criticii istorice şi 
a cunoştinţelor arheologice permit totuşi să se găsească o 
soluţie satisfăcătoare. Dar limba etruscă continuă să 
sfideze eforturile cercetătorilor. Ea constituie un caz 
aparte în domeniul lingvisticii. Etrusca s-a vorbit în 
Toscana până în era creştină şi, fără îndoială, în diferite 
regiuni, până în prima parte a Imperiului Roman. Erudiţii 
romani erâu deja interesaţi de această limbă, atât de 
îndepărtată de limba lor proprie. Dar a dispărut orice amin- 
tire despre aceasta după perioada Antichității şi, în afară 
de bandajele mumiei din Agram, nici un manuscris etrusc 
nu a supravieţuit până în timpuri moderne. Desigur, în faţa 
unei documentatii epigrafice bogate, dar având caracter 
limitat, şi fără ajutorul nepretuit al bilingvismului, savanții 
se află într-o situaţie dificilă. Citind cu uşurinţă textele al 
căror număr creşte o dată cu descoperirile făcute şi cu 
noile săpături, cercetătorii rămân incapabili de a le pătrun- 
de sensul. Progresele metodei de cercetare lingvistică au 
permis, de cincizeci de ani încoace, înregistrarea unor 
succese datorită nenumăratelor încercări de descifrare a 
limbii etrusce. Cu toate acestea, trebuie spus că vălul 
necunoasterii este departe de a fi ridicat: pentru a înţelege 
aceasta, este suficient să se examineze multiplele şi 
absolut divergentele interpretări care s-au propus pentru 


52 Semnalăm aici doar recentul opuscul al lui M. Cristofani, 
Introduzione allo studio dell'etrusco, Florenţa, 1973. (n.a.) 

formule sau expresii, care apar deseori în documentatia 
de care dispunem. Aceastà constatare nu duce la con- 
cluzia că cercetarea istorică este în impas şi că orice pro- 
gres real este actualmente imposibil. Totuşi, dacă nu apar 
descoperiri neaşteptate, soluţia rămâne încă departe iar 
drumul spre ea este anevoios. | 

Sistemul alfabetic etrusc nu ridicà serioase dificultäti si, 
cel putin în acest domeniu, eforturile eruditilor si-au atins 
scopul. Alfabetul etrusc derivà din cel grec si, ca si grecii, 
etruscii reprezentau vocalele prin semne; asadar toate 
semnele sunt înregistrate. Existenta unui anumit numär de 
„abecedare-mode!” ne permite să urmărim evoluţia scrierii 
lor. Este vorba, pentru o bună parte dintre ele, de modele 
de scriere. Există asemenea alfabete şi în lumea greacă 
dar ele sunt rare şi incomplete. Câteodată semnele alfa- 
betice serveau ca mijloace de reperare a modului de îmbi- 
nare a diferitelor elemente ale aceluiaşi obiect. Este cazul, 
de pildă, al semnelor-reper, care sunt trasate pe reversul 
basoreliefurilor ce decorează gâtul unui admirabil crater 
grec, descoperit recent la Vix: ele sunt repetate pe gâtul 
vasului însuşi şi au permis reconstituirea exactă a 
douăzeci şi trei de piese ale frizeiss. 

Alfabetul cel mai vechi este, prin urmare, cel găsit 
într-un mormânt circular de la Marsiliana d'Albegna. Alfa- 
betul este gravat pe marginile unei tablete de fildeş, care 
datează, ca şi restul materialului funerar, din jurul anilor 
700 î.Hr. El conţine douăzeci şi şase de litere reprezen- 
tând cele douăzeci şi două de litere ale alfabetului feni- 
cian, plus cele patru litere adăugate acestui alfabet de 
către greci. Alfabetul de la Marsiliana reprezintă deci un 
foarte vechi împrumut de la greci şi este foarte apropiat 


53 Cf. R. Bloch si R. Joffroy, „L'alphabet du Cratère de Vix”, în 
Revue de philologie, 2, 1953, pp. 175-191. (n.a.) 

Alfabetul etrusc arhaic Alfabetul Valoarea 


literelor 
în etruscă 


Numele: si 
literelor Marsiliana Formello Grecia 
prin 700 Mare 
alfa A 
beta 
gamma 
delta 
epsilon 
digamma 
zeta 
eta 
theta 
iota 
kappa 
lambda 
mu 
nu 
[samekh] 
omicron 
pi 
[san] 
koppa 
ro 
sigma 
tau 
upsilon 
hi 
pi 

alfabetelor elenice arhaice de tip occidental. Ca si în aces- 
tea din urmä, litera X are valoarea unei siflante si nu a 
unei guturale aspirate, inversul lui Khi din alfabetele orien- 
tale si clasice, iar y serveste pentru notarea sunetului Kh 
si nu a grupului ps, grupul clasic psi. Se ezità încà 
asupra originii acestui alfabet. Provine el oare din orasul 
calcidic Cumae, ale cărui relaţii cu Etruria — devenite 
rapid ostile, după cum am văzut — datează din timpuri 
foarte vechi? Aceasta este opinia lui A. Minto în lucrarea 
sa despre Marsiliana d'Albegna. Efectiv, alfabetul de la 
Cumae şi cel etrusc se aseamănă mult, de aceea teza a 
fost bine primită de cercetători. Se pare totuşi că se cuvine 
mai degrabă îmbrăţişată teza dezvoltată putin după cea a 
lui Minto, de către A. Grenier, care susţine următoarele: 
alfabetul etrusc este mai vechi decât toate alfabetele 
greceşti occidentale cunoscute pentru că, spre deosebire 
de acestea şi chiar învers faţă de ele, acesta conservă trei 
siflante de origine feniciană: samek, sadé si shin. Si 
într-adevàr, în mediul grec nici un alfabet nu a conservat 
sistemul complet al acestor siflante. Împrumutul din scrie- 
rea etruscà existà deci dintr-o perioadà apropiatà de 
momentul separării alfabetelor greceşti occidentale si 
orientale si anterioare debutului colonizării greceşti din 
Italiass. 


54 Litera X în etruscă nu notează, în realitate, consoana dublă cs ci 
siflanta s. Cf. Eva Fiesel, „X represents a Sibilant in early etruscan”, în 
American Journal of Philology, LXVII, 1936, p. 162 sq. (n.a.) 

55 Cf. A. Grenier, „L'alphabet de Marsiliana et les origines de l'écri- 
ture ă Rome”, în Mélanges d'Archéologie et d'Histoire, XLI, 1924, p. 3 
sq.; studiul bun al lui M. Lejeune, „Observations sur l'alphabet 
étrusque”, în Tyrrhenaica, Milano, 1957 si lucrarea intitulatà L'écriture 
et la psychologie des peuples, Centre international de Synthèse, Paris, 
1963. (n.a.) 

Fonetica etruscă era destul de diferită de cea greacă şi 
etruscii au simţit, treptat, nevoia de a pune alfabetul lor de 
origine greacă în acord cu structura însăşi a limbii lor. 
Sunetul vocalic o era confundat de către ei cu u şi distin- 
geau prost sonorele b, d, g de consoanele mute cores- 
punzătoare acestora. De asemenea litera o a dispărut din 
alfabetul etrusc ca şi literele b şi g. Litera gamma sub o 
formă rotunjită serveşte la transcrierea consoanei mute k. 
Este acceptată pentru a transcrie sunetul fliterà 8. Merită 
remarcat că inscripţiile lidiene prezintă un semn cu aspect 
asemănător. 

Materialul lingvistic etrusc ajuns până la noi are un 
caracter esențialmente epigrafic. Singurul text manuscris 
de care dispunem este scris pe douăsprezece bandaje de 
in, care înfăşoară o mumie egipteană din epoca greco- 
romană. Aceasta a fost descoperită la Alexandria şi a fost 
cumpărată de un croat pe la mijlocul secolului al XIX-lea. 
După aceea, ea a fost depusă în Muzeul din Zagreb. 
Bandajele înfăşurate conţin un text etrusc, cel mai lung 
text pe care îl avem. O mie cinci sute de cuvinte sunt 
scrise, doar cinci sute diferă unele de altele, având în 
vedere numeroasele repetiţii. Acest număr este deja 
destul de important. Neaşteptatul text a suscitat imediat 
printre etruscologi interesul cel mai viu şi cel mai legitim, 
iar tentativele de descrifrare sau, cel putin, de explicare a 
ansamblului scrierii s-au înmulţit. Este neîndoielnic carac- 
terul religios al documentului, fiind foarte probabil vorba de 
un calendar sacru, care indică succesiunea ceremoniilor 
în cinstea zeilor. Redactat în limba neo-etruscă, textul este 
de dată târzie şi nu trece dincolo de epoca elenistică. 
Recente studii de valoare au permis stabilirea împărţirii 
documentului într-un anumit număr de paragrafe distincte 
şi formularea, în liniile mari, a sensului general al anumitor 

pasaje. Trebuie recunoscut totusi faptul cà, în pofida anu- 
mitor progrese, este încă necesară exegeza textuluiss, 
sensul său exact rămânând necunoscut. 

Putin numeroase sunt inscripţiile arhaice pe care le 
avem la dispoziţie. Doar câteva zeci dintre ele se pot data 
în secolul al VIl-lea î.Hr. şi aceasta nu trebuie să mire dacă 
ne gândim la numărul foarte redus de inscripţii greceşti 
din această perioadă. Atunci, nici grecii, nici etruscii nu 
recurgeau prea mult la scriere. Această realitate este şi 
mai adevărată pentru alte popoare italice, precum latinii. 
Ansamblul materialului epigrafic constituie o cantitate im- 
pozantă. Este vorba de aproape zece mii de inscripţii, al 
căror număr creşte fără încetare, datorită descoperirilor 
întâmplătoare şi mai ales datorită săpăturilor sistematice 
care se desfăşoară în anumite puncte din initialul teritoriu 
etrusc. Vechiul Corpus de inscripţii (Corpus Inscriptionum 
italicarum), publicat în 1867 de către Fabretti, a devenit 
aproape inutilizabil. El este azi, în bună parte, înlocuit de 
Corpus Inscriptionum etruscarum, început în 1893 de 
către C. Pauli şi a cărui publicare pe fascicule se desfă- 
şoară lent. Se continuă publicarea materialului din. Etruria 
Meridională, la sud şi est de Tarquinia, din Latium, 
Campania, Italia de Nord si din Umbria, şi a întregului 
instrumentum, adică a numeroaselor inscripţii, adesea 
foarte preţioase, care sunt gravate sau pictate pe obiecte, 
mai ales pe vase. Deşi, în anumite privinţe, această 
sarcină este terminată, eforturile de a o duce la bun sfârşit 
sunt atât de mari şi necesită atâtea studii, încât numai o 
cooperare internaţională de mare anvergură ar putea 


56 Aceasta reiese din ultimele analize metodice ale textului. Cf. 
M. Pallottino, „II contenuto del testo della mummia di Zagrabia”, în Studi 
Etruschi, XI, 1937, şi K. Olzscha, „Interpretation der Agramer 
Mummienbinde” (Klio-Beiheft, 40), Leipzig, 1939. (n.a.) 

permite sà se întrevadă o soluţie. Academia din Berlin, 
care începuse sà publice editia acestui Corpus, este 
actualmente ajutatà de Institutul florentin de Studi 
Etruschi. S-ar cuveni sà se amplifice aceastà muncä în 
comun si să se atribuie savanților din diferite ţări părţi din 
acest imens efort. Astfel de afirmaţie nu este valabilă doar 
pentru studiile etruscologice. Progresul cercetărilor arheo- 
logice, noile exigente ale criticii istorice pun dificultăţi de 
redactare volumelor de inscripţii dintre cele mai diverse. 
Împărţirea muncii a devenit o exigentà aproape genera- 
1à57. Lumea ştiinţifică acordă mare credit unui Sylloge din 
textele etrusce cele mai importante şi unui lexic al terme- 
nilor din limbăss. 

Aproape toate inscripţiile, găsite până în prezent, sunt 
scurte şi cel mai adesea se limitează la câteva cuvinte. 
Nouäzeci la sută dintre ele au un caracter funerar şi aces- 
te epitafuri laconice nu ne spun decât numele defunctului, 
filiatia, câteodată şi vârsta la care a ajuns. Se înţelege 
faptul că astfel de texte asemănătoare sunt teribil de 
monotone şi foarte puţin instructive în ceea ce priveşte 
limba însăşi. Eforturile de cercetare se îndreaptă mai ales 
spre inscripţiile cele mai lungi, deci în realitate este vorba 
numai de o zecime dintre texte, dintre care doar două, tigla 
de la Capua şi placa funerară de la Perusia, conţin mai 
mult de o sută de cuvinte. Marea inscripţie de la Capua, 
repartizată în şaizeci şi unu de linii şi grupând în jur de trei 


57 Aceasta este valabilă si pentru epigrafia greacă si latină. Cf. 
Actes du Il-ème Congrès International d'Epigraphie grecque et latine, 
Paris, 1953, passim. (n.a.) 

58 îi datorăm un asemenea Sylloge lui M. Pallottino, sub titlul 
Testimonia linguae etruscae, în Biblioteca di Studi Superiori, vol. XXIV, 
Florenţa, ed. a 2-a, 1968. Pentru un al doilea demers, v. M. Pallottino 
şi M. Pandolfini Angeletti, Thesaurus linguae etruscae, |, Roma, 1978. 
(n.a.) 

sute de cuvinte, nu a încetat sà provoace curiozitatea 
cercetătorilor; diversele dificultăţi pe care le prezintă sunt 
considerabile. Se poate citi textul, dar de la început se 
ridică un obstacol aproape descurajant; punctuatia este 
într-adevăr atât de complicată şi în aparenţă atât de hao- 
tică, încât ea compromite individualizarea exactă a cuvin- 
telor. Dificultatea care s-a ivit în cadrul ultimelor tentative5 
rămâne înţelegerea semnificației a ceea ce pare a fi un 
ritual, conţinând diferite ceremonii şi acte sacre. Este 
vorba fără îndoială de un ritual funerar şi de ceremonii 
dedicate divinitàtilor htoniene. Dar nici o frază nu poate fi 
interpretată, tradusă de o manieră sigură. 

Totuşi, problema studiului limbii etrusce a fost exami- 
nată pe plan metodologic în modul cel mai serios şi, din 
acest punct de vedere, esenţa problemei a fost găsită. Din 
ultimul sfert al secolului trecut s-a constientizat faptul că 
în fata cercetătorului lingvist se deschideau două direcţii 
esenţiale: metoda deductivă, constând în compararea 
etruscei cu o presupusă limbă înrudită, în deducerea, 
după o minuțioasă comparare, a sensului cuvintelor 
etrusce din sensul celor asemănătoare ale limbii cu care 
se face comparatia, pe de o parte, iar pe de alta, metoda 
inductivă care studiază etrusca prin ea însăşi şi încearcă 
să găsească sensul şi valoarea termenilor din analiza 
comparativă a frazelor sau a formulelor comparabile între 
ele. Prima metodă este periculoasă în cel mai mare grad, 
deoarece până în prezent n-a fost posibilă stabilirea unei 
înrudiri sigure între etruscă şi vreo limbă deja cunoscută. 
Cu toate acestea, dacă metoda deductivà este folosită cu 


59 Cf. M. Pallottino, „Sulla lettura e sul contenuto della grande 
iscrizione di Capua”, în Studi Etruschi, XX, 1948, p. 159 sq. (n.a.) 
60 Este vorba de secolul al XIX-lea. (n.tr.) 

prudentà, ea poate conduce la anumite concluzii de deta- 
liu pentru clarificarea cuvintelor etrusce. Într-adevăr, de-a 
lungul istoriei sale, latina a beneficiat de un anumit număr 
de împrumuturi din etruscă; analiza prudentă a unor astfel 
de împrumuturi poate conduce la descifrarea sensului 
cuvintelor limbii etrusce, care la rândul ei are numeroase 
împrumuturi din greacă. Comentariile critice pe care le gă- 
sim în textele latine sau greceşti, scurtele expresii bilingve 
de care dispunem, servesc ca fundament pentru astfel de 
cercetări. Ele ne-au furnizat deja câteva cunoştinţe lexi- 
cografice sigure. 

Dar absenţa unui text bilingv, izolarea actuală a limbii 
etrusce faţă de diferitele familii de limbi fac ca baza cerce- 
tărilor să constea doar în examinarea textelor etrusce şi în 
compararea lor minuțioasă. Acest studiu, care a fost numit 
combinatoriu sau inductiv, presupune răbdare şi curaj, 
căci foarte îndelungate eforturi nu au dus adesea decât la 
rezultate extrem de limitate şi trebuie să ne multumin cu 
probabilitatea în loc de certitudine. De altfel, o pregătire 
lingvistică solidă este absolut indispensabilă şi omiterea 
acestei stricte necesităţi a dus la falimentul complet al 
unor tentative întreprinse de amatori a căror fineţe a spiri- 
tului n-a putut să compenseze ignoranta muncii lingvistice. 
Din contră, eforturile serioase ale răbdătorilor eruditi au 
permis strângerea unui destul de mare număr de cunoş- 
tinte solide privind fonetica si morfologia limbii etrusce, 
clarificarea unui anumit număr de termeni care reapar 
frecvent în inscripţii. 

O ingenioasă şi justă observaţie tinde într-o anumită 
măsură să substituie lipsa dezastruoasă a textelor bilin- 
gve. Civilizaţia etruscă, după cum s-a văzut, nu s-a 
dezvoltat izolat, ci dimpotrivă; contactele cu populaţiile 
vecine, greci, italici, latini au fost constante, iar influenţele 

reciproce — numeroases!. Monumentele descoperite 
arheologic, sursele literare o dovedesc suficient. În ceea 
ce priveşte materialul epigrafic, o consecinţă importantă 
s-a conturat. Formulele funerare şi sacre din inscripţiile 
etrusce şi din manuscrisul mumiei de la Zagreb pot, 
aşadar, în anumite cazuri, să corespundă formulelor 
asemănătoare pe care textele greceşti, italice sau latine ni 
le transmit într-o formă inteligibilă. Desigur, sarcina mai 
delicată este aceea de a găsi pentru formula ritualică 
etruscă tocmai expresia greacă sau latină care îi cores- 
punde într-o oarecare măsură. Între timp, apelul la aceas- 
tă nouă metodă „a textelor paralele” a dat deja rezultate 
apreciabile şi mânuirea ei prudentă de către nişte 
cercetători la curent cu diferitele aspecte religioase ale 
civilizaţiei clasice poate să aducă noi cunoştinţe. Studiul 
lui M. Pallottino asupra tiglei de la Capua este un exem- 
plu pentru recursul la această nouă atitudine. 

Care sunt astăzi rezultatele solide obţinute de neînce- 
tatele şi dificilele eforturi ale unui mare număr de cercetă- 
tori? Fireşte, „cheia” limbii etrusce nu a fost descoperită şi 
este posibil ca fără o nouă descoperire importantă ea nici 
să nu fie găsită în viitorul apropiat. Nu rezultă de aici că 
ştiinţa bate pasul pe loc în aşteptarea unor noi documente, 
a unor inscripţii lungi sau efectiv bilingve. De acum 
încolo, sunt sigure o bună parte dintre aspecte. Analiza 
tendinţelor fonetice etrusce s-a făcut, în principal, pe 


61 împrumuturile greceşti din etruscă sunt numeroase. Cf. C. de 
Simone, Die griechischen Entlehnungen im etruskischen, |, M, 
Wiesbaden, 1970. (n.a.) 

62 Cf. mai sus, nota 56, si, de asemenea, de acelasi autor, articolul 
important „|| culto degli antenati ed una probabile equivalenza lessicale 
etrusco-latina”, în Studi Etruschi, vol XXVI (seria a Il-a), 1958, p. 49 sq. 
(n.a.) 

formele de nume ale divinitätilor sau eroilor greci, acelea 
care ne apar pe inscripţiile din Etruria. Aceasta a permis 
sublinierea clară a principalelor caracteristici ale foneticii 
etrusce, cu variațiile sale vocalice, reducerea diftongilor, 
modul de folosire a semivocalelor, absenţa consoanelor 
sonore, trecerea celor mute în aspirate, forţa accentului 
tonic antrenând sincopa silabelor atone. Pe plan morfolo- 
gic dificultăţile sunt numeroase, cu toate acestea un mare 
număr de elemente sunt certe. Se ezită faţă de anumite 
forme despre care nu se ştie dacă reprezintă adjective 
sau genitive ale substantivelor. Pluralul pare simbolizat 
printr-un anumit număr de sufixe, -r, -/, -a. Studiul onomas- 
ticii relevă diversitatea declinărilor în funcţie de genuri. 
Desinenţele sunt cunoscute în anumite cazuri, genitiv-da- 
tiv în —s, -si, -al, locativul în —ti, i. Formele frecvent ates- 
tate, mi, mini, reprezintă foarte probabil pronumele perso- 
nal .de la persoana |. Problema numerelor este astăzi 
rezolvată. Primele şase numere sunt gravate pe zaruri din 
fildeş de Tuscania, aflate în prezent la Cabinetul de 
Medalii. Lucrările lui Michel Lejeune asupra numeratiei 
etrusce (care foloseste scäderea, la fel ca si numeratia 
latinà pe care o imità, pentru numerele 18, 19 etc.) au 
clarificat această problemă. Cunostintele noastre despre 
verbul etrusc sunt încă limitate. 

Care este situaţia în domeniul esenţial al interpretării 
textelor? O bună parte a inscripţiilor ne sunt pe deplin 
inteligibile şi aceasta poate părea paradoxal dacă ne 
gândim că totuşi noi nu înţelegem limba etruscă. Este însă 
vorba despre inscripţii scurte, în care elementele de ono- 
mastică, uşor de recunoscut, ocupă cea mai mare parte a 
lor. Dar această constatare, care poate părea favorabilă, 
nu implică aşadar serioase progrese în domeniul seman- 
ticii. Termenii principali indicând legăturile de rudenie au 

putut fi descifrati, astfel, clan desemneazà termenul de fiu, 
sec — pe acela de fiică, puia înseamnă femeie, ati — 
mamă; aceeaşi situaţie este si pentru cuvintele privitoare 
la viaţa sau vârsta defunctului: /upu, lupuce înseamnă că 
este mort, svalce — cà a trăit, avil — semnifică anii trăiţi. 
Ca exemplu, iată o inscripţie funerară, printre multe altele, 
care se poate traduce fără dificultate: Partunus vel vel6urus 
satinalc ramas clan avils lupu XXIIX, adică „vel Partunu, 
fiul lui Velthur si al Ramthei Satina, mort la 28 de ani”. 

Dar dificultätile intervin si se amplificà atunci când este 
vorba despre inscripţiile care dau detalii despre cariera 
şi viaţa defunctului, menţionând ceremoniile funerare 
săvârşite la mormântul său. Dacă se are în vedere cel mai 
lung epitaf de care dispunem, el este gravat pe un rulou 
pe jumătate desfăcut, pe care îl ţine în mână Laris Pulena, 
severul magistrat întins pe patul său de nenfro, care a fost 
descoperit în necropola de la Tarquinia. Acest text, care 
foarte probabil prezintă enumerarea sarcinilor şi funcţiilor 
onorifice îndeplinite de distinsul personaj“, ne rămâne 
încă, în afară de câteva expresii, puţine la număr, dificil de 
înţeles. Dimpotrivă, unele scurte inscripţii cu indicaţii 
biografice nu prezintă uneori greutăţi de înţelegere, cum 
este aceasta: aleonas arno larisal zilad tarynaBi amce, 
Arnth Althna, fiul lui Laris a fost zi/ath (probabil împrumu- 
tător <pe gaj>) la Tarquinia. 

Fireşte, cel mai lung text pe care-l detinem, /iber linteus 
din Zagreb, este cel care a provocat cel mai mare număr 
de tentative de descifrare si cel mai mare efort. Caracte- 
risticile redactàrii lui sunt favorabile. Scrierea sa este regu- 
latà, cuvintele sunt în mod constant si regulat separate 


63 CIE, 5424. (n.a.) 


64 CIE, 5430. (n.a.) 
65 CIE, supl., III, 322. (n.a.) 

unele de altele, aceiasi termeni si aceleasi formule apar de 
mai multe ori în text, în locuri diferite, şi permit o compara- 
re minutioasä între diferitele pärti ale documentului. Dupà 
cum am väzut, caracterul esential al textului devine clar, 
este vorba de prescriptii relative la ceremoniile religioase, 
formând un fel de calendar sacru. Analiza internă a textu- 
lui şi comparatia cu ritualurile umbriene, ca si cu Tablele 
de la Iguvium sau ritualurile latine, au permis clarificarea 
anumitor aspecte ale ceremoniilor prescrise. Suntem încă 
departe de o clară înţelegere de ansamblu a acestui text. 

Astfel, stadiul actual al documentaţiei noastre este 
cauza esenţială a dificultăţilor de tot felul care îl asaltează 
pe lingvist în studiul limbii etrusce. Dacă nici o descoperire 
importantă nu intervine si nu îmbogăţeşte considerabil 
materialul de care dispunem, progresele hermeneuticii vor 
continua să fie lente şi rezultatele studiilor cel mai serios 
întreprinse vor fi, cel mai adesea, marcate de o regretabilă 
incertitudine. Desigur, nu este absolut imposibil ca ideea 
unei apropieri neprevăzute să frapeze mintea vreunui 
cercetător şi să scoată etrusca din izolarea ei actuală. 
Toate tentativele de a clarifica această limbă printr-una 
deja cunoscută au eşuat lamentabil până acum, şi aceste 
eşecuri, datorate adesea lipsei unei pregătiri lingvistice şi 
pretentiei naive a unor amatori încântați de o aparentă 
reuşită a încercărilor lor de „traducere”, n-au făcut decât 
să arunce asupra etruscologiei suspiciunea nejustificată a 
câtorva minţi de calitate. Singurul text descoperit, apropiat 
de etruscă, este inscripţia de pe stela de la Lemnos şi 
această asociere, atât de importantă în plan istoric, nu 
aduce nimic în domeniul limbii, deoarece textul din 
Lemnos rămâne, el însuşi, neînțeles. 

Cu toate acestea, situaţia se poate schimba datorită noi- 
lor descoperiri efectuate fie în estul bazinului mediteranean, 

fie chiar în Etruria. Cunoastem foarte putin diferitele 
idiomuri din Asia Micà si documentatia noastrà este 
extrem de deficientà. Dezvoltarea prospectiunilor arheo- 
logice si recursul la metode de săpătură mai sigure, 
îndreptăţesc naşterea unor noi speranţe. În ultimul timp, în 
mai multe ţări orientale, s-au realizat descoperiri senzatio- 
nale în diferite domenii, deci este firesc să credem că 
devine posibilă descoperirea de texte neaşteptate, care să 
se dovedească apropiate de etruscă, clarificate ele însele 
de texte redactate în limbi deja cunoscute. Chiar în 
Etruria, descoperirile se înmulţesc rapid şi permit, în multe 
domenii, îmbogățirea cunoştinţelor noastre. Recentele 
texte scoase la iveală pe diferite şantiere intră în seria de 
inscripţii obişnuite, cu o redactare seacă şi monotona. 
Dar în Etruria propriu-zisă, sau în Campania şi Italia de 
Nord, pot fi descoperite lungi inscripţii care să aducă 
lămuri decisive în problemele îndelung dezbătute. Desco- 
perirea unor texte bilingve etrusco-latine de o mărime 
apreciabilă ar constitui, evident, evenimentul decisiv şi de 
multă vreme sperat şi aşteptat. O nouă tendinţă a cerce- 
tării arheologice oferă poate un plus de şansă la realizarea 
unei astfel de speranţe. Până la o dată recentă, arheologii 
se preocupau în principal de degajarea mormintelor şi a 
necropolelor, adesea deosebit de bogate în obiecte de 
primă importanţă, conservate excelent în camerele sub- 
terane ale hipogeelor etrusce. Dar s-au neglijat locurile în 
care au existat oraşele; vestigiile care s-au conservat aici 


66 Se va lua în considerare importanţa unei inscripţii etrusce 
arhaice, datând din jurul anilor 580-560 î.Hr., gravată pe un mic animal, 
este vorba de un leu, descoperit la Roma, în materialul votiv arhaic ce 
provine de la San Omobono. Cf. articolul lui M. Pallottino, „Lo sviluppo 
socio-istitutionale di Roma arcaica alla luce di nuovi documenti epi- 
grafici”, în Studi Romani, 27, 1979, pp. 1-14. (n.a.) 

sunt mai ales de ordin arhitectural, pärti din incinta defen- 
sivă, resturi de temple dedicate triadei etrusce, favissae şi 
ex-voto-uri, ruine, care sunt cel mai adesea în stadiu frag- 
mentar. Descoperirile de pe platourile unde se întindeau 
puternicele si venerabilele : lucumonii de la Tarquinia si 
Vulci nu sunt în nici un fel comparabile cu comorile pe care 
necropolele lor le dezvăluie arheologilor. Şi totuşi, pe plan 
istoric şi uneori artistic, aceste vestigii prezintă un înalt 
interes; ele revelează chiar cadrul unde s-a desfăşurat 
viaţa etruscilor. Or, această viaţă, după cum am văzut, nu 
a fost întreruptă de cuceririle romane. Cuceritorii s-au 
amestecat cu cuceritii ale căror tradiţii şi limbă s-au con- 
servat cu consecvență. În decursul celor trei secole din 
lunga perioadă pe care din obisnuintà o numim elenistică, 
şi care va dura din secolul al Ill-lea î.Hr. până la începu- 
turile erei creştine, o civilizaţie mixtă, etrusco-romană, s-a 
dezvoltat în vechile centre ale puterii etrusce. Probabil că 
s-au folosit ambele limbi: latină şi etruscă. De ce, în aces- 
te condiţii, n-ar exista şi texte bilingve, afişate, în anumite 
cazuri, de municipalități şi putând fi destinate, deopotrivă, 
diverselor segmente de populaţie? 

Necropole târzii, cum este imensul mormânt al familiei 
Volumniilor, din apropierea imediată a Perusiei, au dezvă- 
luit deja anumite epitafuri foarte scurte, redactate deopo- 
trivă în latină şi în etruscă. Zona oraşelor ar trebui să per- 
mită descoperirea de texte de acest gen, dar a căror 
intenţie şi conţinut, neavând un caracter funerar, ar putea 
conţine termeni de civilizaţie. Traducerea unor astfel 
de termeni, clarificarea formelor inexplicabile sau a unor 
construcţii gramaticale etrusce, până acum obscure, ar 


67 Pentru problema limbii etrusce vorbite la Roma, cf. C. de Simone, 


„Gli Etruschi a Roma: evidenza linguistica e problemi metodologici”, în 
Gli Etruschi e Roma, Roma, 1981, pp. 93-103. (n.a.) 

impulsiona, de o manieră decisivă, fără îndoială, cerce- 
tările etruscologice. Desigur, totul reprezintă doar o spe- 
rantà, dar aceasta nu este nefondată şi arheologul este 
ghidat deseori şi susţinut de ea în eforturile sale depuse 
chiar şi „în cuiburile de vultur” unde se stabiliseră cuceri- 
torii etrusci. Să-mi fie permis să evoc aici o amintire per- 
sonală. Una din multele emoţii simţite în timpul peripetiilor 
care au însoţit săpăturile pe care le-am condus în repetate 
rânduri în Toscana, a fost provocată de straniul discurs pe 
care mi l-a ţinut într-o zi un proprietar din zona pe care 
trebuia să o explorez. Acesta mi-a povestit că, lucrând cu 
câteva luni înainte la ogorul lui, a dat peste o coloană plină 
de inscripţii; după opinia lui, o parte din text era scris cu 
litere care-i erau familiare, deci în latină, şi o altă parte într- 
o limbă care nu se lăsa descifrată. Neştiind ce să facă cu 
această piatră voluminoasă, a trebuit pur şi simplu să o 
îngroape la loc. Se poate înţelege emotia mea. Să fie oare 
acea inscripţie bilingvă atât de mult dorită, scrisă jumătate 
în latină, jumătate în etruscă? Am solicitat şi obţinut fără 
întârziere permisiunea interlocutorului meu de a-i cerceta 
proprietatea chiar în locul unde, după spusele lui, ar fi fost 
posibilă o astfel de descoperire. Dar, din păcate, sondajele 
nu au avut nici un rezultat, cel puţin nu cel pe care-l spe- 
ram eu. Erau rămăşiţe de pietre, aparţinând probabil la 
origine câtorva construcţii de epocă romană, dar nici unul 
dintre blocurile descoperite nu avea nici o urmă descriere. 
Am lărgit zona cercetărilor mele, dar în zadar. Deceptionat 
şi intrigat, doream să elucidez cauzele acestui mister. Nu 
am reuşit însă mare lucru. Am obţinut de la interlocutorul 
meu şi alte detalii despre descoperirea sa care s-a vola- 
tilizat atât de neobişnuit. El însuşi lucrase pe domeniul său 
cu speranţa de a găsi câteva vestigii etrusce, pentru că 
întreaga regiune se dovedise foarte bogată în morminte 

cu inventar pretios. Or, cum se întàmplà adesea, acest 
gen de cercetàri se efectuaserà în timpul noptii, pentru a 
evita orice indiscretie si pentru a scäpa de privirea curioa- 
sà a trecätorilor si a vecinilor. Säpäturile clandestine, care 
au făcut ravagii atât de mult timp în Italia, sunt astăzi 
pedepsite sever şi, chiar dacă pedepsele nu le elimină din 
peninsulă, ele îi obligă totuşi pe amatori să-şi mai înceti- 
nească zelul aducător de neajunsuri şi să-şi ia numeroase 
precautii. Munca, în aceste condiţii, se desfăşoară pe timp 
de noapte. 

Or, noaptea, imaginaţia căutătorilor de comori este mai 
activă, iar bătrânele locului plăsmuiesc ciudate viziuni 
despre călătorii sau peripeții nocturne. Întunericul, care 
i-a îngrozit întotdeauna pe copii, nu le provoacă doar lor 
viziuni fantastice şi câteodată adevărate halucinaţii. De 
unde oare a apărut totuşi această stranie poveste despre 
inscripţii fanteziste şi inscripţii dispărute; nu ştiam şi totul 
rămânea un mister. Să se fi răspândit vestea că doresc să 
descopăr inscripţii etrusce sau latine şi, prin jocul întâm- 
plării, imaginaţia să fi materializat acest obiect atât de 
dorit? Totul este posibil... Ar mai fi o explicaţie: inscripţia 
să se fi descoperit cu adevărat, dar, în loc s-o îngroape, 
asa cum a pretins, căutătorul nostru de comori să o fi 
distrus şi, spartă cu ciocanul, să o fi folosit pentru una sau 
alta dintre clădiri, cum se procedează foarte adesea în 
atât de multe locuri. Dar un asemenea sacrilegiu nu mi-a 
fost niciodată mărturisit. 

Cercetătorii arheologi îşi fac de multe ori speranţe 
deşarte şi descoperiri întâmplătoare depăşesc aşteptările. 
Urmărirea cu răbdare a prospectiunilor pământului etrusc 
va satisface poate într-o zi aşteptarea plină de nerăbdare 
a lingvistilor. În orice caz, rezultatele pe care eforturile lor 
răbdătoare le-au obţinut deja, au clarificat numeroase 

aspecte ale unei limbi încà insuficient cunoscutà si vor 
uşura înţelegerea sa definitivă în ziua în care materialul de 
care dispun se va îmbogăţi substanţial. De altfel, iată cum 
o senzaţională descoperire dintr-un domeniu apropiat a 
dovedit că nici în cazul celor mai dificile sarcini nu trebuie 
pierdută speranţa. Doi cercetători englezi au ştiut, acum 
treizeci de ani, să descifreze o scriere total necunoscută, 
într-o limbă pe care de asemenea o credeam străină 
cunoaşterii noastre. Este vorba de ceea ce se numeşte 
linearul B, scrierea documentelor găsite în Creta şi Grecia 
propriu-zisă, din epoca miceniană. Informaţiile acestor 
tăblițe merg până în 1400-1200 î.Hr. Diferitele ipoteze de 
lucru şi stabilirea de grile raţionale şi de statistici 
minutioase, bazate pe frecvenţa şi uniunea dintre ele a 
semnelor acestei scrieri silabice, au permis rezolvarea 
problemei şi descoperirea valorii acestor semne. Limba pe 
care au tradus-o s-a dovedit a fi un dialect grec, destul de 
apropiat de cel folosit în epoca clasică. Era aşadar vorba, 
şi fără să o ştim, de o limbă pe care o cunoşteam deja, iar 
aici ipotezele de lucru au avut cel mai mare rol şi doar 
semnele care o exprimau erau cele realmente necunos- 
cute. Situaţia era deci diferită fundamental de cea în care 
ne găsim în cazul limbii etrusce. Totuşi, descrierea 
metodei care a permis cercetarea din aproape în aproape, 
apoi descoperirea, este de cel mai mare interes&. lată de 
ce aceste situaţii îi vor încuraja pe cercetătorii care întâm- 
pină obstacole în aparenţă de netrecut. 

De asemenea aş mai insista puţin asupra descoperirii 
din 1964,5 din sanctuarul de la Pyrgi, unul din porturile 


68 Cf. M. Ventris şi J. Chadwick, „Evidence for greek dialiect in the 
mycenaean archives”, în Journal of Hellenic Studies, LXXIII, 1953, pp. 
84-105. (n.a.) 

69 Cf. Le lamine di Pyrgi, Ac.Naz. dei Lincei, 1970. (n.a.) 

orasului Caere. Templul a fost pràdat de Dionysios 
din Siracuza si de flota sa. Säpäturile conduse de 
M. Pallottino si scoala sa au permis scoaterea la luminà a 
trei lamele de aur, din care douà au gravate pe ele 
inscripţii etrusce, iar cea de-a treia una punica. Este vorba 
aici de texte paralele care sunt dedicaţii către zeiţa 
stăpână a sanctuarului, onorată în inscripţiile etrusce sub 
numele de Uni, iar în cea punică sub denumirea de 
Astarte”. 


70 Cf. Le lamine di Pyrgi, Ac. Naz. dei Lincei, 1970. (n.a.) 

Capitolul IV 


VIAȚA PUBLICĂ ŞI VIAȚA PRIVATĂ 
A ETRUSCILOR 


Călătorul care poate să zăbovească în Toscana si-sà 
viziteze, unul după altul, siturile pitoreşti în care se ridicau 
vechile cetăţi etrusce şi unde se aflau necropolele lor, este 
impresionat în faţa acestor venerabile locuri şi a ruinelor 
care le acoperă. Imaginaţia sa este stârnită de succe- 
siunea, cât vezi cu ochii, a mormintelor monumentale în 
tecturale si opulenta mobilierului acestor sumbre sălaşuri 
funerare evocă puterea unui popor care acum se odihneş- 
te aici. Se cuvine amintit entuziasmul liric pe care l-a simţit 
romancierul D. H. Lawrance în timpul primei sale călătorii 
la Cerveteri, Tarquinia şi Vulci şi pe care l-a tradus în viziu- 
nea sa romantatà asupra vieţii oamenilor care-şi trăiseră 
aici destinul”'. Dar dacă vrem să trecem de la aceste mo- 
mente de destindere, plăcute, într-adevăr, dar arbitrare, la 
un studiu propriu-zis istoric, apar noi dificultăţi iar docu- 
mentele devin rare. 

Care era organizarea politică şi socială a etruscilor? 
Singurele câteva indicaţii pe care autorii antici ni le-au 
lăsat nu ne oferă o imagine prea clară asupra acestei 
probleme. În anumite cazuri, aceste informaţii se pot con- 
frunta cu scenele figurate pe frescele sau basoreliefurile 
toscane şi cu cele câteva date pe care, printr-o analiză 
prudentă şi atentă, le putem extrage din inscriptii?2. 


71 D.H. Lawrence, Promenades étrusques, Paris, 1948. (n.a.) 
72 Cf. J. Heurgon, „L'Etat étrusque”, în Historia, Band VI, ianuarie 
1957, Heft |, p. 63 sq. (n.a.) 

Orasele etrusce erau unite într-o federatie cu legäturi 
esentialmente religioase. Reprezentantii celor douäspre- 
zece populatii din Etruria se adunau, în fiecare an, într-un 
sanctuar pe teritoriul cetăţii Volsini, Fanum Voltumnae. Nu 
se cunoaste încà amplasarea exactà a acestui templu, 
care se ridica foarte probabil în împrejurimile imediate ale 
lacului Bolsena. Explorarea arheologică a zonei ar trebui 
să permită găsirea mărturiilor singurului loc în care 
poporul etrusc îşi manifesta concret sentimentul unităţii 
sale. Probabil că aici se desfăşurau sărbători şi jocuri 
sacre, evocând reuniunile panelene de la Delfi sau 
Olimpia. Constituirea unei „dodecapolii” etrusce datează 
fără îndoială de la finele secolului al VI-lea î.Hr., ca imita- 
tie, după toate presupunerile, a confederației ioniene din 
Milet, alcătuită şi ea tot din douăsprezece cetăţi. Această 
conştiinţă a solidarităţii, care îşi găseşte aici expresia ei 
palpabilă, nu i-a determinat niciodată pe etrusci să se 
unească durabil şi din punct de vedere politic şi militar. 
Aliantele lor au fost efemere şi cel mai adesea tardive; 
diversele cetăţi etrusce, care aveau interese si existente 
foarte strânse, au fost distruse, rând pe rând, de un inamic 
comun, pe care doar alianţa lor l-ar fi putut opri. Şi indivi- 
dualismul funciar al oraşelor etrusce a constituit, de 
asemenea, o cauză a pieirii lor. 

Aceste legături federale ale etruscilor persistă totuşi, 
după cum am văzut, pe tot parcursul Imperiului Roman. 
Un rescript al împăratului Constantin cel Mare ne este 
cunoscut printr-o inscripţie din micul oraş umbrian Spello, 
document care datează din anii 333—337 d.Hr. Acesta ne 
spune că, până într-o epocă târzie, delegaţii sacerdotali ai 
etruscilor se reuneau anual la Volsini şi că se ofereau 
jocuri scenice şi lupte de gladiatori”. Este curios să se 


73 CIL, XI, 5265. Dessau, Inscriptiones latinae selectae, 705. (n.a.) 

observe conservarea cu tenacitate a unei foarte vechi 
tradiţii. În rest, Etruria trebuie să fi fost divizată atunci în 
cincisprezece popoare, aşa cum ne lasă să înţelegem o 
inscripţie târzie, care dovedeşte existenţa unui praetor 
Etruriae quindecim populorum. Nici un pasaj antic nu ne 
transmite lista celor douăsprezece lucumonii care consti- 
tuiau, la origine, această ligă. Mai numeroase sunt oraşele 
care, datorită bogăției şi puterii lor, ar fi meritat să facă 
parte din această ligă: Tarquinia, Veii, Cerveteri, Vulci, 
Rusellae, Vetulonia, Populonia, Volsini, Chiusi, Perusia, 
Arezzo, Volterra, Cortona, Fiesole. Centrele Etruriei sudi- 
ce sunt foarte strâns legate unele de altele şi teritoriul lor 
era relativ restrâns; în nordul ţării însă oraşele, mai distan- 
tate unele faţă de altele, dispun de pământuri mai întinse. 
Toate aceste cetàti aveau o fizionomie şi caracteristici 
care probabil li se potriveau şi le aparţineau, fapt demon- 
strat de săpăturile arheologice şi de descoperiri. Ar trebui 
deci scrisă istoria fiecărei populaţii de etrusci şi doar o 
serie de monografii ştiinţifice şi detaliate ne va oferi o vizi- 
une corectă asupra istoriei etrusce. Există deja exemplul 
oferit de anumite oraşe: Tarquinia, Populonia, Chiusi. 
Rămân însă multe de făcut. Cetățile etrusce din Campania 
şi cele din valea fluviului Pad vor fi avut o organizare 
similară cu aceea a ligii Etruriei propriu-zise, dar fiind 
devreme distruse sau ocupate de samniti si celti, rămân 
pentru noi dificil de sesizat. ÎI cunoaştem pe baza surselor 
epigrafice pe acel personaj al cărui titlu este zi/a0 mey! 
rasnal"* şi care apare în oricare oraş etrusc. Trebuie să fie 
vorba despre un reprezentant al populațiilor etrusce la 
adunarea ligii şi remarcăm numele de Rasennacu care se 
numeau etruscii. Expresia etruscă pare să corespundă 
exact cu titlul din epoca romană a unui praetor Etruriae. 


74 CIE, 5360. (n.a.) 

Regimul cetätilor etrusce a fost, la origine, unul monar- 
hic si regalitatea romanà din vremea Tarquinilor ne oferà 
cu sigurantà o imagine exactà a ceea ce au fost regii 
etrusci: conducatori ai justitiei, sefi militari si mari preoti. 
Puterea lor absolutà este reliefatà de o întreagà serie de 
atribute a cäror memorie este pàstratà de Roma si care 
vor deveni însemnele magistratilor superiori sau ale tri- 
umfatorilor. Ne referim astfel la coroana de aur, sceptrul, 
toga palmatà, scaunul curül — sella curulis, medalionul de 
aur, numit aurea bulla. Fasciile lictorilor romani sunt tot de 
origine etruscà, ne-o declarà Silius Italicus, în ale sale 
Punice (VIII, 484) si Vetulonia este cetatea care le intro- 
duce pentru prima datà. Or, säpäturile de la sfârsitul seco- 
lului trecut într-o necropolă a oraşului, au scos la iveală 
resturile uneia dintre fascii, din care s-a dezvoltat securea 
dublă. Obiectul este din fier şi datează, ca şi mormântul în 
care a fost descoperit (mormânt numit astăzi „al lictoru- 
lui”), din secolul al VIl-lea î.Hr. Şi aici arheologia vine să 
dovedească autenticitatea tradiţiei literare. Securea cu 
două tăişuri evocă tipul de secure cu două muchii atestat 
atât de frecvent în aria civilizaţiilor preelenice. 

Etruria pare să fi cunoscut o criză constituţională la 
sfârşitul secolului al Vi-lea, ca majoritatea populațiilor 
italice. La această dată, într-adevăr, se face trecerea de la 
monarhia primitivă la magistraturile republicane. Cele mai 
recente studii pun accent, pe bună dreptate, pe caracterul 
general al unei astfel de evoluţii pe care Roma a cunos- 
cut-o în aceeaşi măsură ca si alte cetăţi din peninsulă”. 
Se observă astfel conturarea unei adevărate koiné cultu- 
rală în care se vor naşte legile fiecărei cetăţi în parte. O 
etapă de dictatură militară se succede, în anumite 'cazuri, 


75 Cf. Santo Mazzarino, Dalla monarchia allo stato repubblicano. 
Ricerche di storia romana arcaica, Catano, 1946. (n.a.) 

perioadei regale si acel Macstrna din mormantul Frangois 
din Vulci reprezintà unul din acei condotieri care vor aca- 
para temporar puterea. Totuşi, foarte repede, se trece la o 
constituţie republicană, de esenţă oligarhică, cu magistra- 
turi colegiale şi un senat puternic şi stabil. Repartizarea 
puterilor între înalții magistrati cu atribuţii politice şi reli- 
gioase, senatul — alcătuit din capii vechilor gentes şi, fără 
îndoială, o adunare populară, urmăresc să evite orice 
reîntoarcere la monarhia a cărei amintire rămâne odioasă. 
Un pasaj din descrierea lui Titus Livius este semnificativ în 
acest sens: Veii, în 403 î.Hr., în timpul bătăliei sale finale 
cu Roma, restabileşte, pentru a-şi organiza mai bine apă- 
rarea, o putere regală. Dar aceasta supără atât de mult 
populaţiile din Etruria, încât ele refuză să-i acorde vreun 
ajutor şi o lasă să cadă sub loviturile inamicului comun?€. 
Listele de magistraturi din anumite inscripţii funerare, 
care constituie un adevărat cursus honorum, ne aduc la 
cunoştinţă titlul câtorva magistrati etrusci, dar nu reuşim 
să le precizăm cu exactitate natura şi ierarhia. Titluri pre- 
cum zilæ, pure-, maru, cam@i revin frecvent în epitafurile 
înaltelor personalităţi, fiind veritabile elogia a căror amin- 
tire este evocată îndeaproape de inscripţiile romane. 
Săpăturile lui M. Romanelli pe terenul sacrei cetăţi de la 
Tarquinia au scos la lumină inscripţii latine din secolul 
| î.Hr. care glorifică amintirea vechilor cetăţeni etrusci ai 
oraşului”. Structura socială a acestor state oligarhice ne 
este cunoscută, în linii generale, datorită monumentelor şi 
inscriptiilor din epoca etruscă. În diverse cetăţi, un anume 


76 Titus Livius, V, 1, 3. (n.a.) 

77 J. Heurgon, „L'elogium d'un magistrat étrusque trouvé à 
Tarquinies”, în Mélanges d'archéologie et d'histoire, LXIII, 1951, p. 119 
sq., şi M.Pallottino, „Uno spiraglio di luce sulla storia etrusca: gli «elo- 
gia tarquiniensia»”, în Studi Etruschi, 1951, p. 147 sq. (n.a.) 

număr de gentes puternice erau stăpâne pe cea mai mare 
parte a bogätiilor si a puterii. Sistemul onomastic etrusc se 
bazeazä pe folosirea gentiliciului, precedat de un prenume 
propriu fiecàrui individ. Existà deci identitate cu sistemul 
onomastic latin. Numele tatàlui si al mamei oferà date 
despre filiatie. Gintile pot avea ramuri si ramificații multi- 
ple; numele de familie este urmat adesea de un cogno- 
men sau poreclă, la fel ca la Roma, care este folosit pen- 
tru a deosebi între ele diversele ramuri ale aceleiaşi gens. 
Această dezvoltare a nucleului primar explică construcţia 
unor foarte vaste hipogee, cu camere numeroase, care 
succed micilor morminte din epoca arhaică. Situaţia plebei 
libere faţă de patricienii puternici ar trebui să semene cu 
aceea a plebei romane din primele timpuri ale Republicii. 
Legături de clientelă realizau dependenţa ei faţă de nobili. 
Dar Etruria nu a cunoscut egalizarea progresivă a patri- 
ciatului şi a plebei, care caracterizează istoria primelor 
secole ale Republicii romane. Etruria rămâne, în mod 
funciar, un stat aristocratic. Imigranții greci au pătruns în 
oraşele etrusce vecine cu ţărmul mării încă de timpuriu şi 
aceşti comercianţi şi mestesugari de sorginte elenă tre- 
buie să fi avut, în ţinuturile etrusce, situaţia metecilor?8 în 
Grecia. Oraşe precum Caere sau mai târziu Spina au tre- 
cut drept veritabile colonii de greci”. În anumite cazuri, 
această prezenţă elenă urcă în timp până într-o epocă 
timpurie, inscripţii gravate pe vase de fabricaţie locală 
dovedesc existenţa comercianților din Atica la Cerveteri, 
spre sfârşitul veacului al VIl-lea î.Hr.% Aceasta. concordà 


78 Metecii sunt străinii stabiliţi în cetate. (n.tr.) 

79 Cf. M. Torelli, // santuario di Hera a Gravisca, Parola del Passato, 
LXXXVI, 1971, pp. 44-67. (n.a.) 

80 Cf. M. Guarducci, Iscrizioni greche su vasi locali di Caere”, în 
Archeologia classica, IV, 2, 1953, p. 241 sq. (n.a.) 

foarte bine cu tradiţia antică: Pliniu cel Bătrân mentio- 
nează sosirea unor fictores — olari corintieni — în jurul 
anilor 650 î.Hr.81 

Sclavii formau o parte importantă a populaţiei, descen- 
denti ai vechilor triburi umbriene partial aservite sau trans- 
formate în prizonieri de război. Existau sclavi agricoli şi 
sclavi domestici, îndeplinind cele mai diverse munci: 
bucătari, dansatori, cântăreţi din flaut; se ştie că celor mai 
bogaţi oameni din Etruria le plăcea să aibă sclavi pricepuţi 
în meseriile lor si cu un aspect fizic plăcute2. Într-adevăr, 
reprezentările de servitori din frescele mormintelor din 
Tarquinia sau Orvieto încântă prin prestanta şi eleganța 
gesturilor şi a felului lor de a păşi. Nu este numai o înfru- 
musetare datorată viziunii artistului, ci şi, fără îndoială, o 
redare fidelă a unui personaj ales ca model. Totuşi, revol- 
tele servitorilor din ultima parte a istoriei etruscilor sunt 
manifestări ale sărăciei şi suferinţei. 

Diferitele activităţi, războinice sau paşnice, ale poporu- 
lui etrusc ne apar adesea într-o lumină vie datorită docu- 
mentelor figurate de tot felul, pe care „ascunzătorile” sigu- 
re ale mormintelor le-au ferit de trecerea timpului şi de 
oameni. Absența totală a unei literaturi nu este, deci, 
absolut ireparabilă. Informaţia despre viaţa cotidiană ne-a 
parvenit şi ne-a permis să reconstituim cu uşurinţă ocu- 
patiile celor dispăruţi. În plus, arta etruscă are un caracter 
narativ, anecdotic şi, pe basoreliefurile sau frescele deco- 
rative, reînvie sub ochii noştri viaţa locuitorilor anticei 
Toscane, banchetele, dansurile şi jocurile lor. 

O situlă mare din bronz, găsită în necropola de la 
Chartreuse, aproape de Bologna, prezintă o serie de 


81 Nat. Hist., XXXV, 152. (n.a.) 
82 Athenaios, p. 153, d. (n.a.) 

scene, lucrate în tehnica repoussé®3, formând o suită de 
benzi suprapuse. Zona superioară reprezintă o armată în 
marş, schematic prezentată prin principalele sale ele- 
mente constitutive. În frunte sunt cavalerii, apoi-urmează 
pedestrimea care pare să formeze trei linii, prima de asalt, 
a doua şi a treia echipate cu armament greu. Vin apoi 
soldaţii uşor echipați. Această imagine schematică cores- 
pundea, fără îndoială, chiar dispozitiei armatelor etrusce si 
poate găsim aici prototipul legiunii romane primitive, 
divizată de Servius Tullius, rege etrusc ce avea, potrivit 
tradiţiei, ca nume de origine Mastarna, în trei linii: linia 
alcătuită din hastati, cea din principes, şi linia de triariP4. 
Ne sunt cunoscute armele ofensive şi defensive ale etrus- 
cilor. În veacul al Vil-lea î.Hr., tipurile lor de arme trimit 
adesea la modelele preelenice, coifuri cu calotă ascuţită şi 
panaş amplu, pumnale cu lama scurtă şi pumnale obiş- 
nuite, securi duble, ca aceea pe care o poartă Aulus 
Feluskus, războinic primitiv ce apare în relief pe o stelă 
funerară din Vetulonia, datată în secolul al VIl-lea î.Hr. 
Deseori sabia cu lamă curbată, scutul rotund au analogii 
cu Orientul elenic. Sunt folosite frecvent carele de luptă, 
conduse de un valet lângă care se află războinicul înarmat 
cu lance. Influenţa armamentului grec se face simțită mai 
mult, casca corintiană şi cea atică apar de timpuriu repre- 
zentate pe vase şi reliefuri. Coiful etrusc propriu-zis, 
din bronz, ornamentat sau nu cu pene, apare din 


83 Tehnică de decorare a metalului, în care decorul se realiza prin 
apăsarea plăcuței sau a foliei de metal cu o daltità. (n.tr.) 

84 Cele trei linii ale formaţiei de luptă aveau următoarea dispunere 
spaţială: în primele linii erau hastati, cei mai tineri soldati, echipați cu 
sulițe, apoi principes, si în ultimul rând triarii, ce dispuneau de arma- 
ment pentru lupta corp la corp. Înaintarea se face succesiv, începând 
cu prima formaţie de luptă — primipilum — din cadrul celor numiţi 
hastati. (n.tr.) 

abundentä în inventarul funerar. Este si cazul primei cästi 
votive, care a fost gasità la Olimpia si care poartà inscrip- 
tia dedicată lui Hieron85, tiran al Siracuzei, gloriosul învin- 
gător al flotei etrusce în apele din fata oraşului Cumae, în 
anul 474 î.Hr. 

În ceea ce priveşte flota etruscă, al cărei renume a fost 
aşa de mare, cunoaştem puţine lucruri precise. Şi totuşi, 
corăbii cu matelotii şi războinicii lor apar în documente 
foarte vechi, ca şi pe vasul de producţie locală de la 
Cerveteri, datând din secolul al VIl-lea î.Hr. şi păstrat la 
Muzeul Luvru. Analiza atentă a documentelor de acest 
gen ar permite o mai bună conturare a concepţiei despre 
tehnica de construcţii navale folosită de etrusci. Vechi 
studii despre mânuirea corăbiilor şi navigația antică tre- 
buie reînnoite: este necesară o regrupare a reprezentă- 
rilor greceşti, etrusce şi romane, care redau scene de na- 
vigatie sau corăbii în miniatură şi se impune o analiză pre- 
cisă a diferitelor lor elementes. 

Viaţa economică a Etruriei este încă puţin cunoscută, şi 
aici, ca şi în legătură cu alte aspecte ale istoriei etruscilor, 
se aşteaptă studii de detaliu asupra diferitelor aspecte 
economice. În valorosul studiu despre viaţa economică şi 
socială a lumii elenistice, M. Rostovtzeff manifestă lipsă 
de optimism în ceea ce priveşte cunoaşterea acestor 
aspecte pentru Grecia Mare şi Etruria şi conchide: „Istoria 
economică a sudului Italiei, a Siciliei şi a federaţiei etrusce 


85 Hieron este tiran la Siracuza între 478-466. (n.tr.) 

86 În frescele unui mormânt din Tarquinia, descoperit în 1958 şi 
numit tomba della nave, apare imaginea detaliată a unei corăbii. Cf., 
pentru viaţa maritimă a etruscilor, M. Cristofani, „Nuovi spunti sul tema 
della talassocrazia etrusca”, în Xenia, semestrale di antichita, 8, 1984, 
pp. 3-20. (n.a.) 

este aproape o pagină albă”. Agricultura prosperase aici, 
Varro şi Pliniu evocă abundența şi calitatea cerealelor 
etrusce. Cultura inului cunoaşte o mare dezvoltare în 
Tarquinia, mare producătoare de pânză pentru corăbii. 
Vinul şi uleiul din Toscana erau renumite, ca şi astăzi. 
Întinsele păduri furnizau lemn în cantităţi mari pentru 
construcţiile civile şi pentru scheletele navelor. Tages, 
căruia legenda îi atribuie revelarea doctrinei religioase 
etrusce, apăruse dintr-o brazdă trasată de brăzdarul unui 
plug care lucra pământul din Tarquinia. Producţia agricolă 
a fost puternic favorizată de profundele cunoştinţe tehnice 
ale etruscilor, care au fost „dascălii” incontestabili ai 
romanilor pentru arta împărţirii pământului, aşa-numita 
limitatio, şi pentru ştiinţa irigăriis. Manualele topografilor 
romani, ale gromatici-lor conţin alocuţiunea solemnă a 
nimfei Vegoe către Aruns Veltimnus, care ar fi primit astfel 
revelaţia legilor topografice. Uimitoarea împărţire regulată 
a unor întregi regiuni în cadrul Imperiului Roman, această 
prodigioasă reţea care a acoperit vaste zone cu un caroiaj 
uniform, pe care îl relevă azi fotografiile aeriene, urcă în 
timp, aşadar, în ultimă instanţă, până la cunoştinţele 


87 M. Rostovtzeff, The social and economic history of the hellenistic 
world, Londra, 1941, Vol. |, p. 122. (n.a.) 

88 Înseşi oraşele etrusce, cel putin în coloniile întemeiate în câmpia 
Padului şi a Campaniei, aveau un plan în formă de tablă de şah. Este 
cazul coloniei de la Marzabotto (cf. infra, ultimul capitol) şi al unui nou 
habitat arhaic, descoperit în 1962, la Casalechio di Reno, în timpul 
săpăturilor pe care le conduceam, în cadrul Şcolii franceze de la Roma. 
Asupra acestui subiect: articolul meu, ,Découverte d'un habitat 
étrusque archaique à Casalechio di Reno”, în CRAI, 1963, p. 61 sq. si 
Actele congresului care s-a tinut la Bologna, în iunie 1966, pe tema 
„Oraşul etrusc”, care sunt publicate sub titlul La città etrusca ed italica 
preromana, Bologna, 1970. Recent, La formazione della città in Emilia- 
Romagna, Bologna-Marzabotto 1985, Bologna, 1988. (n.a.) 

topografilor etrusci. lrigarea solului şi construcţia de cana- 
le de drenaj erau practicate de etrusci în regiunile pe care 
le locuiau sau pe care le colonizau. Astfel, ei vor transfor- 
ma în câmpii fertile multe zone mlăştinoase. Câmpia 
Padului, anumite regiuni din Toscana vor beneficia de ase- 
menea lucrări hidraulice. La Roma, a trebuit să se aştepte 
venirea la tron a Tarquinilor pentru ca mlastinile din Forum 
să fie asanate prin Cloaca Maxima. Când astfel de lucrări 
au fost abandonate din neglijenţă, regiuni ca Mlastinile 
pontine şi-au regăsit trista reputaţie de loc pustiu şi adu- 
cător de boală. Fântânarii etrusci, asa-numitii aquilices, 
erau renumiţi pentru îndemânarea lor de a găsi pânzele 
de apă subterană în terenuri aride şi uscate. 

Bogăția în metale a subsolului etrusc a permis dezvol- 
tarea unor meşteşuguri prospere, temelie a puterii primu- 
lui imperiu pe care l-a cunoscut istoria peninsulei Italia. 
Zăcămintele de fier şi cupru existau din abundență în insu- 
la Elba şi chiar în Etruria, metalele fiind prelucrate mai ales 
la Populonia, unde s-a descoperit foarte multă zgură, 
reziduul adunat din topirea metalelor. În meşteşugul bron- 
Zului vor excela numeroase lucumonii: ele îşi aduceau 
cositorul din insulele Britannice, fără îndoială, şi din insu- 
lele dimprejur. Prelucrarea aurului şi argintului presupune 
o constantä a importurilor de metal preţios. În veacurile 
VII-VI î.Hr., orfevrăria etruscă demonstrează o măiestrie 
rar întâlnită. Pentru construcţiile civile, religioase şi funera- 
re, numeroasele cariere care se întindeau din nordul 
Etruriei până în sudul ei, furnizau din plin argilă, gresie, tuf, 
alabastru. În funcţie de regiuni, un material sau altul ocupa 
un loc important în munca arhitecţilor şi a constructorilor. 

Produsele rezultate din agricultură şi meşteşuguri ali- 
mentau un comerţ activ, care se dezvolta în egală măsură 
pe calea maritimă şi pe cea terestră. Pentru a se contura 


81 


mai bine imaginea volumului acestor schimburi ale Etruriei 
cu exteriorul, si a directiei precise a rutelor comerciale, ar 
fi necesară o înregistrare detaliată si o încercare de datare 
a obiectelor etrusce găsite în afara patriei lor de origine. 
Aceasta ar completa tabloul importurilor în Etruria, pe care 
îl cunoaştem mai bine de câteva secole, datorită atenţiei 
care s-a manifestat în alcătuirea inventarului funerar. Or, 
trebuie spus că, pentru numeroase ţinuturi din Etruria, 
acest tip de cercetare este azi abia la început. Încă de la 
origini, etruscii au întreţinut relaţii comerciale cu 
fenicienii, care aduceau ţesături, obiecte de fildeş şi mici 
obiecte din sticlă. Etruscii au încheiat o alianţă cu 
Cartagina şi au stabilit repartiţia zonelor maritime pentru 
fiecare în parte. Raporturile comerciale cu lonia şi cu 
Grecia au fost fie directe, fie prin intermediul cetăților im- 
portante din Italia de Sud şi din Sicilia (Cum ar fi, de exem- 
plu, Cumae şi, respectiv, Siracuza). Intensitatea acestor 
schimburi este dovedită, cu prisosintà, de imensa canti- 
tate de vase greceşti, corintiene, apoi atice, pe care nu 
încetează să le scoată la lumină săpăturile arheologice. 
Predilectia pe care etruscii au manifestat-o pentru vasele 
pictate din Elada, n-a fost niciodată dezmintità şi explică 
aceste importuri masive. În cadrul schimbului, trebuiau 
desigur trimise în Grecia produse finite din fier sau bronz. 
Două pasaje din Athenaios ne informează că bronzurile 
etrusce erau foarte apreciate de greci şi s-a descoperit pe 
Acropola ateniană un fragment de trepied din bronz origi- 
nar din Vulci. 

Prezenţa de fragmente sau de vase întregi bucchero în 
diferite puncte din Franţa, Spania, ţările Europei Centrale 
constituie puncte sigure de reper pentru studierea expan- 
siunii comerciale etrusce în secolele VII-VI î.Hr. O hartă 
generală a răspândirii vaselor bucchero în lumea antică va 

oferi etruscologiei un real ajutor. Sub impulsul Institutului 
de studii etrusce si italice din Florenta, scolile arheologice 
din diverse ţări încep să stabilească corpora necesare ale 
importurilor etrusce. Astăzi, atenţia este în mod deosebit 
acordată comerţului etrusc cu populaţiile de dincolo de 
Alpi, în special cu celții. Multiple descoperiri de obiecte de 
bronz sau de ceramică etruscă din Elveţia, Germania sau 
estul Franţei atestă intensitatea schimburilor etrusco-celte 
în timpul apogeului imperiului etrusc®. Descoperirea mor- 
mântului extrem de bogat de la Vix, în Bourgogne, 
aproape de Châtillon-sur-Seine, al cărui inventar, în prin- 
cipal de. origine greacă, a fost adus în regiune prin 
comerţul etrusc, oferă un motiv în plus de a se continua 
astăzi cercetarea problemei rutelor comerciale sud-nord, 
trecând peste culmile Alpilor. Este poate vorba în acest 
caz de un punct important al unei vechi rute comerciale 
terestre a cositorului; acest metal, de provenienţă brita- 
nică, era adus pe văile Senei si Saônei, apoi trecea peste 
Alpi, prin trecătorile pe care negustorii nu se temeau să le 
străbată. Destinația trebuia să fie Etruria, mare producă- 
toare de bronzuri, şi Grecia Mare. În direcţie inversă, pro- 
dusele meşteşugăreşti etrusce sau importate din Grecia în 
Etruria erau transportate spre populaţiile celtice risipite în 
nordul Alpilor şi anumite piese din aur de la Vix ar putea 
proveni dintr-o lucumonie cum este cea de la Vulci. Ele 
ajungeau până la celții care locuiau în antica Bourgogne şi 
stăpâneau astfel unul din punctele de trecere obligatorii pe 
calea cositorului. 

Viaţa economică din Etruria oferă, fireşte, un tablou 
diferit în funcţie de secole, dar şi aici un studiu cronologic 


89 Pentru acest subiect, cf. „Actes du Colloque sur les influences 


helléniques en Gaule”, Dijon, aprilie-mai 1957, în Publications de 
l'Académie de Dijon, XVI, 1958. (n.a.) 

este în mod evident indispensabil. O informatie sigurà ne 
prezintà un tablou rapid, dar foarte viu al productiei agri- 
cole si industriale dupà cucerirea romana. Titus Livius 
descrie, într-adevăr, cum, în 205 î.Hr., diferite cetăţi din 
Etruria vor contribui, fiecare după posibilităţi, la pregătirea 
expediției punice a lui Scipio Africanul (XXVIII, 45). 
Etruriae primum populi, pro suis quisque facultatibus, con- 
sulem adjuturos polliciti. Concret, Caere oferă grâu şi tot 
soiul de provizii pentru armată, Populonia pune la dis- 
poziţie fier, Tarquinia — pânză de corăbii, Voltera — grâu 
şi garniturile pentru corăbii, Arezzo, care pare să conteze 
şi ea ca bogăţie, furnizează grâu, instrumente. diferite, 
cazmale, seceri, şi o mare cantitate de arme: trei mii de 
scuturi şi tot atâtea coifuri, cincizeci de mii de arme ofen- 
sive, sulițe de tip roman sau celtic, lănci; în fine, Perusia, 
Clusium, Rusellae vor da grâu şi lemn pentru construcţia 
corăbiilor. Astfel, stăpânirea Romei asupra Toscanei n-a 
distrus importanţa sa economică, aportul acestor oraşe de 
la sfârşitul veacului al Ill-lea î.Hr. o dovedeşte din plin. 
Este ciudat faptul că moneda etruscă apare târziu, doar 
în secolul al V-lea î.Hr., după o perioadă de mare pros- 
peritate economică. Mai înainte trebuie că s-a apelat la 
folosirea asului primitiv (aes rude), bucăţi nefinisate de 
bronz care se cântăreau cu balanţa şi care foloseau ca 
instrumente de schimb brute. Acestui as îi va urma aes 
signatum, lingou de bronz în formă de bare sau de turte, 
decorat câteodată cu desene geometrice. Moneda de 
argint şi cea din aur îşi fac apariţia la sfârşitul secolului 
al V-lea. Este vorba mai întâi de discuri din argint sau aur 
complet netede. Apoi piesele sunt bătute pe o singură 
faţă, apoi pe revers şi pe avers. Adesea ele nu sunt reali- 
zate prin lovire, ci prin turnare. Repertoriul decorativ este 
complex: animale sălbatice sau fantastice, roţi, ancore. 

Fig. 9 — Cantar bucchero, cu desene incizate 
(Muzeul de la Villa ue, Roma) 

Etaloanele monetare se modifică în funcţie de perioadă. În 
secolul al IV-lea, monedele aveau înscrise pe ele numele 
cetăților emitente. Începând cu sfârşitul veacului al IV-lea, 
se face simțită influenţa campaniană, când tipurile de 
decorație trimit la originea modelor ionice şi asiatice. Două 
frumoase emisiuni din aur, purtând numele de Velsu si 
Velznani, au fost emise de Volsini; stilul şi tipul de repre- 
zentare fiind de origine campaniană. Analiza valorii lor şi a 
greutăţii pare să indice faptul că ele sunt posterioare înce- 
putului emiterii de' monede romano-campaniene. Lăsând 
deoparte aceste excepţii, moneda etruscă nu se remarcă 
în nici un moment al istoriei sale, nici prin abundență, nici 
prin frumuseţe. De la finele secolului al III-lea î.Hr., ea dis- 
pare complet, fiind absorbită de emisiunile romane. Mone- 
dele etrusce nu au avut, nici pe departe, frumuseţea 
excepţională a celor bătute de cetăţile greceşti. 

Cunostintele tehnice adesea foarte profunde vor permi- 
te etruscilor să exceleze în diferite profesii. Lucrările lor de 
aductiuni şi canalizări de apă, numeroase şi perfecţionate, 
vor favoriza din plin, după cum s-a spus, exploatarea solu- 
lui Toscanei, mai întâi, şi apoi şi a celui din provinciile 
cucerite. Meşterii etrusci au fost constructori pricepuţi de 
poduri, utilizând cu măiestrie principiul boltei pe care-l 
transmit romanilor. Dacă templele şi construcţiile private 
din lucumonii au fost realizate aproape întotdeauna din 
materiale perisabile, lemn şi lut ars, şi nu au rivalizat nicio- 
dată, în grandoarea lor, cu sanctuarele elene din Grecia 
propriu-zisă şi Grecia Mare, incintele defensive şi arhitec- 
tura funerară oferă privirii un aspect deopotrivă armonios 
şi puternic. 

Două scurte aluzii ale lui Teofrast şi Martianus Capella 
ne informează că etruscii îşi câştigaseră până departe un 
renume prin arta de a prepara leacuri şi de a practica 

medicina. O veche legendă, transmisă de Teogonia lui 
Hesiod, arăta că fiii vrăjitoarei Circe, atât de dibace în 
prepararea potiunilor, doreau să devină principi etrusci. 
Or, în vremuri îndepărtate, exista o profundă legătură între 
prepararea remediilor, magie şi medicină. În epoca cla- 
sică, medicina, trecând drept o disciplină autonomă dato- 
rità atitudinii şi cercetărilor deja ştiinţifice ale grecilor, se va 
separa de practicile magice, care rămân în seama 
femeilor experte şi adesea de temut. Dar, medicul con- 
tinuă să pregătească el însuşi leacurile şi doar la finele 
Imperiului Roman farmacia se separă la rândul său de 
medicină. Medicii etrusci utilizau cu siguranţă, pe scară 
largă, izvoarele de apă termală, care tàsneau în număr 
atât de mare din pământul vulcanic al Toscanei şi care 
astăzi au permis apariţia de staţiuni renumite. Multe 
pasaje din autorii latini fac aluzie la faima acestor ape în 
epoca romană, dar aceasta este probabil cunoscută încă 
din perioadele anterioare. Antonius Musa, celebrul medic 
al împăratului August şi adept declarat al hidroterapiei 
reci, o prescria bolnavilor, fără îndoială numeroşi, care 
căutau tămăduirea după utilizarea apelor calde de la 
Chiusi, şi aceste fontes clusini au devenit, poate, Termele 
din Chianciano: invidus aegris qui caput et stomachum 
supponere fontibus audent Clusinis...scria Horaţiu într-una 
din Epistolele sale (|, 15, 9). 

Nu avem informaţii despre cunoştinţele şi priceperea 
de care dădeau dovadă chirurgii etrusci. Însă abilitatea lor 
de a prelucra metalele preţioase le-a permis, încă din epo- 
ca veche, să acopere şi să unească dinţii bolnavi cu aju- 
torul unor subţiri „aparate” din aur, îndepărtaţii strămoşi ai 
coroanelor noastre dentare. La Tarquinia, la Capodimonte 


90 Teogonia, versul 1014. (n.a.) 

în Etruria, apoi în anumite puncte din Latium s-au desco- 
perit în morminte diferite schelete care prezintà aceste 
„aparate” dentare din metal preţios. În Roma primelor 
secole ale Republicii, când cetatea se declarase inamicul 
luxului ostentativ, o prescripţie legală care constituia una 
din legile Celor XII Table interzicea plasarea alături de 
defunct a obiectelor din aur. Dar se putea înhuma sau 
incinera un decedat care avea o lucrare dentară din acest 
metal: 


...Neve aurum addito. At cui auro denres iuncti escunt, 
ast im cum illo sepeliet uretve, se fraude esto”. 


Dispariţia literaturii etrusce impune recursul la mărturii- 
le răzlețe ale latinilor şi grecilor asupra activităţii literare a 
etruscilor. Aceştia din urmă nu par să fi avut vreodată 
talente şi gusturi comparabile cu acelea pe care le-au 
manifestat în alte domenii artistice. Şi totuşi, Titus Livius, 
vorbind despre sfârşitul secolului al IV-lea î.Hr., ne spune 
că tinerii romani trebuiau atunci să înveţe literatura etrus- 
că, aşa cum vor face, la începutul imperiului, cu cea 
greacă: habeo auctores vulgo tum Romanos pueros, 
sicut nunc Graecis, ita Etruscis litteris erudiri solitos. Acest 
important pasaj interzice sà se neglijeze locul elementului 
etrusc în naşterea literaturii romane. Etruscii vor fi cunos- 
cut tragedia, cel putin în epoca elenistică; Varro ne-a 
transmis numele unui anume Volnius, autor de tragedii 
etrusce, despre care nu mai ştim altceva nimic. Fără 
îndoială, influenţa greacă asupra acestei literaturi etrusce 
tardive trebuie să fi fost considerabilă. Scenele mitologice 
de tot felul, care decorează cuvele sarcofagelor şi urnele 


91 A. Ernout, Recueil de textes latins archaïques, Paris, 1916, nr. 
149, p. 121. (n.a.) 
92 Titus Livius, IX, 36, 3. (n.a.) 

funerare, frescele murale, oglinzile sau cistele atestà, 
într-adevăr, în ce măsură diferitele episoade ale mitologiei 
greceşti erau familiare artizanilor şi artiştilor din Etruria. 
N-ar trebui să se judece altfel aspectele legate de litera- 
tură şi autorii etrusci. 

S-a pus problema, la autorii latini, a existenţei unei 
discipline istorice etrusce — Tuscae historiae. Aceste 
istorii erau alcătuite, cu siguranţă, din cronici proprii a 
unuia sau altuia dintre oraşele etrusce, cronici în care 
amintirea se îmbina cu evenimentele neobişnuite din viaţa 
cetăţii şi cu tradiţiile ginţilor privitoare la importante per- 
sonaje din vechime. Descoperirea în solul Toscanei de 
inscripţii latine, datând din primele secole ale Imperiului şi 
care sunt adevărate elogia pentru cetăţenii vechi ai cetăţii, 
ne pune în prezenţa elementelor de bază ale acelor vene- 
rabile Istorii ale Etruriei. Aceste e/ogia din Tarquinia au 
constituit materialul de studiu pe care l-am citat atunci 
când am vorbit despre structura socială etruscă şi despre 
aspectele onomasticii. Cântecele fescenine, care, din 
Etruria, vor trece apoi la Roma, s-au născut în oraşul 
etrusc Fescennium, cetate faliscă vecină cu Faleria, oraş 
de la care li se trage şi numele. Este vorba despre cântece 
populare, în care verva ţăranului, crudă şi naivă, îşi găsea 
o liberă exprimare. Horaţiu ne creionează cu vivacitate 
această rudimentară poezie campestră care a stat la 
originea aşa-numitei satura romană. 


Fescennina per hunc inventa licentia morem 
versibus alternis opprobria rustica fudit. 


„Datorită acestui obicei (sacrificiile oferite de ţărani în 
cinstea zeilor lor protectori) a apărut creaţia fescennină 
punând în versuri alternate sarcasme rustice”93. 


93 Epistole, ||, 1, vers 145. (n.a.) 

Caracterul şi inspiraţia religioasă au constituit principa- 
lele aspecte ale literaturii etrusce; ne vom ocupa în capi- 
tolul următor de cărţile sacre ale „disciplinei etrusce” — 
disciplina etrusca. 

Poate părea mai uşor de pătruns în intimitatea vieții 
cotidiene a etruscilor decât în viaţa publică, deoarece, 
intrând în camerele lor funerare, vizitatorul este surprins 
să regăsească drept cadru şi decor chiar existenţa de- 
functului. Atât de mare a fost grija acestui popor, preocu- 
pat mai înainte de toate de viaţa de dincolo de mormânt, 
de a asigura morţilor o ambiantà care le era familiară si 
dragă. Pe frescele din Tarquinia se desfăşoară, sub ochii 
nostri, într-un colorit deosebit de proaspăt, banchetele, 
dansurile, sporturile, ocupațiile şi jocurile aristocraților 
etrusci în timpul independenţei ţării lor. În nici o altă parte 
ca în sălile umede ale acestor sumbre hipogee, nu sunt 
oferite privirii ca aici viaţa şi strădaniile unui popor care 
este însă de atât de mult timp acoperit de întuneric. Dintr-un 
început, frapează senzaţia de libertate nestingherită care 
se degajă din succesiunea scenelor şi imaginilor. Femei şi 
bărbaţi benchetuiesc împreună în sunetul flautului şi al 
lirei, dansatori şi dansatoare se rotesc în ritmul muzicii. 

Totodată, este neobişnuit locul pe care femeia îl ocupă 
în aceste scene. Ea stà întinsă, în timpul festinului, alături 
de partenerul ei, asistă împreună cu acesta la jocuri, aşa 
cum apare pe frescele din mormântul carelor. O aseme- 
nea libertate, o asemenea independenţă contrastează cu 
viaţa retrasă a femeii în Grecia, dar trimite cu gândul la 
aria civilizaţiei cretano-miceniene. Anticii au fost socati de 
acest mod de viaţă, care le părea periculos şi astfel se 
explică în parte, cu siguranţă, acuzaţiile de imoralitate şi 
de viciu, exprimate din invidie de către autorii greci contra 
etruscilor. Retorul Athenaios reproduce o asertiune a lui 

Aristotel potrivit căreia femeile etrusce benchetuiau alături 
de bărbaţi, înveşmântate în aceeaşi mantie. Apoi, el 
povesteşte cum, după spusele lui Theopompos şi Timaios, 
istorici greci din veacul al IV-lea î.Hr., etruscii erau serviţi 
de servitori dezbràcati, iar femeile de aici manifestau o 
totală lipsă de pudoare, oferindu-se fără discernământ 
primului venit. Aceasta făcea imposibilă precizarea pater- 
nităţii copiilor născuţi şi care ar fi fost crescuţi de aceea în 
comun. Toate aceste observaţii răuvoitoare la adresa 
moravurilor etrusce au, desigur, o doză de exagerare şi se 
explică prin diferenţa profundă care separă rolul şi viaţa 
femeilor din Grecia şi cele din Etruria. Un pasaj din 
Cistellaria lui Plaut nu încetează să-i mire pe moderni. 
Autorul latin de comedii scrie, într-adevăr, în versurile 
562-563 din piesa sa: 


Non enim hic, ubi ex tusco more 
Tute tibi indigne dotem quaeras corpore. 


„Nu este ca aici, unde tu eşti obligat să-ţi câştigi dota 
după moda etruscă, dezonorându-te prin faptul de a face 
comerţ cu trupul tău”. | 

S-a asociat acest pasaj spuselor lui Herodot, care 
afirmă că: „la lidieni toate fetele se prostituează; ele îşi 
strâng astfel dotă şi practică acest «meşteşug» până când 
se căsătoresc” (I, 93). Dar, după cum s-a presupus, poate 
că în comedia greacă, imitată de Plaut, se punea proble- 
ma tinerelor fete lidiene şi folosirea nediferentiatà în 
Antichitatea latină a etnonimelor tuscus. şi /ydus l-a deter- 
minat pe Plaut să introducă în glumă această practică în 
legătură cu un popor care, în timpul când scria acest 
autor, tocmai tesea unele intrigi cu inamicul cartaginez. 
Proasta reputaţie a lui vicus tuscus la Roma se datorează 
celor spuse de Plaut. 

Poporul etrusc trecea drept un iubitor de plàceri, de lux 
si chiar de fast, si acestea par confirmate din plin de 
bogatele veşminte cu care vedem că sunt îmbrăcaţi bär- 
batii şi femeile, de broderiile rafinate ale stofelor, de anali- 
za obiectelor domestice şi de mobilier. Influenţa greacă 
determină anumite articole de vestimentaţie. Figurile femi- 
nine din epoca arhaică, cu al lor tutulus sau tocă de formă 
conică si eleganţii pantofi cu vârfurile ridicate, calcei 
repandi, pe care şi bărbaţii îi poartă cu plăcere, dau ele- 
gantà siluetelor şi o alură orientală. 

Diferenţa de aspect, care se observă între statuetele 
sau statuile din epoca arhaică şi cele din perioada elenis- 
tică trezeşte uimirea. Primele reprezintă personaje zvelte 
şi suple, celelalte, dimpotrivă, personaje domoale şi gre- 
oaie. Numeroase reprezentări umane culcate pe patul fu- 
nerar, în epoca târzie, trimit cu gândul la obesus Etruscus, 
pe care Catul l-a luat ca prototip al întregii comunităţi: 


Si urbanus esses aut Sabinus aut Tiburus 
Aut parcus Umber aut obesus Etruscus... 
(39, versurile 10-11) 


„Dacă ai deveni locuitor al capitalei, sau al Sabiniei, sau 
vei fi unul din Tibur, un umbrian econom sau un etrusc 
obez...” 

Să fi fost, oare, decadenta poporului însoţită de o 
degenerare a indivizilor, cum o sugerează acest vers? 
Este foarte improbabil. Schimbarea de aspect în produc- 
tille plasticii etrusce trebuie să fi avut cauze legate de 
modificarea gustului şi a esteticii, mai degrabă decât de 
transformarea, greu explicabilă, a unui popor. Fără nici o 
îndoială că obezul lui Catul nu aparţine, la propriu, vreunei 
perioade istorice şi că este voarba doar de un tip con- 
ventional, favorizat cu siguranţă de reprezentările plastice 

etrusce târzii, si nu de retinerea exactă a caracterelor fizi- 
ce ale unei comunitäti umane. 

Etruscilor le pläceau cantecul, muzica si jocul. Dansu- 
rile si spectacolele scenice sau gimnice constituiau 
modalitatea favorità de petrecere a timpului. Acei tubicines 
si histriones, cântäreti din flaut si, respectiv, dansatori 
mimi, ocupau un loc aparte în viata lucumoniilor. Dansurile 
si jocurile aveau, la origine, un caracter ritual si religios. 
Pentru a face sà disparà o epidemie ucigätoare, conside- 
rată de ei ca un semn divin, trimis de zeii înfuriati, romanii, 
în 364 î.Hr., au adus mimi şi dansatori etrusci din ţara lor 
natală. Descrierile autorilor antici romani concordă cu 
aceasta: /udi quoque scenici, nova res bellicoso populo 
(nam circi modo spectaculum fuerat), inter alia caelestis 
irae placamina institui dicuntur, scria Titus Livius (VII, 2, 
4)...Sine carmine ullo, sine imitandorum carminum actu, 
ludiones ex Etruria acciti, ad tibicinis modos saltantes 
haud indecoros motus more tusco dabant... Între alte 
mijloace de a alunga mânia cerească, s-au creat, se 
spune, jocuri scenice, care au constituit o noutate pentru 
poporul războinic ce avusese până atunci doar jocuri de 
circ... „Saltimbanci veniţi din Etruria, dansând în sunetul 
flautului, executau după moda etruscă mişcări nu lipsite 
de graţie; ei nu se acompaniau nici cu cântece, nici cu 
gesturi”. Termenii latini de subulo şi histrio care desemnau 
pe cântăreţul din flaut şi, respectiv, pe actor au fost împru- 
mutate din limba etruscă. 

Luptele de gladiatori, aceste spectacole dure şi 
cumplite, care vor ajunge la modă la Roma şi în Imperiu, 
provin, după unii istorici, tot din riturile funerare etrusce. 
Sacrificiile umane însoțeau câteodată funeraliile în Etruria. 
Ele deveniseră un fel de jocuri sângeroase, după cum 
o dovedesc neobişnuitele scene de pe frescele din 

mormântul Augurilor din Tarquinia: aici se poate vedea 
un personaj numit Phersu, care întărâtă un uriaş câine 
molos asupra unui bărbat ce are pus pe cap un sac%. În 
264 î.Hr., munera gladiatoria au fost introduse la Roma de 
către consulul Decimus lunius Brutus, cu ocazia funeralii- 
lor tatălui său: Decimus lunius Brutus munus gladiatorium, 
in honorem defuncti patris, primus edidit*s. Obiceiul 
provine din Etruria, probabil prin. intermediul Campaniei, 
care preluase deja, cu o grabă ridicolă, acest rit sângeros, 
devenit repede un divertisment barbar®. 


94 O scenă identică apare în frescele dintr-un mormânt descoperit 
la Tarquinia, datorită metodei rezistivitäti electrice. Cf. R. Bartoccini, 
C. M. Lerici şi M. Moretti, La tomba delle Olimpiadi, Milano, 1959. 
Cercetările care au urmat la Milano au dus la crearea unei expoziţii, 
deschisă la Milano, în aprilie 1986, şi care este prezentată într-un cata- 
log intitulat Gli Etruschi di Tarquinia, Modena, 1986. Un congres ţinut 
în aceeaşi perioadă este prezentat în volumul Tarquinia: ricerche, scavi 
e prospettive, Milano, 1988. (n.a.) 

95 Titus Livius, Perioca, XVI. (n.a.) 

96 Pentru originile gladiaturii, cf. G. Ville, La gladiature en Occident 
des origines à la mort de Domitien, Roma, 1981. (n.a.) 

Capitolul V 


RELIGIA ŞI ARTELE 


Preocupările religioase deţineau un loc esenţial în viaţa 
poporului etrusc; Titus Livius ne spune că gens eo magis 
dedita religionibus quod excelleret arte collendi eas, adică 
popor care era cu atât mai mult ataşat riturilor religioase 
cu cât excela în arta de a le pune în practică (V, |, 6). 
Arnobius?” încă a păstrat amintirea unei Etrurii genetrix et 
mater superstitiorum, generatoare şi mamă a superstitiilor®8. 

Spre deosebire de religiile greacă şi romană, si, ca şi în 
cazul contrar al multora dintre religiile orientale, religia 
etruscă era o religie revelată. Autorul acestei revelații ar fi 
fost un personaj fabulos care ieşise într-una din zile din 
brazda trasată de un plugar din antica cetate Tarquinia. 
Avea aspectul unui copil, dar înţelepciunea unui bătrân 
şi i-a învăţat pe etruscii adunaţi în grabă în jurul lui princi- 
piile disciplinei religioase. O astfel de descriere ne-a 
păstrat Cicero”, în tratatul său Despre divinaţie (II, 23): 
Tages quidam dicitur in agro Tarquiniensi cum terra 
araretur et sulcus altius erat impressus, exstitisse repente 
et eum affatus esse qui arabat. Is autem Tages, ut in libris 


9 Arnobius, retor creştinat în vremea lui Dioclețian, scrie Adversum 
nationes — Contra păgânilor. (n.tr.) 

98 Adv. gent., VII, 26. 

99 Marcus Tullius Cicero (106-43 î. Hr.), puternicä personalitate în 
ultimele decenii ale existentei republicane, avocat, filosof, retor. Scrie 
tratate politice (Despre stat, Despre legi), filosofice (Despre destin) sau 
despre religie (Despre răspunsul haruspiciilor). Însă celebritatea şi-a 
câştigat-o prin pledoariile din timpul proceselor. (n.tr.) 

est Etruscorum, puerili specie dicitur visus sed senili 
fuisse prudentia... Tum illum plura locutum multis audien- 
tibus qui omnia eius verba exceperint litterisque man- 
daverint..100 

Alti autori antici atribuie o parte a acestei revelatii unei 
nimfe, numite Vegoia sau Begoe. Ea i-ar fi învăţat pre- 
ceptele privind interpretarea fulgerelor şi cărţile ei, numite 
libri vegonici, au fost păstrate, începând cu epoca lui 
August, în templul lui Apolo de pe Palatin, alături de tex- 
tele atribuite unor prezicători latini, cum sunt fraţii Marcii şi 
alături de cărţile sibiline. Potrivit mărturiei topografilor — 
gromatici —, regulile topografice au fost şi ele dictate de 
nimfă unui etrusc numit Arruns Velthumnus. 

Cărţile sacre, în care se exprima ştiinţa religioasă a 
etruscilor, cuprindeau trei serii: libri haruspicini, care tratau 
arta de a examina aşa-numitele exta sau märuntaiele vic- 
timelor sacrificate, /ibri fulgurales, conţinând "doctrina” 
interpretării fulgerelor, şi, în sfârşit, libri rituales, cele mai 
vaste şi în care se găsea reunit un ansamblu de precepte 
privind viața publică, armata, diviziunea şi existenţa 
poporului pe vârste — saecu/a'°. Cărţile ritualice trebuiau 


100 „Se spune că pe ogorul de lângă Tarquinia, unui ţăran, pe când 
îşi ara pământul şi trăsese o brazdă mai adâncă, i-a apărut din ea brusc 
cineva şi i-a vorbit. Acest Tages, cum este numit în cărţile etrusce, se 
spune că avea înfăţişarea unui copil, dar înţelepciunea unui bătrân.... 
Atunci Tages a vorbit îndelung numeroasei audienţe, care i-a reţinut 
toate vorbele şi le-a trecut în scrieri”. (n.tr.) 

101 Termenul latinesc saeculum desemnează, ca diviziune crono- 
logică, un secol, dar şi durata de viaţă a unei generaţii, care putea să 
fie mai mică de 100 de ani, şi ca substantiv, în desemnarea unei epoci 
diferite de cea anterioară, mai ales dacă acest interval de timp a avut 
o mare importanţă în viaţa comunităţii. De aceea, se vorbeşte, de 
exemplu, de secolul lui August, deşi acesta nu a domnit efectiv decât 
din 27 î.Hr. şi până în anul 14 d.Hr. (n.tr.) 

să mai cuprindă şi acele /ibri acheruntici, corespondente 
ale cărţilor morţilor de la egipteni, şi ostentaria, serii de 
studii ale diverselor semne prevestitoare care pot apărea 
pe pământ şi a căror analiză precisă permite aflarea origi- 
ni şi sensului lor'%2. Ansamblul acestei opere alcătuieşte o 
doctrină foarte complexă pe care doar preoţii specializaţi 
şi instruiți puteau s-o înţeleagă şi s-o pună în practică. 
Sarcina haruspiciilor nu a încetat să ocupe, de-a lungul 
istoriei Etruriei, un loc aparte. Disciplina etrusca, cum o 
numeau în mod obişnuit anticii, conţine deopotrivă doctri- 
na teoretică şi preceptele practice. După indiciile răzlețe 
pe care ni le-au lăsat autorii romani, mai mult din epoca 
târzie, este posibilă reconstituirea în linii generale a cos- 
mogoniei etruscilor, a teologiei lor şi chiar a viziunii despre 
timp şi destin. Partea de aplicaţii este considerabilă, iar 
teoria şi practica sunt strâns legate. Transpare fără între- 
rupere grija de a pătrunde şi dezvălui viitorul, graţie anali- 
zei semnelor de tot soiul pe care zeii le trimit oamenilor, şi 
nu există nici o parte în cărţile etrusce care să nu sfâr- 
şească prin a trata în mod concret procedee şi metode de 
divinatie. Nelinistea în fata viitorului, eforturile constante 
pentru a-l descifra prin intermediul tuturor mijloacelor ima- 
ginate de un spirit liber şi curios sunt trăsăturile caracteris- 
tice ale religiei etrusce, trăsături care trimit cu gândul la 
preocupările religioase esenţiale ale numeroaselor 
popoare din Orient. 

Existau astfel unsprezece specii de fulgere şi nouă zei 
care aveau puterea de a le lansa. lupiter-Tinia dispune 
doar el de trei feluri de fulgere. El poate să-l arunce pe 
primul prin simpla sa mişcare, ca un prim avertisment. Al 
doilea este periculos şi nu-l mânuieşte decât după ce s-a 


102 Cf. C.O. Thulin, Die etruskische Disciplin, III, Die Ritualbiicher, 
Gôteborg, 1909, reeditată în 1968. (n.a.) 

consultat cu sfatul sàu, ex concilii sententia, este vorba 
despre sfatul celor doisprezece zei care stau în jurul lui. AI 
treilea fulger este focul cerului distrugător si lupiter nu-l 
trimite decât după ce se consultă cu divinitätile aşa-numite 
superioare: adhibitis in concilium diis quos superiores et 
involutos vocant. Se observă câtor analize delicate se 
subordonase clasificarea fulgerelor, aşa cum ne-a trans- 
mis si Seneca în ale sale Probleme naturale (Il, 32-50). 
Pliniu cel Bătrân ne spune că, pentru observarea ful- 
gerelor, etruscii împărţiseră cerul în şaisprezece părţi, în 
funcţie de punctele cardinale'°3. Urmărind locul de unde 
porneşte fulgerul de pe cer şi punctul de pe pământ unde 
acesta ajunge se putea identifica zeul care era responsa- 
bil de trimiterea lui. Această ştiinţă a luminilor cereşti, 
extrem de delicată, era renumită în plan universal, potrivit 
mărturiei anticilor. 

Etruscii au practicat divinatia si prin examinarea ficatu- 
lui victimei, haruspicarea, cu un grad înalt de perfecţiune 
şi aceasta se constituie într-un element care îi singulari- 
zează din nou printre populaţiile antice ale Occidentului. O 
descoperire importantă ne oferă date despre această 
uimitoare tehnică, este vorba despre un ficat de bronz 
reprezentând un ficat de oaie, descoperit în împrejurimile 
Piacenzei. În prezent este păstrat la muzeul din această 
localitate. Despre acest obiect am mai amintit câteva ele- 
mente'%, el provine dintr-o perioadă târzie, fiind posterior 
secolului al Iil-lea î.Hr. O linie separă partea convexă în 
doi lobi, din care unul poartă inscripţia usi/s, soarele, iar 


103 Hist. Nat., Il, 137-148. (n.a.) 

104 Este imposibil de citat aici toate studiile care au fost consacrate 
acestui ficat. Un studiu recent şi de o mare importanţă cuprinde aces- 
te aspecte: A. Maggiani, „Qualche osservazione sul fegato di 
Piacenza”, în Studi Etruschi, 80, 1984, pp. 54-88. (n.a.) 

altul numele tivr, luna. Etruscii distingeau o parte favora- 
bilà, familiaris, si una defavorabilà, hostilis, în ficatul ani- 
malelor sacrificate, lobul soarelui corespunzându-i celei 
dintâi, iar cel al lunii — celei de-a doua. Aceeaşi împărţire 
apare din nou pe partea concavă a ficatului de la 
Piacenza. Marginea ficatului este divizată în şaisprezece 
casete, care probabil că erau corespondente ale proiecției 
diviziunii cardinale a cerului. Interiorul este pe de-a-ntregul 
compartimentat şi patruzeci de nume de zei sunt înscrise 
aici, fiecare în caseta care îi este destinată. Fiecare ca- 
setă apare astfel ca sălaşul unui zeu iar preotul, printr-o 
examinare atentă, descoperă atitudinea divinității care 
stăpâneşte această casetă — ca proiecţie a sălaşului din 
cer al zeului'°5. Obiectul — unic în lume — ne duce cu 
gândul la ficatii din lut ars descoperiţi în număr foarte mare 
în Mesopotamia, la Mari'%, în tara hititilor, la Boğazköy! 
sau în alte puncte din Orient. Aceste modele orientale 
prezintă inscripţii gravate pe suprafaţa lor, indicând sem- 
nul care trebuie interpretat potrivit conformatiei organului. 
Există o evidentă înrudire între haruspicarea babiloniană 
şi cea hitită şi etruscă. 

Vasta perioadă de timp care separă epoca lui 
Hammurabi şi chiar imperiul hitit de epoca elenistică, în 
care este datat ficatul de la Piacenza, nu constituie un 
obstacol, decât în aparenţă, pentru această filiatie. S-a 
susţinut uneori că hiatusul cronologic este insurmontabil, 
făcând mai probabilă existenţa unei poligeneze a acestor 


105 Pentru concepţia care se stă la baza unui astfel de microcos- 
mos, cf. în catalogul expoziţiei de la Muzeul Guimet, Symbolisme cos- 
mique et monuments religieux, Paris, 1953, p. 19 sq.; partea pe care 
eu am consacrat-o în lucrarea La Grèce, L'Etrurie et Rome. (n.a.) 

106 Mari, oraş-stat mesopotamian, care a atins apogeul dezvoltării 
sale în veacul al XIX-lea î.Hr. (n.tr.). 

107 Boğazköy, antica reşedinţă a regatului hitit. (n.tr.) 

tehnici, separate de prea multe secole'%. Se uită, însă, 
forţa si permanenta tradiţiilor religioase la vechile civiliza- 
ţii. Şi dacă documentele pe care tocmai le-am semnalat 
sunt atât de depărtate unele de altele, aceasta se dato- 
rează faptului că informaţia noastră este foarte fragmen- 
tară, de unde şi absenţa verigilor din lanţul de continuitate. 
O asemenea observaţie este valabilă în ceea ce priveşte 
domeniile vecine cu credinţele religioase. Caracteristicile 
proprii unuia sau altuia dintre sectoarele gândirii şi ale 
religiei nu ne sunt atestate decât la o dată târzie, adesea 
după cucerirea romană a Toscanei. 

Calendarul brontoscopic pe care l-am amintit în primul 
capitol, şi care este reprezentat în tratatul numit De osten- 
tis al lui loanes Lydos, depinde de o versiune latină a 
acestui text, datoratà lui Nigidius Figulus, care a tràit în 
epoca lui Cicero. S-a väzut cà acest calendar prezintà 
similitu-dini cu vechile calendare babiloniene. Asupra anu- 
mitor aspecte apar stranii asemänäri între teologia etruscà 
şi cea caldeeanà'°. Aici încă, textele, care ne fac cunos- 
cutà prima teologie, sunt foarte târzii, uneori de epocă 
bizantină, cum este lexiconul lui Suidas. 

Dar nu trebuie să uităm că tradiţiile religioase etrusce 
au rămas în mod esenţial orale, în timpul întregii perioade 
de existenţă independentă a statului etruscilor. Documen- 
tele scrise rămân de aceea fragmentare şi răzlețe si nu 
depăşesc secretul în care le ţineau haruspiciii. Acest fapt 
nu reprezintă un caz izolat în timpul Antichității. Literatura 
celților, într-un mod încă si mai clar, este una orală. Druizii 


108 Aceasta este opinia lui G. Furlani, în „Epatoscopia babilonese e 
epatoscopia etrusca”, Studi e Materiali di storia della religioni, IV, 243. 
(n.a.) 

109 Aceasta este dovedità în articolul lui A. Piganiol, ,Les étrusques, 
peuple d'Orient”, în Cahiers d'Histoire mondiale, vol. |, nr. 2, octombrie 
1953, p. 328 sq. (n.a.) 

Fig. 10 — Ruinele templului din Poggio Casetta (Bolsena, săpături din 1947) 


dădeau indicaţii versificate, dar care erau încredintate 
doar simplei memorii. Cärtile sacre ale etruscilor au primit 
forma lor definitivà cu putin înainte de era crestinà, poate 
în momentul în care Nigidius Figulus sau Tarquitius 
Priscus le-au tradus în latină. În asemenea context, se 
poate oare conchide că traducerile nu reflectă foarte mult 
doctrina originală a etruscilor şi că au putut exista modifi- 
cări şi transformări tardive? Este posibil. Tradițiile religioa- 
se au o forţă şi o consistenţă care permit greu schimbări, 
sub presiunea unei influenţe noi şi puternice. Se poate 
oare decela în Etruria târzie o astfel de influenţă? 
S-a vorbit despre posibila prezenţă şi acţiune a caldeenilor 
rătăcitori, numerosi în secolul al Il-lea î.Hr., în ţările occi- 
dentale. Senatul roman ia măsura expulzării lor, prin 
decretul din 134 î.Hr. Dar nu cunoaştem importanţa lor în 
ţinuturile etrusce. Să fi ocupat, oare, aceşti „nomazi” izolaţi 
un loc atât de important într-o ţară unde abia au ajuns, 
încât să poată ajuta la redactarea cărţilor sacre ale popo- 
rului care i-a primit şi chiar să le modifice structura? Actiu- 
nea lor rămâne doar o ipoteză. Şi în orice caz, pentru ca 
să poată fi practicate aceste eventuale modificări, trebuia, 
cum s-a susţinut în mod just, ca ele să concorde cu gus- 
turile şi tradiţiile etruscilor. Îndepărtatele afinități orientale 
ale etruscilor pot, însă, să explice singure o influenţă tar- 
divă a magicienilor caldeeni asupra dogmelor şi riturilor. 
Analiza diferitelor divinităţi din panteonul etrusc rămâne 
delicată, datorită stadiului fragmentar al informaţiei noas- 
tre şi, de asemenea, din pricina influenţei constante a 
religiei şi mitologiei greceşti, permiţând cu greu distin-: 
gerea credințelor originale de influenţele din afară. 
110 Asupra raporturilor dintre numele divinitätilor etrusce si romane, 


cf. H. Rix, „Rapporti onomastici fra il Panteon etrusco e quello romano” 
în Gli Etruschi e Roma, Roma, 1981, pp. 104-126. (n.a.) 

Aporturile greceşti sunt multiple şi câteodată merg până la 
o dată foarte timpurie; în plus, este meritul cercetărilor 
recente de a fi pus în lumină complexitatea influențelor şi 
interacțiunilor în domeniul cultural şi religios al Italiei din 
epoca în care au apărut, una lângă alta, civilizaţia 
popoarelor italice, cea etruscă si cea greacă". Ar trebui, 
deci, în legătură cu diferitele divinităţi, să se distingă 
diversele nivele şi straturi din care s-au născut credinţe 
organizate şi complexe. Dar nu este suficient să se ia în 
considerare epocile succesive, căci factorul geografic 
intervine fără încetare. Dacă există într-adevăr zei vene- 
rati în tot teritoriul locuit de etrusci, trebuie spus că multi 
dintre ei sunt atasati foarte strâns de un ţinut, un oraş sau 
un sanctuar. Cultul lor se răspândeşte, treptat, în jurul 
patriei lor de origine, dar nu este întotdeauna uşor de 
urmărit, pas cu pas, această răspândire. 

Printre divinitàtile celeste, Tinia ocupa un loc principal şi 
era marele stăpân al fulgerului. Este omologul lui Zeus, de 
la greci, şi al lui lupiter, de la romani, fără ca el să se con- 
funde vreodată cu aceştia. Numele său apare de patru ori 
pe ficatul de la Piacenza. Tinia formează împreună cu Uni, 
corespondenta lunonei, şi cu Menerva, omologul Minervei, 
triada principală a panteonului etrusc. Raporturile între 
Hera, Uni şi lunona''2, între Atena, Menerva şi Minerva 


11 Cf. F. Altheim, Rômische Religiongeschichte, Baden-Baden, T. |, 
1951, t. II, 1953. (n.a.) 

112 Cele trei inscripţii gravate pe frunze de aur şi descoperite la 
Pyrgi, aproape de Caere, în 1964, arată că regele etrusc al oraşului 
onora o Uni-Astarte, în preajma anilor 500 î.Hr. Această asimilare 
dintre lunona etruscă şi marea zeiţă cartagineză este un fapt de mare 
importanţă. Ea atestă apropierea legăturilor care uneau Cartagina şi 
Etruria. Cf. Archeologia Classica, XVI, 1964, pp. 49-117 şi R. Bloch 
şi colab. Recherches sur les Religions de L'Italie ancienne, Geneva, 
Droz, 1976. (n.a.) 

sunt multiple si adesea schimbätoare. Numele de Minerva 
pare a fi împrumutat. Sub numele lupiter, lunona, Minerva, 
triada etruscà a fost introdusä la Roma de dinastia 
Tarquinilor, iar templul tripartit al lui lupiter Capitolinul a 
fost dedicat în 509 î.Hr. Resturile de temelie descoperite 
în nivelurile profunde ale Capitoliului si fragmentele de 
antefixe scoase la iveală din acelaşi nivel stratigrafic 
atestă exactitatea tradiţiei în această privinţă. Primul san- 
ctuar ridicat în onoarea triadei este cel de la sfârşitul seco- 
lului al VI-lea şi, după cum ne spun şi textele, au fost deco- 
rate de celebrul meşter din Veii, numit Vulca, şi de şcoala 
sa. Trebuie să se reţină aspectul că acest cult al triadei şi 
divizarea tripartită a templului trimit cu gândul la civilizațiile 
preelenice din bazinul oriental al Mării Mediterane. 

S-a presupus uneori existenţa în Etruria a unei triade 
htoniene sau infernale care ar forma, într-un fel, pandan- 
tul triadei celeste". Ipoteza se bazează pe existenţa la 
Marzabotto, aproape de Bologna, a două sanctuare tripar- 
tite, din care unul, foarte aproape de un mundus, groapă 
care stabileşte relaţia dintre lumea terestră şi cea de jos, 
ar fi putut fi dedicat unei asemenea triade. Or, în 493, pe 
pantele Aventinului, aproape de Circus Maximus, a fost 
dedicat de către consulul Spurius Cassius un sanctuar tri- 
partit, consacrat divinitätilor: Ceres, Liber si Libera. Triada 
agrară ar corespunde şi ea grupului de zei htonieni şi pare 
să fi fost venerată în al doilea sanctuar de la Marzabotto. 
Ipoteza este însă nedemonstrabilă. 

O divinitate foarte importantă a panteonului etrusc ne 
apare sub forma latinizată de Vertumnus. Este Deus 
Etruriae princeps", potrivit mărturiei lui Varro'!5. Originar 


113 P, Ducatti în Etruria Antica, Torino, 1925, |, p. 98. Ipoteza este 
contrazisă de A. Bruhl, în Liber Pater, 1953, p. 37. (n.a.) 

114 Divinitatea principală a Etruriei. (n.tr.) 

115 De lingua Latina, V, 46. (n.a.) 

din Volsini, el şi-a părăsit patria în timpul luptelor cu Roma 
şi este acceptat în cetate. Acest personaj pare înrudit 
îndeaproape cu. Voltumna, mergându-se până la confuzie. 
Numele său nu este scris pe ficatul de la Piacenza. 
Propertius a văzut statuia lui în aşa-numitul Vicus tuscus 
şi ne transmite cuvintele pe care divinitatea juvenilă a 
vegetației i le-a adresat: 


Tuscus ego, Tuscis orior nec paenitet inter 
Proelia Volsinios deseruisse focos... 
(Elegia a Il-lea a cărţii a IV-a) 


„Etrusc din viţă etruscă, nu regret faptul că am aban- 
donat, în timpul războaielor, căminul meu din Volsini”. 

Destinul multora dintre zeii din Etruria merită să fie 
analizat şi definit cu atenţie. În funcţie de caz, numele lor 
ne este cunoscut sub forma etruscă sau sub o formă 
provenită din greacă sau latină. Dar, în aceste din urmă 
două cazuri numele de sorginte străină poate să ascundă 
autentice divinităţi etrusce. Fufluns corespunde zeului 
grec Dionysos şi latinului Liber. Acest zeu etrusc al vinului 
este reprezentat cu trăsăturile lui Dionysos şi imaginea sa 
este foarte răspândită în Etruria, judecând după numărul 
operelor de artă în care apare. Cultul lui Dionysos, cu 
aspectele sale orgiastice, trebuie să fi plăcut şi să se fi 
implantat în toată Etruria. Simbolurile dionisiace sunt 
frecvente pe monumentele de artă funerară târzie. Când 
Titus Livius ne descrie criza provocată de faima crescândă 
a grupurilor bahice în Italia", semnalează faptul că Etruria 


116 Este vorba de un mare scandal religios şi politic care a izbucnit 
la Roma, în anul 186 î.Hr., având ca temă principală amploarea pe care 
o luaseră aceste asociaţii care îl onorau pe Bachus, scandal care mai 
este denumit şi Bacchanalia. În urma unei ample anchete, Senatul a 
decis interzicerea oricăror manifestări de acest gen, care nu au acordul 

a fost la originea acestui ràu si a contaminärii: huius mali 
labes ex Etruria Romam veluti contagione morbi pene- 
travit — adică, această maladie a trecut, prin contaminare, 
din Etruria la Roma (XXXIX, 9,1). | 

Sethlans, unul dintre zeii etrusci ai focului, pare a se fi 
bucurat de o venerare deosebità la Perusia, Turms, omo- 
logui lui Hermes din lumea greacă si al lui Mercur de la 
romani avea, poate, cultul säu principal la Arezzo. El are 
chiar atributele lui Hermes si, de asemenea, aspectele 
sale sunt multiple; zeu htonian, cel ce conduce sufletele în 
lumea de dincolo, protector al comertului. Pe o oglindà 
etruscă dintr-o perioadă târzie, apare numele lui Mercur 
roman sub forma Mirqurios. Zeul Maris de la etrusci este 
italicul zeu războinic Marte, posedând fulgerul. Răspândi- 
rea legendei lui Ares grec a făcut ca zeul Maris să devină 
amantul zeiţei Turan-Venus. A fost făcută asocierea 
numelui de Turan, zeiţă a dragostei, cu o rădăcină pree- 
lenică de unde s-a dezvoltat termenul de tpdavvog. Ea 
este cea care domină, care stăpâneşte. Graţioasa sa 
figură o evocă pe Afrodita greacă şi a fost reprezentată de 
artiştii etrusci pe obiectele cele mai diverse, dar mai ales, 
cum este şi firesc, pe obiectele destinate toaletei şi coafu- 
rii feminine. Cuplul fratern Apolo-Artemis este de aseme- 
nea îndrăgit de arta etruscă: aceşti zei apar sub nume 
apropiate unul de altul, dar diferite, Ap/u, Apulu, Aplum, 
Artemes, Aritimi, Artumi, Artimnes. Marele zeu oracular al 


senatorial şi care au un număr mai mare de participanţi decât cel sta- 
bilit în urma discuţiilor senatorilor. Acestor asociaţii li se interzicea, de 
asemenea, orice fel de organizare (existenţa unor ierarhii conducă- 
toare şi a unui tezaur propriu). Textul lui Titus Livius, care descrie aces- 
te evenimente în cartea a 39-a a lucrării sale De /a fundarea Romei, 
este confirmat de un text epigrafic, descoperit în Ager Teuranus, ce 
conţine decizia senatului dată spre publicitate. (n.tr.) 

grecilor, Apolo, stàpànul sanctuarului de la Delfi, a trezit 
interes etruscilor, ale cäror urme la Delfi nu sunt neglija- 
bile'!7. Un consistent si precis studiu a demonstrat impor- 
tanta zeului grec Herakles, devenit una dintre divinitätile 
etrusce importante'#. Zeu al aventurii şi al războiului, al 
navigaţiei, învingător asupra Infernului, eroul grec, prove- 
nit din cetăţile din Grecia Mare, va umple Toscana de faima 
isprăvilor sale. Dimpotrivă, anumiţi zei creează o atmo- 
sferă de teamă, Velchans, corespondentul lui Hefaistos 
şi Vulcanos, zeu al focului, ca şi Sethlans, atunci când 
aruncă fulgerul sau când apare ca divinitate htoniană. Cu 
trăsături asemănătoare, dar mai de temut, apare Satre- 
Saturn care pretindea sacrificii sângeroase. Anumite 
divinităţi simbolizează Destinul ca o forţă inexorabilă, şi în 
cultul lor subzistă, uneori, rituri curioase de origine 
magică. La Volsini, în templul zeiţei Nortia, se bătea în 
fiecare an câte un cui, ca semn al numărului de ani trecuţi, 
dar şi ca gaj protector, la origine, împotriva flagelurilor de 
tot felul. Volsiniis quoque clavos indices numeri annorum 
fixos in templo Nortiae etruscae deae comparere diligens 
talium monumentorum autor Cincius adfirmat, ne infor- 
mează Titus Livius (VII, 3,7). Acest obicei va ajunge chiar 
la Roma, si, în fiecare an, la Idele lui septembrie, marele 
pretor — praetor maximus — bătea un cui în zidul din 
dreapta al camerei numită cella, a lui lupiter Capitolinul. 
Lumea semizeilor şi a demonilor nu este mai puţin 
bogată şi curioasă. Pe oglinzile şi cistele din bronz, datând 


117 Eva Fiesel, Namen des griechischen Mythos im Etruskischen, 
Gôttingen, 1928; despre numele greceşti, cf. P. Chantraine, „Reflexions 
sur les noms des Dieux helléniques”, în Antiquité Classique, XXII, 
1953, Fasc. 1, p.-65 sq. (n.a.) 

118 J. Bayet, Herclé, Etude critique des principaux monuments rela- 
tifs à L'Hercule étrusque, Paris, 1926. (n.a.) | 

cel mai frecvent din epoca elenistică, prinde viaţă sub 
ochii nostri un grup grațios de demoni feminini, dezbräcati, 
doar cu sandale sau pantofi în picioare, coliere si brätäri, 
ţinând în mâini recipientele din alabastru pentru parfumuri. 
Aceste reprezentări înaripate fac parte din suita zeiţei 
Turan şi sunt asociate mai ales universului feminin al toa- 
letei şi coafurii. Se numesc Lases şi, câteodată, adaugă 
numelui tor generic un epitet provenit din numele ginţilor 
care erau, în mod special, protejate de ele. În anumite 
împrejurări le vedem asociate cu Tinia şi cu Minerva, 
având ca sarcină anunţarea destinului. 

Dar imaginaţia poporului etrusc este în general mai 
sumbră şi umple lumea de dincolo cu demoni şi spirite, 
prezente pe urnele funerare, sarcofage sau fresce. De-a 
lungul întregii sale istorii, poporul etrusc a manifestat o 
spaimă în faţa destinului morţilor şi a lumii de dincolo de 
mormânt. O mare parte din producţia artistică are o desti- 
nație şi un caracter funerar. Dacă poporul etrusc pare să 
reînvie sub ochii noştri, în pofida dispariţiei literaturii, 
aceasta se datorează monumentelor în care i se odihnesc 
morţii şi numeroaselor obiecte pe care le aşază lângă 
defuncti. Conceptiile etrusce referitoare la lumea de din- 
colo au fost complexe şi au suferit, în cursul secolelor, 
unele modificări. Grija manifestată pentru amenajarea 
mormântului şi alegerea mobilierului funerar dovedesc 
evident credinţa unei supravietuiri dincolo de moarte, cre- 
dintà împărtăşită de toate popoarele Antichității. Ofrandele 
şi sacrificiile funerare erau destinate să asigure prelun- 
girea vieţii dincolo de termenul fatal: slăbiciunea defunctu- 
lui, căruia îi lipsesc forţele vitale, are nevoie, pentru a se 
revigora, de vinul libaţiilor şi de sângele sacrificiilor. Se 
ezita în ceea ce priveşte localizarea lumii morţilor. Oare, 
aceştia din urmă îşi urmau sumbrul lor destin în hipogee 


108 


REA 7, 
Fig. 11 — Mormânt rupestru târziu de la Bolsena 
(säpäturi din 1951) 

care le apartineau la propriu sau urmau sà se adune în 
lumea infernalà? Cele douà conceptii par sà fi coexistat, 
cum s-a petrecut si la Roma, fără ca să fie necesară conci- 
lierea logică a lor. Defunctul coboară într-o vastă cavernă 
în interiorul pământului, iar libaţiile si ofrandele care ating 
la propriu mortul, aşezat pe patul său funerar, urmau să 
liniştească umbrele dincolo de Stix. Roma primeşte de la 
etrusci concepţia despre mundus, cavitate boltită care 
face legătura între lumea subpământeană şi lumea celor 
vii. Însuşi cuvântul latin mundus, de unde la rândul său 
provine termenul de lume, este poate de origine etruscă. 
Oglinzile etrusce prezintă o zeiţă a coafurii numită muneu. 
În latină, mundus desemnează mai întâi coafura feminină, 
apoi ansamblul corpurilor cereşti, podoaba cerului. Există 
aici o imagine care a facilitat însăşi dubla folosire a terme- 
nului grec Kosmos, dar pe care etrusca poate îl cunoştea 
deja. În zilele, numite la Roma, religiosi, s-ar fi deschis 
acest mundus şi spiritele infernale urcau pe pământ prin 
terifiantul pasaj. 

Încă din epoca arhaică, frescele redau călătoria 
defunctului spre lumea infernului; acesta este călăuzit sau 
transportat de genii funerare înaripate. Tema călătoriei 
spre lumea de dincolo este de altfel larg răspândită în arta 
etruscă din diferitele sale perioade. În secolele VI-V, totul 
emană calmul şi pacea. La începutul veacului al IV-lea, 
apar, în picturile de la Orvieto, stăpânii sumbrului regat, cu 
numele lor împrumutate din limba greacă: Eita-Hades, 
Phersipnai-Persefona. Până atunci, banchetele şi jocurile 
erau preocupările favorite ale lumii de dincolo. În acest 
moment se produce un transfer în însăşi atmosfera aces- 
tor scene şi apar reprezentaţi demoni care ne sunt necu- 
noscuti. Furiile numite Culsu, Vanth agită făclii, uneori 
deschid cartea destinului. Demoni care sunt puţin obişnuiţi 

mitologiei greceşti, dau un aspect hidos si înfricoşător. 
Charun, demonul etrusc al morfii'!°, nu a împrumutat nimic 
altceva decât numele de la corespondentul său grec. 
Tenul său vinetiu evocă descompunerea cărnii, nasul său 
coroiat, urechile de cal îi dau aspectul unei fiinţe hibride, 
umană şi animalică totodată, iar ciocanul pe care-l poartă 
pe umeri îi permite să aplice puternic, neiertător şi cu un 
fel de bucurie crudă, lovitura decisivă a destinului. 
Tuchulcha zgâlţâie şi roteşte şerpi şi are, cu ciocul şi labe- 
le sale rapace, o imagine şi mai fioroasă. Aceşti doi zei 
sunt temuti la fel de mult ca şi monstruoasele figuri ale 
demonilor caldeeni. Apariţia relativ târzie a acestor fiinţe, 
corespunzând în mod clar imaginaţiei sumbre şi crude a 
etruscilor, se explică prin influenţa artei elenistice în care 
apar în număr mare. Arta etruscă preferase până atunci 
doar calmele episoade şi figurile mitologiei greceşti. Dar în- 
frângerile suferite de etrusci, ameninţaţi de celti şi romani, 
întunecă ultimele momente ale Etruriei şi-i fac pe artişti să 
picteze moartea cu culori triste, de o nouă inspiraţie. 
Această succintă expunere a tendinţelor religioase 
etrusce ar fi incompletă dacă.nu s-ar insista asupra carac- 
terului minuţios şi complex al riturilor de tot felul, pe care 
disciplina etrusca le impunea fără încetare practicii publice 
şi indivizilor. Minutiozitatea şi formalismul caracterizează o 
religie care era deopotrivă ştiinţă şi practică, doctrină 
savantă şi aplicare a tuturor mijloacelor apte de a atrage 
binefacerile zeilor şi de a îndepărta amenințările lor. Dacă 
acele cărţi sacre ne instruiesc, într-adevăr, în ceea ce pri- 
veşte doctrina referitoare la fundarea de oraşe şi temple, 
la organizarea lumii umane şi cereşti, colegiului de preoţi 
specializaţi le rămâne sarcina de a cerceta şi de a indica 


119 Cf. excelenta monografie a lui F. De Ruyt, Charun, démon 
étrusque de la mort, Bruxelles, 1934. (n.a.) 

oamenilor procedeele care să le permită să dobândească 
şi să păstreze favoarea divină. Acest lucru se întâmplă 
într-o lume a prevestirilor, lume care ocupă un loc aparte 
în Etruria, ca şi la Roma de altfel. Haruspiciii analizau 
semnele mesajului zeiesc şi determinau respectivele 
divinităţi, cauza care le făcuse să trimită acel semn, valoa- 
rea sa cu privire la viitor. Haruspiciii indicau, de aseme- 
nea, şi aceasta era esenţa contribuţiei lor, ceremoniile 
expiatorii care se cereau a fi celebrate pentru a îndepărta 
ameninţarea şi a-i linişti pe zei. Din descrieri de epocă 
romană cunoaştem cele ordonate de haruspicii; este vor- 
ba de ceremonii dintre cele mai diverse, în care riturile de 
expiere materială ocupă un loc important, fiind destinate 
să purifice. Astfel, urmele lăsate de fulger sunt îngropate 
în puțuri numite bidentalia'20, de unde şi numele berbecilor 
sacrificati în cursul acestor ceremonii — bidentes. De 
asemenea, se ard animalele monstruoase, se aruncă în 
mare, înecându-le într-un sicriu, ființele androgine a căror 
atingere ar „murdări” pământul. Religia etruscă a inserat 
într-un ansamblu de prescriptii şi interdicții viaţa cetăților si 
a oamenilor. Sacrul intervenea fără încetare în existenţa 
vechilor etrusci şi prezenţa sa apăsa greu asupra spiritelor 
şi inimilor. 

S-a apelat adesea, în cursul acestei expuneri, la pro- 
ductiile artei etrusce, căci ele constituie, în multe domenii, 
sursa noastră esenţială de cunoaştere. Dar, alături de 
această valoare documentară, atât de importantă pentru 
istorici, aceste produse au, de asemenea şi în multe 
cazuri, o valoare estetică incontestabilă. Arta etruscă 
ocupă, între artele Antichității, un loc aparte. Desigur, 
entuziasmul pe care secolul al XVI-lea, apoi şi al XVIII-lea, 


120 Bidental-lis, (lat.), monument înălţat pe un loc lovit de trăsnet. 
(n.tr.) 


112 


l-a manifestat faţă de aceasta, a depăşit măsura, iar ero- 
rile acestei „etruscomanii”, care atribuia etruscilor multe 
din produsele ce aparţineau de fapt artei greceşti, sunt 
specifice unei perioade prestiintifice, care nu stia sà tem- 
pereze admiraţiile exagerate, naive printr-o critică ratio- 
nală. Dar nici o atitudine opusă nu este mai logică şi capo- 
doperele artei din Toscana de azi pot fi, uneori, compara- 
te cu admirabilele creaţii din atelierele Eladei. 

Lumea artei etrusce este de o rară complexitate şi, în 
anumite sectoare, istoria sa încă rămâne a fi scrisă. Cea 
mai mare parte a obiectelor care umplu sălile etrusce ale 
muzeelor provin din descoperiri întâmplătoare sau făcute 
cu multe secole în urmă, când metodele de săpătură 
aveau un caracter pur empiric: se căutau doar obiecte de 
valoare, restul neglijându-se şi nu exista grija pentru ține- 
rea unui jurnal regulat al săpăturilor. În aceste condiţii, cel 
mai adesea, nu cunoaştem condiţiile în care s-a făcut 
descoperirea şi materialul arheologic însoțitor; obiectul 
găsit nu se poate, însă, analiza prin el însuşi, apelându-se 
la singurele elemente de judecată care provind din apre- 
cierea sa stilistică şi estetică. O astfel de apreciere este 
foarte subiectivă şi apar dificultăţi de datare şi clasificare. 
De altfel, activitatea de publicare este, în unele cazuri, 
încă la început şi o bună parte dintre piesele de interes 
major aşteaptă o publicare potrivită. Un vast domeniu de 
investigaţie şi descoperiri rămâne încă pentru aceia care 
sunt familiarizați cu arta atât de complexă a poporului 
etrusc. 

Nu se poate pune problema de a expune aici o istorie, 
chiar şi prescurtată, a acestei arte multiforme şi diverse. 
Amploarea subiectului şi necesitatea imperioasă de a dis- 
pune, pentru o astfel de întreprindere, de reproduceri şi 
imagini care să clarifice textul ne determină să tratăm în 

altà lucrare acest subiect. Ne vom märgini sà distingem 
träsäturile esentiale ale creatiei etrusce. Cadrele crono- 
logice generale ale acestei arte corespund evolutiei de 
ansamblu a poporului etrusc pe plan politic si cultural. 
Prima fazà, denumità orientalizantà, dureazà din primul 
sfert al secolului al VIl-lea până în jurul anului 575 î.Hr. 
Mormintele degli ori fumizează un material variat în care 
se disting piese de orfevràrie, de o frumuseţe incompara- 
bilă. Repertoriul ornamental este în relaţie directă cu teme- 
le atât de dragi Orientului mediteranean şi Greciei. Marea 
sculptură şi pictura nu apar decât la sfârşitul acestei 
perioade. În timpul secolului următor, influenţa greacă pro- 
priu-zisă, mai întâi ioniană apoi atică, devine preponde- 
rentă şi principalele necropole din Etruria primesc atunci 
o cantitate incredibilă de vase, realizate în atelierele 
greceşti. În acelaşi timp, artiştii etrusci manifestă talent 
deosebit în meşteşugul argilei şi al bronzului şi şcoala de 
pictură din Tarquinia începe seria sa de fresce funerare de 
o rară frumuseţe decorativă. Din jurul anilor 475-400, 
reculul imperiului etrusc se traduce printr-o decadentà 
clară a artei; secolele VII-VI vor avea, astfel, marile monu- 
mente de artă corespunzătoare puterii etrusce. Veacul 
al IV-lea este marcat de o oarecare renaştere şi inspiraţia 
artiştilor se va baza, cu o serioasă întârziere, pe sursele 
clasicismului grec. Dacă atunci artele plastice cunosc o 
reînnoire neprevăzută, nici ceramica, nici orfevrăria nu 
produc, totuşi, opere comparabile cu delicatele realizări 
arhaice. Secolul al Ill-lea cunoaşte începutul unei perioa- 
de pe care convenţional o numim elenistică. Înstăpânirea 
Romei asupra ținutului etrusc nu încetineşte producerea 
de obiecte artistice, care adesea se industrializează, îşi 
pierd originalitatea şi perfecțiunea. Dar trebuie să se evite 
orice exagerare în legătură cu decadenta artei. Plastica dă 

Fig. 12 — Oglinda de bronz de la Praeneste, 
reprezentând o femeie care îşi aranjează coafura 
(Muzeul de la Villa Giulla, Roma) 


nastere unor capodopere de lut si bronz si o mare parte 
dintre produse câştigă în farmec ceea ce au pierdut în 
prestigiu. În secolul | î.Hr., creaţia etruscă pare să fi ajuns 
la capăt. Tradițiile artei, ca şi obiceiurile religioase, 
supraviețuiesc adesea mult timp după pierderea indepen- 
dentei politice a unui stat. 

Prezentarea pe care am schiţat-o trasează doar 
cadrele generale. Dar evoluţia artei nu a fost aceeaşi în 
toate regiunile Etruriei. N-a existat niciodată un centru 
artistic director şi, în funcţie de regiuni, atelierele inovau 
mai rapid sau, dimpotrivă, rămâneau în urmă. Oraşele au 
manifestat, după caz, o predilecție specială pentru una 
sau alta dintre tehnici. Şi în acest caz, cercetarea trebuie 
să fie una locală şi să nu se raporteze decât la regiuni bine 
determinate care formează un tot. O viziune de ansamblu 
simplifică prea mult şi riscă să falsifice aprecierile. 

Multe dintre aspectele arhitecturii etrusce nu ne sunt 
cunoscute decât indirect, din referirile unor autori romani, 
ca de pildă Vitruviu, sau din dedicatiile care amintesc de 
temple sau locuinţe. Construcţiile civile şi religioase erau 
realizate, fără excepţie, din materiale puţin solide, doar 
temeliile erau din piatră, lemnul, cărămida si tigla consti- 
tuind suprastructura. Din temple nu mai există decât 
fundaţiile, casele au dispărut aproape peste tot, doar 
incintele de apărare mai pot încă să fie admirate în linia lor 
sinuoasă şi puternică, şerpuind în jurul platourilor şi al coli- 
nelor. Nimic nu trimite la sanctuarele în marmură ale 
Greciei. Construite direct pe stâncă sau pe un postament, 
care va deveni podium-ul roman, templele etrusce aveau 
aspecte originale, joase şi solide, iar teracotele lor decora- 
tive le ofereau strălucirea prin reflexelor culorilor. Planurile 
lor încă mai există trasate pe sol în ruinele de fundaţie. 
Etruscii treceau în Antichitate drept mari constructori de 

orase. Astäzi doar Marzabotto, pe Reno, la 20 de km sud- 
est de Bologna, ne prezintà aspectul unei cetàti regulate, 
cu străzi orientate nord-sud, est-vest, reproducând în 
realitate regulile de urbanism cuprinse în cărţile ritualice 
sfinte'2'. Arhitectura funerară oferă spectacole notabile. 
Necropolele, adevărate oraşe ale morţilor, prezintă, cât 
vezi cu ochii, construcţii care sfidează secolele. La 
Cerveteri şirurile de tumuli conici, în care sunt săpate 
camerele mortuare, se întind de-a lungul unor adevărate 
străzi sepulcrale. În regiunea vulcanică Viterbo, necropo- 
lele rupestre înfăţişează ochiului aspectul oriental al 
fațadelor lor săpate în stâncă. Adesea, culoare monumen- 
tale săpate în tuf sunt ascunse adânc în pământ şi conduc 
spre sălaşurile morţilor, care reproduc, prin structura lor, 
casele dispărute ale celor vii. 

Multe dintre creaţiile plasticii sau ale picturii îşi datorea- 
ză perfecta lor conservare protecţiei eficiente a acestor 
morminte cu cameră, săpate, aproape pretutindeni, în 
pământul Toscanei. Cu toate acestea, anumite sculpturi, 
dintre cele mai frumoase, care ni s-au păstrat, erau desti- 
nate decoraţiei frontoanelor sau, fapt curios, a părţilor 
superioare ale sanctuarelor. Astfel, superbul ansamblu de 
statui din lut ars, descoperit la Veii şi datând de la sfârşitul 
secolului al VI-lea î.Hr., decora acoperişul templului zis al 
lui Apolo şi trebuie să fi fost uimitor să priveşti aceste 
siluete elegante şi viguroase profilându-se pe cer. Sculp- 
torii etrusci au prelucrat cel mai adesea lutul ars şi bronzul, 
neglijând piatra. Spre deosebire de artiştii greci, ei nu au 
ales studiul armonios al nudului. Preocupându-se mai 
mult de aspectul expresiv, au fost mai puţini atenţi la 
corectitudinea proporţiilor. Formele şi liniile sunt reduse 


121 Cf. L'Etruria padana e la cittă di Spina, Bologna, 1960. (n.a.) 

uneori la o elegantà stilizare, câteodatä chiar cu o expre- 
sie directă şi violentă, care merge până la caricatură. 
Preocuparea pentru supraviețuirea în lumea de dincolo si, 
cu siguranţă, tendinţele profunde ale unui temperament 
national au determinat acordarea unei mari atentii portre- 
tului, ale cărui reuşite sunt numeroase. Chipurile defunc- 
tilor, culcate pe urnele sau sarcofagele lor, sunt sculptate 
cu realism şi-tocmai la acest nivel ar trebui căutate anu- 
mite modele ale portretului roman. 

Frescele care acoperă pereţii mormintelor din 
Tarquinia, Orvieto, Vulci, Chiusi ocupă un loc de cinste în 
grupul artelor mediteraneene. Valoarea lor estetică este 
deseori remarcabilă şi ele sunt cu atât mai preţioase cu 
cât pictura antică a dispărut aproape în întregime. În afară 
de câteva portrete descoperite în Egipt, n-a rămas nimic 
din pictura pe şevalet, din cauza materialelor utilizate. 
Frescele de la Pompei şi. Herculanum precum şi cele din 
Etruria sunt aproape singurele care au supravieţuit timpu- 
lui. Nu vom mai reveni asupra valorii de document al celor 
etrusce, am făcut-o pe larg deja, căci, în mare parte, 
datorită lor poporul etrusc pare că şi-a regăsit existenţa 
pentru noi. Cine a pătruns în mormintele sumbre şi umede 
din Tarquinia n-ar putea uita sentimentul de încântare 
provocat de aceste tablouri, cu siluetele lor elegante şi cu 
culorile proaspete. Ele se înfăţişează ca adevărate tapise- 
rii. O parte din ateliere au cooperat, în mod succesiv, la 
realizarea acestor compoziţii destinate să transpună 
căldura culorii şi a vieţii în recea atmosferă sepulcrală. 
Câteodată, tehnica nu este foarte sigură şi este neglijată 
vreo trăsătură, dar cele mai reuşite dintre aceste fresce 
sunt autentice capodopere şi nu intervine plictiseala atunci 
când admirăm armonia figurilor şi ritmul cu adevărat muzi- 
cal al gesturilor şi dansurilor, în mormintele Baronului sau 

ale Triclinium-ului. Fotografia aerianà si noile tehnici baza- 
te pe studiul rezistivitätii electrice a pământului i-au permis 
lui C.M. Lerici să descopere un mare număr de morminte 
cu noi fresce'122. 

În fine, există o lume infinit de complexă şi bogată care 
formează una din reuşitele cele mai sigure ale creaţiei 
etrusce — cea a artelor minore, mici obiecte din bronz, 
fildeş, vase şi bijuterii. Realizarea migăloasă a obiectelor 
de mică dimensiune din bronz, lut sau metale preţioase a 
preocupat generaţii de artizani dibaci şi ceea ce a ieşit din 
mâna lor, după ce decoraseră interioarele toscane, au 
însoţit defunctii în călătoria lor fără întoarcere. Mormintele 
de epocă arhaică furnizează neîncetat cercetătorilor, atât 
amatori cât si eruditi, noi piese. Studiul repertoriului deco- 
rativ şi al tehnicilor folosite prezintă cel mai mare interes 
şi, într-adevăr, în acest domeniu rămân încă multe de 
“făcut. Tehnicile filigranului, care transformă aurul în fire 
extrem de subţiri, ale granulatiei, care aduc aurul în stadiu 
de praf, cu minuscule particule, au permis orfevrăriei 
etrusce, ca şi celei greceşti, obţinerea de capodopere ale 
talentului şi gustului. Nimic nu întrece în delicateţe cerceii 
sau pandantivele din epoca arhaică'2. Şi gravura în 
bronz?2 a fost ridicată de etrusci la nivelele cele mai înalte 
ale perfecțiunii. Pe oglinzile si pe cistele prenestine, daltita 
gravorului a desenat scene complexe şi elegante, ilustrând 
aventurile eroilor şi zeilor sau scene obişnuite de dans ori 
simple toalete. Este o încântare să admiri fineţea trăsă- 
turilor şi eleganța desenului. 


122 Cf. M. Moretti, Nuovi monumenti della pittura etrusca, |, Milano, 
1966. (n.a.) 

123 Cf. M. Cristofani si M. Martelli, L'oro degli Etruschi, Novara, 
1983. (n.a.) i 

124 Cf. D. Rebuffat-Emmanuel, Le miroir étrusque d'après la collec- 
tion du Cabinet des Médailles, 2 vol., Roma, 1973. (n.a.) 

CONCLUZIE 


Poporul etrusc si-a manifestat originalitatea în nume- 
roase domenii ale vieţii si în credinţele sale. Din Antichi- 
tate, deja, i s-a oferit un loc aparte şi i-a fost remarcată 
singularitatea şi originalitatea civilizaţiei. Pământul etrusc 
a fost un teren prielnic pentru o astfel de evoluţie. 
Amestecul de orientali şi greci cu populaţiile vechi ale 
Italiei a dat naştere unui ethnos complex, care a eşuat în 
tentativa de a unifica Italia în propriul beneficiu. 

Etruscii nu au constituit o lume închisă, dimpotrivă. Au 
fost foarte deschişi la influenţele italice şi, mai ales, la 
acţiunea civilizaţiei greceşti, care i-a marcat profund, în tot 
cursul istoriei lor. Această mare receptivitate le-a permis 
să profite de creaţiile unui popor mai dotat în domeniul 
inovatiilor şi invențiilor. Dar au păstrat şi gustul şi 
tendinţele specifice lor, iar ca dovadă este suficient să 
parcurgi, spre comparaţie, sălile greceşti şi cele etrusce 
din orice muzeu arheologic. Aerul care se respiră aici pare 
de o altă calitate şi densitate. Tradițiile de tot felul, mai cu 
seamă religioase, marcau mult prea puternic spiritul unui 
popor, obsedat de lumea divină şi de cea de dincolo de 
mormânt, pentru ca influenţele suferite să nu producă o 
modificare în decorul vieţii şi în formele de artă. 

Chiar dacă etruscii ` şi-au pierdut autonomia într-o 
epocă relativ timpurie, topindu-se în unitatea Italiei 
romane, influenţa lor s-a prelungit mult dincolo de acest 
moment decisiv al istoriei lor. Roma, care a fost fondată de 
către etrusci şi care a rămas etruscă pentru mai bine de 

un secol, a pàstrat amprenta acestei prezente. Desigur, 
latinii celor sapte coline au manifestat, dupà plecarea 
Tarquinilor, un spirit diferit fatà de cel al vechilor lor 
stäpâni. Robustul lor bun-simt, calitàtile de organizare le- 
au permis sà urmeze o cale interzisà cetätilor dispersate 
din vechea Etrurie. Armatura politicà si militarà a Romei 
timpurii, regulile sale juridice, formele sale de artà contin 
rämäsite etrusce. Avem în vedere însemnele puterii politi- 
ce si ale magistraturilor, un numär de rituri religioase, ca 
acela al triumfului, locul deosebit al matroanelor romane 
în viata cetätii, tehnicile de constructie ale arhitectilor si 
realismul portretelor din Urbs. 

Cu sigurantä, totusi, mostenirea cea mai importantà pe 
care Etruria a lăsat-o Romei este aceea a elenismului de 
care era impregnatà. Cäci spiritul etruscilor era mult prea 
profund diferit de acela al latinilor, pentru ca sà existe, de 
la unul la altul, o influentà în profunzime. Limba etruscà 
le-a rămas străină anticilor locuitori ai Italiei, iar latina nu a 
împrumutat de la ea decât vreo treizeci de cuvinte. Religia 
etruscă, revelată, codificată, opresantă, nu avea nimic în 
comun cu religia romană, primitoare, deschisă, tolerantă 
şi lăsând mereu individului o mare libertate de conduită 
şi actiune'%. De asemenea, fuziunea, la sfârşitul epocii 
elenistice, dintre etrusci şi romani, nu trebuie să ne facă 
să uităm că între cele două popoare există diferenţe 
profunde. 


125 Pentru întreaga discuţie, cf. G. Dumézil, La religion romaine 
archaique, cu un supliment despre La religion des Etrusques, Paris, 
Payot, ed. a 2-a, 1974. (n.a.) 

